# פרק 2 – חמוטל

30.09.20

### פנים. חדר חקירות. יום.

סגל בחדר חקירות- החוקר יושב מולו ושותק. סגל שותק. העיניים של סגל מסתכלות על העיניים של החוקר. דו קרב מבטים ביניהם. עד שמרציאנו מתחיל לדבר.

מרציאנו

תקשיב סגל.

סגל

יש!!!! ניצחתי!!!

מרציאנו

מה אתה עושה?

סגל

שיחקתי עם עצמי בראש מי משנינו יישבר ראשון.

מרציאנו

אתה חושב שאנחנו משחקים פה סגל? אני מזכיר לך שהמשרד שלך נשרף, ואתה החשוד העיקרי.

סגל

באמת? מגניב. אף פעם לא הייתי עיקרי בשום דבר. אבל איזה משרד יפה זה היה? זאת אומרת אתה בטח ראית אותו שרוף, אבל ביום הראשון שהגענו אליו הוא היה מדהים.

### פנים. חדר ישיבות. יום

שי בחדר הישיבות.

שי

זה חדר הישיבות. פה אתה תיפגש עם לקוחות.

סגל מסתובב סביב עצמו על הכיסא

סגל

מגניב.

### פנים. קונטרול. יום

שי

ופה אנחנו נהיה ונראה אותך במצלמות.

סגל מרים ומוריד את הכיסא.

סגל

הופה הופה.

### פנים. חלל מרכזי. יום

### 204א. VO משיבון

### 204ב. VO נטע

שי

וזהו, זה המשרד שלנו.

סגל חוצה את הפריים עם כיסא.

סגל

וווו!!!!!

שי

אולי מספיק עם הכסאות?

סגל

תן להנות קצת, פעם ראשונה שיש לי משרד.

שי

גם לי. בטח עם משרד כזה נקבל המון פרסומות.

שי מסתכל על הטלפון בעמדת הקבלה.

(כולו גאווה) אפילו יש לנו כבר הודעות קוליות במערכת של המשרד.

לוחץ על כפתור בטלפון המשרדי

משיבון OS

יש לך עשרים וחמש הודעות.

שי

(שמח) עשרים וחמש!

משיבון OS

הודעה ראשונה.

אישה OS

שלום, זו נטע מ"אודיוביט" בקשר לפרסומת של האוזניות, אני ממש אשמח אם תחזרו אלי"

שי

(בשמחה) תיכף נחזור אליך.

משיבון

הודעה שניה.

אישה OS

הי זו שוב נטע מ"אודיוביט" זה די דחוף, אנחנו רוצים לקבוע פגישה בקשר לפרסומת, בבקשה תחזרו אלינו.

שי

בסדר, כבר חוזרים אליך...

מעבר זמן, סגל ושי כבר מיואשים

משיבון

הודעה מספר עשרים וחמש

אישה OS

הי זו נטע, בסדר הבנתי. אתם לא רוצים לפרסם את האוזניות שלנו. אין בעיה אל תחזרו אלינו. תודה .שלום.

שי

מה??? (בקול גבוה) וואו. זה לא טוב.

סגל

לא מבין, למה לא עניתם לה?

שי

כי היינו בבית הספר סגל. יש לנו בית ספר בבוקר.

הטלפון מצלצל. שניהם קופאים. שי לחוץ

סגל

עכשיו אתה לא בבית ספר, אז תענה.

שי

אני לא יכול לענות, אסור שידעו שאני פה, תענה אתה.

סגל

אני? אני המנכ"ל. אני לא עונה לטלפונים.

שי

אתה שחקן, תענה בתור... מישהו אחר

סגל

בסדר. (לטלפון)הלו! רק שניה.

מכסה את השפופרת של הטלפון

(לשי)בתור מי לענות?

שי

עכשיו אתה שואל? כבר ענית.

סגל

אני יודע! יש לי אחלה דמות .סיגלית, המזכירה של השיננית שלי.

עונה בתור מרגול

סגל

שש רגליים פרסומות שלום. אנא המתן.

ואז מכסה את השפורפרת שוב.

סגל

לא, לא טוב.

שי

מה אתה עושה?

סגל

אני לא אוהב את סיגלית, היא לא נחמדה. אוקיי, יש לי...

עושה קול של זקן

(בקול של זקן) הגעתם לשש רגליים פרסומות. מי זה?

שוב מכסה את השפופרת.

סגל

(לשי בקול רגיל)חשבתי שיהיה נחמד אם נעסיק איזה סבא שיענה לטלפונים.

לטלפון

(זקן)אני כבר מעביר את השיחה.

שוב מכסה את השפופרת

(לשי) אבל מה הדמות שלו? למה נחום עובד כמנהל משרד.

שי

נחום?

סגל

הסבא שהעסקנו.

שי

מישהו מחכה על הקו!!!!

סגל

יש לי! נחום עבד שנים במפעל לטחינה....לא! במפעל לייצור ברגים, והוא עזב כי הרעש של המכונות של המפעל פגע לו בשמיעה. זהו!

לטלפון

(זקן) הלו???? הלו???!!!!!!הלו!!!!

שי

די עם ההלו תדבר איתו כבר.

סגל

(בקול רגיל) לא, הוא פשוט ניתק. חוצפה. מנתק לאיש מבוגר.

שי

טוב. אנחנו חייבים מישהו שיענה לטלפונים.

סגל

לא, לא מפעל לברגים מפעל לברזים, אז למה הוא לא שומע טוב? נכנסו לו מים לאוזן.

שי מיואש.

### פנים. משרד שלי. יום

### 205א. סטילס סבא של שלי

שלי מדברת בטלפון, מעליה תמונה של סבא שלה.

שלי

כן שי, שסגל יעשה את הראיונות עבודה בחדר ישיבות. אין בעיה, סומכת עליך.

גומא נכנס.

גומא

אחלה משרד סידרת לעצמך. מי זה?

שלי

סבא ראובן. המשרד הזה היה שלו.

גומא

דומה לך. גם הוא לא ממצמץ הרבה.

שלי

תפוס.

זורקת לו כדור.

זאת הפרסומת הבאה שלנו.

גומא

שלי, אני שונא טניס. זה סתם מטקות לאנשים שעפים על עצמם.

זורק לה את הכדור.

לא רגע, אני עף על עצמי. יודעת מה? אני אוהב טניס. תביאי.

שלי זורק לו את הכדור.

שלי

זה לא כדור, זה שעון מעורר.

גומא

אה, איכס שונא שעונים מעוררים.

זורק לה את הכדור.

שלי

זה שעון מעורר שמפסיק לצלצל כשאתה מקפיץ אותו על הרצפה

היא מכוונת את השעון תוך כדי הדיבור. השעון מתחיל לצפצף.

שלי מקפיצה את הכדור על הרצפה. השעון מפסיק לצפצף.

גומא

אהבתי.

שלי

הם מחכים לרעיון עד יום חמישי, אבל לא סתם רעיון, הם רוצים שנשלח מצגת, וכדאי שיהיה שם רעיון גם לפרסומת לרדיו ולדיגיטל.

גומא

מעולה. אני הולך הביתה.

שלי

מה הביתה?

גומא

עלתה העונה החדשה של קליפסו.

שלי

מה זה קליפסו?

גומא

ביום שאת תדעי מה זה קליפסו אני אפסיק לראות את זה.

שלי

אבל יש לנו פרסומת להמציא.

גומא

איך אומר קליפסו? אל תדאג כל כך הרבה חורחה.

גומא יוצא ושלי נשארת חסרת אונים.

שלי

זה חייב להיות מוכן ביום חמישי!

### פנים. חדר חקירות. יום

מרציאנו

כן, סגל בוא נחזור למי ענה לטלפונים בבוקר?

סגל

פרסמנו מודעה וראיינתי מועמדים, זאת אומרת לא אני ראיינתי אלא שי. זאת אומרת אני פגשתי אותם אבל שי ראיין אותם.

מרציאנו

לא הבנתי.

סגל

אני חושב שאני צריך להסביר לך על האוזניה.

מעבר יום

### 207א. פנים. קונטרול. יום

### 207ב. פנים. חדר ישיבות. יום

שי בקונטרול צופה בסגל

שי

סגל? סגל?

סגל בחדר הישיבות

סגל

מה? מי זה?

שי (בקונטרול)

זה שי מי זה יכול להיות? תקשיב, שלי סומכת עלי למצוא מנהל משרד טוב, אז בוא נמצא מישהו פצצה. תכניס את המועמד הראשון

סגל לוחץ על כפתור האינטרקום

סגל

תכניסו לי בבקשה את המועמד הראשון.

שי(בקונטרול)

למי דיברת?

סגל

לקבלה של המשרד.

שי (בקונטרול)

אין אף אחד בקבלה בגלל זה אנחנו עושים ראיונות עבודה!

סגל

ידעתי את זה.

סגל יוצא. שי בקונטרול מחכה, וסגל חוזר עם חמוטל.

חמוטל

איזה יפה פה.

סגל

שבי שבי.

סגל מנסה להגביה את הכיסא אבל מנמיך את עצמו.

סגל

אז נעים מאוד אני סגל, המייסד המנכ"ל הנשיא וסגן הנשיא של שש רגליים פרסומות. אני הדמות הבכירה במשרד.

הכיסא מתנמך עוד יותר. סגל נאבק איתו.

חמוטל

הי נעים מאוד, אני חמוטל תסלח לי אני קצת מתרגשת זה ראיון העבודה הראשון שלי.

סגל

את יכולה להירגע. הכל בסדר.

סגל מוותר על המאבק עם הכיסא ופשוט קם ומחליף כיסא.

שי (בקונטרול)

בסדר, בוא נתקדם. יש לה קורות חיים?

סגל

הבאת קורות חיים?

חמוטל

כן, זה בסדר שזה בכתב יד? אני פשוט לא כל כך טובה עם מחשבים.

שי (בקונטרול)

אוקיי, תגיד לה תודה רבה.

חמוטל

(מגישה לסגל את הקורות חיים) אני גם לא יודעת להפעיל מדפסת.

שי

טוב, סגל, תיפרד ממנה יפה

סגל

טוב, תודה רבה שבאת .....

מהרגע הזה הכיסא של סגל מתחיל להתנמך.

חמוטל

אני רציתי לבקש ממישהו שידפיס לי אבל אני לא מכירה אף אחד. אני חדשה בעיר, אני די לבד פה.

סגל

או אה, מאיפה הגעת?

חמוטל

עברתי לעיר מהמושב. נווה שממה? אתה מכיר?

סגל

ברור. זה שם בצפון...(מצביע למעלה)

חמוטל

בדרום.

סגל עובר להצביע למטה.

סגל

כן, בחלק הצפוני של הדרום.

שי

טוב, סגל. היא מאוד נחמדה אבל יש לנו יום ארוך. אז תגיד לה תודה רבה ו..

סגל

אבל היא ממש בודדה.

חמוטל

מה?

סגל

הידית שמנמיכה את הכיסא, היא בודדה למה לא עשו לה ידית גיבוי שתגביה את הכיסא? (חזרה לחמוטל) אז איפה היינו. למה עזבת את נווה שממה?

חמוטל

בגלל מתניה.

שי

שלא תעז לשאול מי זה מתניה?!

סגל

מי זה מתניה?

חמוטל

זה הבחור שעמדתי להתחתן איתו, הוא פשוט עזב אותי יום לפני החתונה, אבל אני באמת בסדר עכשיו, קצת בוכה בלילות, קצת בוכה בימים, אבל איך סבתא שלי הייתה אומרת? תמיד תסתכלי קדימה, היא הייתה המורה לנהיגה הכי טובה במושב. גם היחידה עם אוטו. אבל עזוב אותי, מה איתך? אתה נראה לחוץ.

סגל

אני? (מחייך חיוך מוגזם) למה שאני אהיה לחוץ אם מצאתי את העובדת החדשה שלי!!!

חמוטל

מה?

שי

מה?

חמוטל

אתה צוחק עלי!

שי

אתה צוחק עלי?

חמוטל

וואו. איזה מרגש אף פעם לא עבדתי במשרד. מה עושים? מה צריך לעשות?

סגל

משימה ראשונה: את צריכה להגיד לכל אלה שמחכים בחוץ ללכת הביתה כי המשרה כבר תפוסה.

חמוטל

מעולה אז אני הולכת לדירה שלי.

סגל

למה?

חמוטל

לאפות עוגיות. אני לא טובה בלספר לאנשים חדשות לא טובות, אז אני תמיד מביאה להם תה ועוגיות, אלא אם יש לכם פה תנור, גרנולה וקמח כוסמין? לא? אז אני אחזור עוד שעתיים בערך, פשוט אסור להזיז את העוגיות לפני שהן מתקררות. ביוש!

חמוטל יוצאת

שי (בקונטרול)

סגל אני אהרוג אותך. ואז שלי תהרוג אותי.

שי מיואש. סגל יושב מרוצה/מאוהב.

### חוץ. גג. יום

שלי יוצאת לגג היא מחפשת את גומא.

שלי

גומא? אתה פה?

מתחת לאחד הפופים גומא זז.

גומא

די שלי את מפריעה לי לעבוד.

שלי

אתה ישן.

גומא

בדיוק, אני בודק את המוצר החדש, כיוונתי אותו שיעיר אותי בשלוש וחצי.

שלי

עכשיו רבע לחמש.

גומא

אז המוצר הזה לא טוב.

שלי

מה, הוא לא צפצף?

גומא

יכול להיות שהוא כן צפצף. (נזכר)

### 208א. חוץ. גג. יום

פלשבק, גומא ישן פתאום הכדור מצפצף. גומא חצי מנומנם זורק אותו אבל לא על קיר אלא מעבר למעקה של הגג. שומעים בום ואזעקה של מכונית.

### חוץ. גג. יום

### 209א. VO גומא

גומא

אוקיי, אז זה כן מוצר טוב, אבל לא אם אתה ישן על גג.

שלי

(חסרת סבלנות) טוב, מה קורה עם כל מה שאמרתי לך לעשות?

גומא

מה אמרת לי לעשות?

שלי

המצגת, הפרסומת לרדיו. יש התקדמות?

גומא

יש לי כל מיני רעיונות.

שלי

מעולה. יש משהו כתוב?

גומא

אני לא כותב, אני מקליט את הרעיונות שלי.

לוקח את הטלפון ומשמיע לה את ההודעה הקוליות.

גומא OS

רעיון לפרסומת לשעון המעורר- רעיון...רעיון...לא עוד אין לי.

גומא

מסתבר שעוד אין לי.

שלי

ברור שאין לך, כי היית עסוק בלישון ולראות קליפסו.

גומא

קליפסו מביא לי רעיונות.

שלי

נו אז תביא רעיון מקליפסו.

גומא

אוקיי, בי

גומא מסתובב ומתכוון ללכת

שלי

לאן אתה הולך?

גומא

לראות קליפסו! שלי את לא איתי, על מה דיברנו עכשיו?

שלי

גומא, אתה לא הולך לשום קליפסו, אנחנו צריכים להמציא פרסומת עד יום חמישי.

גומא

ואו, ואו, שלי, איזה לחץ. איזה לחץ.

שלי

חבל באמת שאני לא להיות רגועה כמוך.

גומא

חבל באמת. (נזכר) וואו, בא לי ענבים.

הולך.

שלי

אבל הפרסומת!

עושה קול מתעצבן

### פנים. עמדת קבלה. יום

שי מול חמוטל הוא סיים להסביר לה על המשרד.

חמוטל

אוקיי, אז סגל הוא הבוס אבל בעצם החברה היא שלכם, אבל בבוקר אתם בבית הספר.

שי

(מרוצה) יופי. הבנת הכל. ובגלל זה הכי חשוב שתדעי לענות לטלפונים.

חמוטל

לענות לטלפונים זה קל, אני עושה את זה מאז שאני קטנה.

מדגימה

הלו? שלום, חמוטל מדברת.

שי

נהדר, אז בואי נתאמן. אני מתקשר למשרד ואת צריכה לענות ולעביר את השיחה לסגל.

חמוטל

אין שום בעיה.(מתכוננת בעמדה שלה)

שי מתקשר. הטלפון של המשרד מצלצל

שש רגליים שלום, מדברת חמוטל. במה אפשר לעזור?

מחייכת בגאווה לשי.

שי

יופי, עכשיו תעבירי אותי לסגל.

חמוטל

אין בעיה כבר מעבירה אותך.

לוחצת.

שי

לא העברת אותי, ניתקת אותי.

חמוטל

אה, באמת? אז איך אני עוד שומעת אותך?

שי

כי אני פה.

שלי נכנסת לעמדה.

שלי

הי את חמוטל נכון? שי סיפר לי עליך, אני שלי.

חמוטל

נעים מאוד שלי. וואו, את ממש יפה.

שלי

(מוחמאת) תודה. (מנומסת) חמוטל, אנחנו מאוד שמחים שהצטרפת, (עניינית) תקשיבי אני חייבת את העזרה שלך

חמוטל

באמת? אני פה בשבילך, מה שתרצי

שלי

(מהר) קודם כל הכי חשוב כנסי ליומן של גומא ושימי לו תזכורת ליום חמישי והתראות לשלישי ורביעי כל שעה, לא בעצם כל חצי שעה. חוץ מזה יש בדרייב תיקיה שנקראת "שעון מעורר" זה כל הפרטים של הפרסומת, תעשי קופי פייסט של המסמכים שם לתיקיית "שלי" בכונן F וקופי פייסט לכונן D

חמוטל

(בחיוך) לא הבנתי מילה ממה שאמרת.

שי

(מחפה על חמוטל) היא מתכוונת שהיא לא הבינה למה לעשות קופי פייסט מהדרייב גם לכונן D כשיש גיבוי אוטומטי של F בענן.

שלי

צודקת(בשקט לשי) שי, אני יכולה אותך רגע?

שלי עוזבת עם שי.

חמוטל

נעים להכיר!!!!

מסתכלת מסביב למחשב

איפה יש פה ענן?

### פנים. משרד שלי. יום

שלי ושי נכנסים, סגל עם הגב לדלת, רגליים על השולחן בטלפון כולו חשיבות

סגל

אני הבוס ואני אומר, תסגרו את העיסקה!

שלי

הטלפון הזה לא מחובר.

מבין שאלו שי ושלי

ידעתי את זה. אתם מוכנים לצאת ולקרוא לחמוטל? אבל אל תגידו לה שהטלפון לא מחובר.

שלי

סגל, אנחנו צריכים שתי דקות.

סגל

אין בעיה. (פאוזה) אה, בלעדי?

סגל יוצא

שלי

תקשיב שי, יש לנו בעיה.

שי

שמת לב?

שלי

אנחנו חייבים להבין ששש רגליים זה כבר לא עמוד דחקות ביוטיוב, זה משרד אמיתי.

שי

צודקת לגמרי.

שלי

ואנשים שלא עושים את העבודה שלהם? זה מחרפן אותי.

שי

ברור, אבל זה לא אשמתי, זה סגל.

שלי

סגל? איך הוא קשור לזה שגומא לא עושה את העבודה שלו?

שי

גומא? אה, גומא. ברור. מה.. מה עם גומא?

שלי

הוא משגע אותי, הוא לא מתקדם עם הפרסומת של השעון, ומה הוא עוד אומר לי? חבל שאת לא רגועה כמוני. כי אני גומא ואני רגוע. זה מה שאני צריכה לעשות.

שי

להירגע?

שלי

לא! להיות גומא, אני אעשה לגומא גומא. ונראה איך גומא יתמודד עם גומא.

שי

עכשיו את סתם אומרת הרבה פעמים גומא.

שלי

תודה שי! ממש עזרת לי.מזל שיש לי אותך.(תופסת את עצמה) זאת אומרת בחברה.

שי

(נבוך) ברור.

שלי

וחמוטל הזאת נראית אחלה. בחירה טובה

שי

כן?

שי נשאר לבד מיואש.

מעבר יום

### חוץ. בית קפה. יום

גומא מול המלצרית מזמין

מלצרית

אז בטוח לא הזמנת שניצל על מצע של פירה?

גומא

לא, אני הזמנתי שייק תפוח על בסיס של חלב

מלצרית

ואתה בטוח שהחלב לא היה פירה?

גומא

בטוח

המלצרית הולכת שלי מגיעה, נראית לוס יותר. שיער מפוזר

שלי

מה קורה גומא?

גומא

בסדר, בסדר, אני עובד על רעיון לפרסומת.

שלי

מה הלחץ? יש לנו המון זמן. יש לנו עד חמישי. חמישי זה רק מחר.

גומא

(מסתכל בחשד) אז אין לחץ?

שלי

לא, למה שיהיה לחץ? אתה לחוץ?

גומא

לא

שלי

גם אני לא. אז מה? נלך לים?

גומא

מתאים לי ים.

שלי

ואולי אחרי זה נלך לסרט?

גומא

בכיף, יש את הסרט אימה החדש הזה עם הבייבי סיטר

שלי

אז זזנו?

גומא

זזנו

שלי

(מתפרצת) מה זזנו??!!

גומא

מה יש לך?

שלי

מה **יש** לי? מה **יש** לי? אני אגיד לך מה **אין** לי, אין לי פרסומת להגיש ביום חמישי שזה מחר!!

גומא

אבל אמרת ש...

שלי

אמרתי סתם! ניסיתי להיות גומא, כי חשבתי שאם אני אהיה גומא אז אתה תהיה שלי ותתנהג באחריות, אבל אתה חושב שאנחנו עדיין עושים דאחקות ביוטיוב ולא מתאים לי לעבוד ככה

גומא

ככה אני עובד

שלי

אז אולי לא מתאים לי לעבוד איתך

גומא

אז לי בטח לא מתאים לעבוד איתך!

שלי

איך אתה יודע, אם אתה לא עובד?!

שלי הולכת. המלצרית מגיעה עם תה קר

מלצרית

בבקשה, מה שהזמנת, פסטה בולונז וקפה שחור

גומא מבואס

### פנים. עמדת קבלה. יום

סגל ליד העמדה של חמוטל מפלרטט במגושמות

סגל

ואין פלפלים בלי גרעינים?

חמוטל

בנווה שממה מגדלים פלפלים עם גרעינים, פלפלים בלי גרעינים זה בעין צחיח, במושב ליד.

סגל

ותגידי, יש משהו שממש מציק לי, גמבה, זה משהו אחר או שזה פלפל ירוק שהבשיל יתר על המידה?

שי מגיע

שי

הי חמוטל, היו טלפונים?

חמוטל

המון. אל תדאג. רשמתי הכל.

נותנת לשי כמה דפים מקומטים.

סגל

(בגאווה) בבקשה, היא רשמה הכל.

שי מנסה לקרוא

שי

מה זה...זברה למשקולות קרים?

סגל חוטף לשי את הדף ומנסה לקרוא בעצמו

סגל

איזה שטויות, מה אתה לא יודע לקרוא? כתוב פה... חזרה למפתחות צרים. הנה, בבקשה

חמוטל

(מתנצלת) תמיד אמרו שיש לי כתב קצת לא ברור. תנו לי אני אקרא לכם...

מנסה לקרוא

התקשרו מ...חדרה למפלצות הרים, לא, גם אני לא מבינה. מסקרן

שלי מגיעה.

שלי

טוב אין לי כוח לגומא יותר, מעכשיו הוא עליך

שי

עלי?

שלי

כן. אתה פנוי לא? אני רואה שחמוטל מסתדרת מעולה לבד

שי

לגמרי

שלי

חמוטל, את יכולה לסרוק לי בבקשה את שלושת המסמכים האלה, ולשלוח לי למייל?

חמוטל

לסרוק... האמת ש....

סגל

בטח שהיא תעשה את זה.

שלי מחכה.

שי

מה? לכי, לכי היא תעשה את זה. אל תפריעי לה להתרכז.

שלי

זה לוקח שניה, אני אחכה פה.

שי מסמן לסגל, סגל ניגש לשלי ומסובב אותה מעמדת הקבלה

סגל

תגידי שלי, לגבי העיצוב של עמדת הקפה, שמתי לב שעל קופסת הקפה כתוב קפה, ועל קופסת הסוכר כתוב סוכר, ועל הברז לא כתוב ברז? מאיפה אני אמור לדעת שזה ברז.

שלי

סגל, מה אתה רוצה?

בינתיים שי מאחוריו מפנה את חמוטל מהכיסא שלה ועושה את העבודה במקומה וסורק מסמכים חמוטל לא מבינה מה קורה. סגל מסתכל אחורה ורואה ששי סיים

לא משנה נדבר על זה בהזדמנות. אני חושב שחמוטל סיימה את מה שביקשת ממנה.

שלי

תודה חמוטל. רק דבר אחד אחרון. יש קובץ PDF בתיקיית "שלי" בכונן המשותף את יכולה להעתיק אותו לוורד ולהדפיס לי אותו?

חמוטל

להדפיס? האמת ש....

סגל כבר מבין מה הוא צריך לעשות, הוא לוקח את שלי הצידה.

סגל

תגידי שלי, למה יש רק מלח פלפל במטבחון?

מאחורה שי וחמוטל מסתבכים עם ההדפסה, נתקע דף, שי "הולך מכות עם המדפסת"

מה עם... כורכום! מה זה האפליה הזאת נגד כורכום? למה בכל מקום יש רק מלח ופלפל. כורכום זה לא תבלין?

שלי

(חסרת סבלנות) בסדר נשים כורכום.

סגל מציץ ורואה ששי עדיין נאבק עם המדפסת.

סגל

וקצח... ופפריקה. וקינמון.

הוא רואה ששי מסתדר

את יודעת מה? בעצם תשאירי מלח פלפל, למה לבלבל לאנשים את המוח?

שלי

זה גם מה שאני שואלת את עצמי. (לחמוטל)

תודה רבה חמוטל. טוב, יש לי פרסומת להמציא למחר.

שלי יוצאת

שי

(לסגל בהפגנתיות) סגל! אכפת לך לדבר איתי רגע על ה...סוכר במטבחון?

חמוטל נשארת נבוכה בעמדה שלה, שי וסגל מתרחקים למטבחון.

שי

טוב זה לא עובד. מחר בבוקר אתה מפטר אותה.

סגל

למה שאני אפטר אותה?

שי

כי אתה הבוס.

סגל

אה, אני הבוס? הסברנו לה שבעצם אתה הבוס.

שי

אתה לקחת אותה, אתה תפטר אותה

סגל

תסתכל עליה, איך אני יכול לפטר אותה?

שי

אני בטח לא יכול לפטר אותה.

חמוטל ניגשת אליהם.

חמוטל

אני זזה הביתה בסדר?

שי

(מופתע) עכשיו?

חמוטל

כן, אני צריכה להכין עוד עוגיות.

היא יוצאת, שי קצת מופתע מזה שהיא הלכה ואז פונה לסגל.

שי

אין ברירה סגל.

### פנים. משרד שלי. יום

שלי עובדת על הלפטופ

חמוטל

הי, את נראית מוטרדת. רוצה לדבר על זה?

שלי

לא.

חמוטל

רוצה עוגיה?

שלי לוקחת ביס מהעוגיה. ופתאום היא מתרככת. כמו קסם

גומא מעצבן אותי. הוא לא מבין שיש לוחות זמנים, יש לקוחות. הוא חושב שהוא יכול להמשיך לעשות מה שהוא רוצה, בלי אחריות.

חמוטל

ניסית פעם לגדל פסיפלורה בעציץ?

שלי

מה? לא.

חמוטל

כי היא לא גדלה בעציץ. אם את רוצה פסיפלורה בריאה שנותנת פירות טעימים את צריכה לתת לה להיות חופשייה, פסיפלורות אוהבות להשתולל. (חוזרת להיות עליזה) איך העוגיה?

### חוץ. גג. יום

גומא יושב מבואס על הגג. וזורק את הכדור/שעון מעורר באוויר, פתאום יד מושטת אליו עם כוס תה וצלחת עוגיות.

חמוטל

הי, אתה גומא נכון?

גומא

כן.

חמוטל

אני חמוטל. למה אתה עצוב?

גומא

אני לא עצוב.

נותנת לו עוגיה. הקסם שוב קורה

זה בגלל שלי, היא חושבת שכולם חייבים להתנהג כמוה.

חמוטל

ראית פעם שקנאים נודדים?

גומא

(מוזר) אני לא חושב שראיתי אפילו שקנאי אחד בחיים.

חמוטל

הם עפים בלהקה, ולמרות שכל שקנאי הוא עצמאי ויש לו אופי אחר, כשהם נודדים הם עפים במבנה. אחרת הלהקה מתפרקת. (חוזרת להיות עליזה) איך העוגיה?

### פנים. חלל מרכזי. יום

שי יושב מוטרד. יד מושטת אליו עם תה ועוגיות

חמוטל

הכל בסדר?

שי

הכל מעולה.

חמוטל

עוגיה?

שי לוקח את העוגיה. נוגס בה והקסם קורה

שי

הכל גרוע. אני מכיר מישהו ממש נחמד. ממש. אבל שלא מתאים לעבודה שלו, ואני צריך... אני חושב שצריך להפרד ממנו.

חמוטל

מיינת פעם תפוחי אדמה?

שי

לא חושב.

חמוטל

עבדתי פעם במפעל לצ'יפס. יש תפוחי אדמה שמתאימים לצ'יפס ויש כאלה שלא. היינו צריכים לשים בצד את כל אלה שלא. מה לעשות לא כל תפוח אדמה מתאים לצ'יפס

שי

כן אה, טוב חמוטל, אני צריך להגיד לך משהו. זה לא קל לי להגיד.

גומא נכנס

גומא

איפה שלי?

שלי נכנסת

שלי

גומא, חיפשתי אותך. תקשיב, דיברתי עם חמוטל והבנתי. אתה לא כמוני יש לך את השיטות שלך ואת הקצב שלך. ואני צריכה לקבל את זה.

גומא

גם אני דיברתי עם חמוטל והבנתי שאני לא יכול לעשות מה שבא לי, אנחנו ביחד ואני צריך לעוף עם כל הלהקה. סליחה שלי ותודה חמוטל

שלי

באמת תודה חמוטל.

חמוטל

אז מה רצית להגיד לי שי?

שי מביט בשלי וגומא משלימים וחושב

שי

רציתי להגיד, שאת לא יודעת לעבוד על מחשב, ואין לך נסיון בעבודה במשרד.

שלי

אין לה?

שי

את גם לא יודעת לסרוק ולהדפיס. אז אולי את לא תפוח אדמה שמתאים להיות צ'יפס, אבל אני חושב שאת מאוד מתאימה למשרד שלנו.

שלי

גם אני חושבת.

סגל נכנס בסערה

סגל

חמוטל, אין לי דרך קלה להגיד את זה, את מפוטרת!!!

כולם

לא!!!!

### פנים. חדר חקירות. יום

סגל

וזהו, ככה חמוטל נכנסה לחברה.

מרציאנו

אם אני מבין נכון היא מוצאת חן בעיניך

סגל

חח... מה פתאום... איך הגעת לזה...(מרצין) למה? היא אמרה לך משהו?

מרציאנו מחייך חיוך ממזרי, מקפל את הדברים שלו והולך

מרציאנו? לאן אתה הולך, מרציאנו? אתה לא יכול להשאיר אותי ככה, אתה באמצע חקירה מרציאנו, אסור לך ללכת!