**פרק 13 – ליליאן**

30.09.20

### 1301. פנים. חדר חקירות. יום

### 1301א. סטילס ליליאן עם זהבי

סגל יושב בחדר חקירות. נכנס חוקר ומתיישב מול סגל

חוקר

אוקי סגל. בוא נמשיך.

סגל

לפני זה אני אשמח אם תוכל לשחרר לי את הידיים.

מושיט את ידיו לחוקר. הן אזוקות.

חוקר

אני לא זוכר ששמתי עליך אזיקים.

סגל

לא שמת. הם היו זרוקים פה ושיחקתי איתם.

חוקר

(נאנח ופותח לו האזיקים) אז איפה היינו? אני אוסף מידע על כל מי שעבד במשרד לפני השריפה.

והוא מניח לפני סגל על השולחן תמונה של ליליאן בסלפי עם זהבי. נא לצלם.

חוקר

מה אתה יכול להגיד לי על האישה הזאת? השם שלה לא מופיע ברשימת העובדים.

סגל

אחח... ליליאן. ליליאן. ליליאן. קוראים לה ליליאן.

חוקר

וחוץ מזה, אתה יכול לפרט?

סגל

מאיפה להתחיל? זה היה בשבוע שבו היו לנו שני לקוחות גדולים, בבת אחת, שלי הייתה מאושרת, שי קצת פחות.

### 1302. פנים. משרד שלי. יום

ישיבת צוות. גומא, שי ושלי

שי

זה לא קצת גדול עלינו שני לקוחות?

שלי

ממש לא. הפרסומת לטלפון הסיני כבר מוכנה נכון גומא?

גומא

כן, וזה יצא לי: "צינצהאי". שזה פפאו בסינית.

שלי

מעולה! זה ישאיר לנו זמן לעבוד על פרסומת לג'ינס סופר סקיני.

שי

לא, לא, לא. אני לא מוכן שנפרסם את הסופר סקיני. אני ניסיתי את הדבר הזה ואני אומר לכם..

שלי

(קוטעת אותו) רגע, מה? אתה ניסית את הסופר סקיני??

שי

ברור! אני מנסה כל מוצר שאנחנו מפרסמים.

שלי

כל מוצר...

**מעבר ל...**

### 1303. פנים. חלל משותף. יום. (פלאשבק 1)

גומא

נו, איך הסוכריות האקסטרה חמוצות?

רואים את שי מתעוות עם סוכריה חמוצה בפה.

שי

אקסטרה חמוצות.

### 1304. פנים. חדר ישיבות. יום. (פלאשבק 2)

גומא

נו, איך קסדת המסז' הרוטטת?

שי יושב עם קסדת מסז' לראשו. כולו רוטט

שי

(בקול רוטט)רוטטת.

### 1305. פנים. עמדת קבלה. יום. (פלאשבק 3)

גומא

נו, איך הקורקינט המתקפל?

שי עם גבס על היד

שי

מתקפל. רק חבל שהוא מתקפל תוך כדי נסיעה.

סוף פלאשבקים. בחזרה אל....

### 1306. פנים. משרד שלי.יום

שלי שי וגומא

שי

אני לא מוכן שנפרסם את הג'ינס הסופר סקיני.

שלי

מה יש לך נגד הסופר סקיני?

שי

הם לא נוחים. ואנחנו לא נפרסם מוצר שלא נוח לנו לעמוד מאחוריו, או בתוכו.

שלי

בסדר אז הם לא היו נוחים **לך**, כי זה ג'ינס לבנות.

שי

ואני אומר לך שהמכנסיים האלה לא יהיו נוחים גם לבנות

שלי

יודע מה? אני אבדוק בעצמי אם המכנסיים האלה נוחים או לא, ואז נחליט. אוקי?

שי

את תראי שאת לא תחזיקי חמש דקות עם הג'ינס הזה.

שלי

בוא נראה.

שי

בואי נראה באמת.

שלי

באמת נראה.

גומא

(סרקסטי)וואו, אני מבין למה שניכם בנבחרת הוויכוחים של בית הספר, זה באמת ויכוח ברמה אחרת.

שלי

טוב, אני מציעה שנתפצל, גומא? אני צריכה שתנהל את הפגישה עם זהבי, היבואן של הטלפון הסיני. תוכל להשתלט על סגל?

גומא

בקלות.

סגל נכנס לתוך החדר לבוש בקימונו עם פאה של אישה יפנית מסורתית (מסרגות). ואיפור של עיניים מלוכסנות.

סגל

סוואדיקה! זהבי למטה. אתם באים?

גומא

(לשלי) מה הוא עושה?

סגל

זה לפגישה עם זהבי (מחווה על הקימונו) חשבתי לפתוח את השיחה ב....(במחווה של נימוס) "סוואדיקה" .

גומא

(לסגל) הטלפון סיני. "סוואדיקה" זה בתאילנדית. וקימונו זה יפני.

שי

הוא צודק סגל, תודה על ההשקעה אבל תוריד את הקימונו.

סגל

בטוח? זה ממש נוח.

יוצא כשהוא מנפנף בקימונו.

### 1307א. פנים. חדר ישיבות. יום

### 1307ב. פנים. קונטרול. יום

### 1307ג. סטילס שי, שלי, גומא ואנה

זהבי וסגל בחדר הישיבות. גומא בקונטרול

סגל

טוב. זהבי, חשבנו על הפרסומת. ישבנו ימים, ישבנו לילות .לפעמים עמדנו בגלל הגב...

זהבי

סגל בוא נדלג על הפקה פקה על איזו פרסומת חשבתם?

בקונטרול

גומא

סגל תפעיל את המצגת

בחדר ישיבות

סגל

אוקי! שים לב. (מדליק מצגת שמופיעה על הפלזמה בחדר ומקריא מהמסך) הרעיון הוא: "אנשים מנסים לעשות דברים לא הגיוניים עם הטלפון" והסיסמה: "את כל השאר הוא כן יודע לעשות." אה?

זהבי

לא הבנתי.

סגל

גם אני לא. (מקבל הוראה באזנייה) אהה...אההה...אבל יש לנו דוגומאות

הוא מפעיל את המצגת ורואים תמונות על המסך של שלי, שי, גומא וגם אנה עושים את הדברים שסגל אומר, כל פעם בשקופית נפרדת

סגל

כמו שאתה רואה הם משתמשים בטלפון כדי לאכול איתו מרק, בתור צלחת מעופפת, בתור כפכפים אה!!! אה!! עכשיו הבנתי- הם עושים דברים לא הגיוניים עם הטלפון, בגלל זה הסיסמה היא: "את כל השאר הוא כן יודע לעשות." מה אתה אומר?

בקונטרול

גומא

שזה סופר מתוחכם.

בחדר הישיבות

זהבי

זה סופר מתוחכם.

בקונטרול גומא מתרווח לו בנחת

ובדיוק בגלל זה אני שונא את זה.

גומא

מה??

בחדר ישיבות

זהבי

זאת בדיוק הבעיה שלכם אנשי הפרסום אתם מתוחכמים מידי. חוץ מכם אין בנאדם אחד בעולם שיבין את הפרסומת הזאת.

סגל

(נבוך)כן, תראה...אולי יש מצב שאתה צודק.

בקונטרול

גומא

לא! לא הוא טועה.

בחדר ישיבות

סגל

אולי זה קצת מסובך להבנה, אני אדבר עם גומאאאא...ז, גומז האחראי על הרעיונות שלנו שיחשוב על פרסומת חדשה.

בקונטרול

גומא

למה שאני אחשוב על פרסומת חדשה?

בחדר ישיבות

סגל

כי לא מבינים כלום מהפרסומת....שלך...שלנו....

זהבי מסתכל עליו במבט מוזר. בינתיים בקונטרול

גומא

סגל, אתה מוכן לבוא לפה רגע? פשוט תצא ובוא לפה.

בחדר ישיבות

סגל

סלח לי יש לי שיחה דחופה עם לקוח באוסטרליה. כבר חוזר אלייך.

סגל יוצא.

### 1308. פנים. קונטרול. יום .

סגל נכנס לקונטרול.

סגל

זהבי לא מבין את הפרסומת שלך גומא. תחליף רעיון.

גומא

אתה טועה, הרעיון שלי מצויין בוא נחליף את זהבי.

סגל

אי אפשר להחליף את זהבי

גומא

תתפלא, עונה שניה של קליפסו בפרק "הבוס המשובט". (מתחרט) לא אין לנו את המשאבים לזה.. יודע מה? הכי טוב, בוא נוכיח לו שחוץ מאתנו עוד אנשים מבינים את הפרסומת.

סגל

חוץ מאתנו? אני בקושי הבנתי את הפרסומת.

גומא

אתה זה לא דוגמה.

סגל

זה נכון.

גומא

אנחנו צריכים להביא לזהבי מישהו שכן מבין את הפרסומת. מישהו מהמשרד. אבל שלא עובד בפרסום.

גומא מסתכל על סגל, לסגל לוקח זמן להבין ואז עולה לו רעיון

סגל

(מתלהב) ליליאן.

גומא

מי זאת ליליאן?

### 1309. פנים. חדר תחפושות. יום

### 1309א. VO סגל

סגל מתחפש לליליאן. ברקע נשמע קולו מדבר על הדמות.

סגל OS

ליליאן. המנקה של המשרד. בת חמישים ואחת. גרה ברחוב הבנים 125 ברעננה. חד הורית. אמא לשקד, בת שש עשרה, אוהבת מחזות זמר ואוהדת שרופה של מכבי.

גומא נעמד מאחורי חסר סבלנות

גומא

לך כבר, זהבי מחכה.

סגל

(מסתכל על עצמו כליליאן במראה) ליליאן, הכל תלוי רק בך. (לגומא) מה היא צריכה לעשות בדיוק?

גומא

להיכנס, לאהוב את הפרסומת שלי ולצאת.

סגל ליליאן שם על ידיו כפפות גומי ורודות, לוקח סמרטוט ביד, תיקון קטן של הליפסטיק ויוצא.

### 1310. פנים. משרד שלי. יום

שלי עומדת ומסתכלת על צג המחשב שלה.

שי

היי. אני רואה שאת כבר לובשת את הסופר סקיני

שלי

לובשת ונהנית מכל רגע

שי

האמת שמדהים.. הג'ינס... זאת אומרת את בג'ינס.

שלי

תודה.

שי

טוב, אז ספרי לי בסוף היום איך הוא.

שלי

למה בסוף היום? אני יכולה להגיד לך כבר עכשיו.

שי

תגידי, נגמרו לי המרקרים. את יכולה להביא לי?

שלי

כן. בהחלט. למה לא.

שי מחכה.

שי

עכשיו? אני צריך את זה עכשיו.

פאוזה.

יש לך במגירה התחתונה.

שלי

אני יודעת.

פאוזה

אז למה אתה לא לוקח? קח, תרגיש בבית.

שי לוקח. ויוצא, כשהוא יוצא –שלי מנסה להגיע לטלפון שלה עם רגליים ישרות, היא נוטה מאוד. היא מגיעה לטלפון ומתקשרת.

שלי

אנה, את פה? אני צריכה עזרה.

### 1311א. פנים. חדר ישיבות . יום

### 1311ב. פנים. קונטרול. יום

זהבי יושב ומחכה. כבר חסר סבלנות. מחזיק את הטלפון הסיני בידו. סגל נכנס לבוש כליליאן המנקה. בידיו עגלת ניקיון. הוא מתחיל לנקות את השולחן. ליליאן מתקרבת לנקות באזור שבו יושב זהבי.

ליליאן

סליחה. (קולטת את הטלפון) מה זה? טלפון? תראה מה זה, בדיוק אני מחפשת טלפון לבת שלי בת השש עשרה שקד. קראתי לה שקד, על שם...שקדים

זהבי

כדאי לך, זה אחלה טלפון, אני מביא אותם מסין.

גומא (בקונטרול)

נו סגל, עכשיו תסתכל על הפרסומת ותתלהב.

ליליאן (בחדר ישיבות)

(מסתכלת על המצגת וצוחקת) יאאא, איזה יופי של פרסומת, כפכפים מטלפון, אבל מה אני מבינה. (וממשיכה לנקות בפינה אחרת של החדר) אתה יכול להרים את הרגליים?

זהבי

רגע, את הבנת את ה...(מצביע על המצגת) הדבר הזה?

ליליאן

מה יש להבין? זה כל הדברים שאי אפשר לעשות עם הטלפון ואת כל השאר הוא **כן** יודע לעשות. נהדר. אתה יכול להוריד רגליים.

גומא

עכשיו תגיד לו שכל אחד יכול להבין את הפרסומת.

ליליאן

ואם אישה רגילה כמוני שגרה ברעננה, חד הורית, שמגדלת את הבת שלה שקד, אוהבת מחזות זמר ואוהדת שרופה של מכבי תל אביב, הבינה את הפרסומת, אז כולם יבינו.

זהבי

רגע, את אוהדת של מכבי?

ליליאן

לא מפסידה אף משחק (מתחילה להריע בינתיים כאישה) מ-כ-בי! מ-כ-בי!

זהבי

(מתחיל לשיר שיר של הקבוצה)

צהוב עכשיו!

ליליאן

(עונה לו) צהוב עכשיו

זהבי

צהוב תמיד

ליליאן

צהוב תמיד

שניהם

תמיד אוהב אותך מכבי תל אביב!! הגאווה, היחידה! מכבי תל אביב הדת הצהובה!!!

זהבי מביט בסגל משתאה. סגל תופס את עצמו שר כגבר ומתקן מיד לשירה נשית. גומא בקונטרול בינתיים בוהה בהשתאות בסגל. עד שהוא פונה לסגל באזנייה

גומא

זהו? סיימתם? עכשיו תבדוק אם הוא השתכנע.

ליליאן

אז מה אתה אומר על הפרסומת?

זהבי

תראי, עדיין לא הבנתי מה הם רוצים ממני. אבל יודעת מה? יש לי כרטיסים למשחק של מכבי הערב. זה כרטיסים לשורה הראשונה.

ליליאן

(מתלהב) שורה ראשונה?

גומא

יופי! לך איתו ותדברו שם על הפרסומת.

חמוטל נכנסת עם כוסות מים. תוך כדי הכניסה היא רואה את ליליאן

חמוטל

סליחה, מי את?

גומא נלחץ בקונטרול. סגל- ליליאן מיד מאלתר

ליליאן

(צוחקת) מי אני? אני ליליאן המנקה שלכם. (לזהבי) מסכנה. היא לא זוכרת, החליקה קודם, קיבלה מכה בראש.(לחמוטל ההמומה) אמרתי לך לא לדרוך ברטוב כשאני עושה ספונג'ה.

זהבי

טוב אני זז. (בחיוך) אז ליליאן נתראה בערב?

ליליאן

נתראה בערב.

זהבי יוצא. סגל מרוצה מעצמו.

סגל

(לחמוטל) דמות טובה אה? נפלת.

חמוטל

לגמרי. אבל לא הבנתי. אתה יוצא לדייט עם זהבי?

סגל

לא אני, ליליאן. וזה לא דייט, כולה הולכים למשחק.

גומא

ומדברים על הפרסומת.

סגל

(מתלהב) בשורה הראשונה! אני הולך לשבת בשורה הראשונה.

הוא יוצא מאושר בשירת "צהוב עולה" . חמוטל מוטרדת.

### 1312. פנים משרד שלי . יום

שלי מול אנה

אנה

אבל לפחות הבד נעים, לא?

שלי

נעים? לקחת פעם סלוטייפ ועטפת את האצבע וכשהתחיל ללחוץ לא מצאת את הקצה שלו ושאלת את עצמך: מה עשיתי ?

אנה

בערך פעם ביום.

שלי

אז זה יותר גרוע. (נאנקת)

אנה

תחזרי הביתה ותחליפי מכנסיים.

שלי

ולתת לשי לנצח? לא תודה.

אנה

אז בשביל מה קראת לי?

שלי

כי אני צריכה לבקש ממך טובה.

אנה

אני לא מחסלת אף אחד.

שלי

(לא הבינה) מה? לא. את יכולה לעזור לי להגיע למעלית? מחכים לי בבית.

אנה נאנחת עושה טובה ותומכת בשלי שבקושי זזה.

**יום חדש**

### 1313. פנים. עמדת קבלה. יום

חמוטל בעמדה שלה, סגל נכנס ושר שיר של מכבי בעליצות יתר.

סגל

את לא מאמינה חמוטל, היה משחק מדהים, ישבנו ממש על המגרש! שחקן אחד אפילו נפל עליי (מראה לה את הזרוע) תראי את הסימן האדום פה.

חמוטל

אתה רוצה פלסטר?

סגל

נראה לך?? איך אני אראה את זה לאנשים?

גומא נכנס ופונה לסגל

גומא

נו, איך היה? דיברת איתו על הפרסומת? אמרת לו שהיא טובה?

סגל

מה? לא, לא הספקנו לדבר הרבה על הפרסומת, זה היה משחק מטורף.

גומא

(מתעצבן) אז מה עשינו בזה? אתה צריך להפגש איתו עוד פעם.

סגל

האמת שהוא הזמין את ליליאן היום לתיאטרון

חמוטל

מה? לא! אתה לא יכול ללכת איתו.

סגל

למה? שורה ראשונה! אולי עוד פעם ייפול עלי שחקן.

גומא

מעולה, תלך איתו אבל הפעם תדברו על הפרסומת, כן?

גומא יוצא

חמוטל

סגל? אני יכולה להגיד לך משהו?

סגל

כן?

חמוטל

אני חוששת שאתה הולך לפגוע בזהבי.

סגל

לפגוע? איך?

חמוטל

אני חושבת שהוא מתאהב בך.

סגל

מה?

חמוטל

אתה אולי לא שם לב, אבל קל להתאהב בך. זאת אומרת בדמויות שלך, ליליאן היא מאוד חמודה.

סגל

שטויות, הוא בסך הכל הזמין אותה להצגה. וזה מחזמר. אני מת על מחזות זמר, זאת אומרת ליליאן.

חמוטל

אבל תיזהר.

סגל

אל תדאגי. הם לא באמת נופלים מהבמה.

סגל יוצא, חמוטל נשארת עם מבט מודאג.

### 1314. פנים. משרד שלי. יום

שי נכנס ומוצא שם את שלי עם הרגליים על השולחן. היא מפגינה נינוחות מזויפת.

שי

אני רואה שממש התאהבת בג'ינס.

שלי

אתה לא מבין. אתמול בלילה, כיבסתי וייבשתי אותם, רק כדי ללבוש אותם שוב. אחרי שאתה לובש את הג'ינס הזה אתה לא יכול ללבוש שום דבר אחר.

שי

תשמעי, מה אני אגיד, טעיתי. כנראה זה באמת נוח.

שלי

נוח? גם אם היית משלם לי עכשיו להוריד את המכנסיים האלה, זה לא היה קורה.

שי

אוקי, ניצחת. תקבעי פגישה עם המנכ"ל של חברת הג'ינסים. נעשה להם פרסומת.

שלי

(מחייכת) אני מודיעה לחמוטל שתקבע איתם פגישה.

שי נשאר בחדר. שלי מרימה טלפון.

אתה לא חייב להשאר בחדר בזמן שאני מדבר עם חמוטל.

שי

אה.. סבבה, יש המון עבודה גם ככה.

שי יוצא. שלי מתקשרת לאנה.

שלי

אנה? את יכולה לבוא שנייה?

אנה נכנסת

אנה

מה? את עוד פעם עם הסקיני? לא לבשת אותו אתמול?

שלי

אז זהו שאני לא מצליחה להוריד אותו.

ואני מתגעגעת לברכיים שלי. אני כבר לא זוכרת איך הן נראות.

אנה

אז שי צדק, הא?

שלי

זה שאני לא מצליחה להוריד אותו זה לא אומר כלום.

אנה

אני די חושבת שזה אומר הכל.

שלי

טוב, את יכולה לעזור לי להוריד את הסקיני?

אנה

ראית את העונה השלישית של קליפסו?

שלי

לא.

אנה

בסדר. אף אחד לא ראה את העונה השלישית. עונה מוזרה אפשר לראות אותה רק בסרבית.

שלי

אוקיי. ואיך זה קשור לסקיני?

אנה

בפרק האחרון קליפסו נתקע בחור שחור גמדי.

שלי

נשמע מאוד מדעי.

אנה

כן, ואת יודעת איך הוא נחלץ מהחור שחור הזה? הוא מרח את עצמו בחמאה.

שלי

עכשיו זה נשמע הרבה פחות מדעי.

אנה

תמרחי חמאה על הג'ינס לפני השינה. בבוקר פלופ...הג'ינס מחליק לך מהרגליים.

שלי

פלופ?

אנה

פלופ.

### 1315. פנים. חדר חקירות. יום

סגל יושב עדיין מול החוקר

חוקר

לא הבנתי. איך הג'ינס הזה קשור לליליאן?

סגל

זה לא קשור. ליליאן קשורה לזהבי. עם הטלפון. לא הבנת?

חוקר

אתה מוכן לחזור לסיפור של ליליאן?

סגל

בטח

מושיט יד לקחת את כוס הקפה. שוב הידיים שלו אזוקות לשולחן אז הוא נתקע באמצע.

סגל

סליחה, שוב שיחקתי בזה... המפתח עליך?

חוקר

(נאנח בייאוש)

סגל

אז ככה . ליליאן בילתה עם זהבי. איפה לא היינו? מסעדות. הופעות. הצגות. ממש החיים הטובים. אבל את גומא לא עניינו החיים הטובים. עניין אותו משהו אחר.

**מעבר יום**

### 1316. פנים. עמדת קבלה. יום

גומא

אז הסברת לו את הפרסומת?

סגל

ליליאן הסבירה לו, פעמיים. פעם אחת במסעדה ופעם אחת במטוס

חמוטל

מטוס?

סגל

ידעתם שיש לו מטוס פרטי? הוא לקח את ליליאן לטיסה בשמי הארץ.

חמוטל

לטיסה רומנטית בשמי הארץ?

סגל

לא היה שום דבר רומנטי בטיסה הזאת, נכנסנו לכיס אוויר והשמפניה נשפכה והנרות הדולקים נפלו. מזל שהכנר שעמד ליד תפס אותם בזמן. כן...עכשיו כשאני חושב על זה יש מצב שאולי מישהו היה מפרש את הטיסה הזאת כ"רומנטית" (עושה את המרכאות עם האצבעות).

גומא

רומנטי או לא. הוא הודה שהפרסומת טובה?

סגל

(מתעלם מגומא, עדיין עם חמוטל) אבל לא נראה לי שזהבי התאהב בליליאן.

זמזום בדלת.

חמוטל

זה שליח.

נכנס שליח עם זר ענק, תודה להפקה שהשקיעה בזר עצום. לדעתי השליח גם צריך לשיר שיר רומנטי.

סגל

טוב, זהבי מאוהב. למה? אלוהים? למה אני נראה כל כך טוב בשמלה?

חמוטל

אתה חייב להפרד ממנו סגל.

גומא

רגע, קודם לשכנע אותו שהפרסומת טובה ורק אז..(חמוטל תוקעת בו מבט גוער) טוב, תיפרד ממנו.

סגל

אבל איך?

### 1317. פנים. משרד שלי. יום

שלי יושבת במצב קטטוני, אנה נכנסת.

אנה

תגידי שלי, את מריחה פה חמאה?

שלי

את עושה ממני צחוק? את אמרת לי למרוח את הג'ינס בחמאה. אמרת הג'ינס יירד "פלופ"

אנה

נו?

שלי

מה נו? הוא נצמד עוד יותר.

אנה

אה. כי יש מצב שזה היה מיונז. את צריכה להבין שראיתי את הפרק של קליפסו בסרבית. ואני לא יודעת סרבית. תנסי מיונז.

שלי

די אנה. אני לא יכולה יותר

מגישה לה מספריים.

קחי. תגזרי ותיפטרי אותי מהעונש הזה. (אבל אז עוצרת) רגע. אם תגזרי, שי יבין שהוא ניצח וזה מחיר כבד מדיי לשלם. מצד שני אני מתגעגעת ללנשום! תגזרי (אנה באה לגזור. שלי עוצרת אותה) לא! אם תגזרי אנחנו ניאבד את הלקוח. מצד שני, אם לא תגזרי, אני אאבד את התחושה ברגליים. טוב תגזרי. בעצם לא יודעת...

אנה

תראי זה לא שאני לא נהנית לעמוד פה כבר עשרים דקות עם מספריים, רק תחליטי.

שלי

אני לא מצליחה.

אנה

יש משהו שסבתא וורה שלי לימדה אותי פעם. את יודעת איך קוטפים סלק?

שלי

סלק?

### 1318. פנים. עמדת קבלה. יום

סגל מתלבט אם לחייג או לא.

חמוטל

אני חושבת שזה לא יפה להפרד בטלפון זה מה שמתניה עשה לי.

סגל

טוב, בכל זאת יש הבדל, אני לא הבטחתי להתחתן עם זהבי, זאת אומרת אני כמעט בטוח שלא הבטחתי להתחתן איתו, השמפניה היתה מאוד מסחררת.

גומא

כן, בטלפון גם יהיה לך קשה להעביר את הנושא של השיחה לפרסומת.

סגל

אתה עוד בפרסומת? אני עומד לשבור לזהבי את הלב ומה שמעניין אותך זה הפרסומת?

חמוטל

טוב, ליליאן צריכה להפרד מזהבי, יותר מזה: היא צריכה להעלם מחייו.

סגל

צודקת. (לטלפון) הלו! זהבי? זאת ליליאן, היי... מה נשמע? אין לי דרך קלה להגיד את זה אני עוזבת את הארץ, שקד ואני. אנחנו טסות הלילה לפריז.

גומא מסמן לסגל כל הכבוד. סגל גאה

סגל

אני מצטערת שזה קרה ככה בפתאומיות.... לבוא להיפרד ממני?

גומא מסמן לו "בשום אופן לא"

סגל

לא, אי אפשר. איפה אנחנו? אנחנו בשש רגליים ומפה אנחנו נוסעות הביתה לארוז... כן...אוקי... אין שום בעיה... ביי (מנתק) הוא פה למטה הוא עולה להיפרד פנים אל פנים.

חמוטל

אוי לא.

גומא

אוקי... מה נעשה... סגל, לך תהפוך לליליאן, חמוטל את תהיי שקד... לא ! זה לא טוב, שקד בת 16.

סגל

האמת שחמוטל נראית מאוד צעירה. תראה איך העור שלה זוהר.

חמוטל

(מצחקקת) תודה סגל.

גומא

רגע, כולם להתרכז. אולי שלי? לא. צריך מישהו שמכיר את הסיפור של ליליאן...אז מי יכולה להיות שקד? מי יכולה להיות שקד?

סגל וחמוטל מביטים בו

גומא

אין מצב!!!

### 1319. פנים. משרד שלי. יום

הדלת נפתחת. שי נכנס ומתבונן באנה שמחזיקה באוויר את רגליה ההפוכות של שלי בנסיון לשלוף אותה מתוך הג'ינס,

שלי

את בטוחה שככה קוטפים סלק?

שי נכנס

שי

הי, גומא ביקש שלא תצאו החוצה זהבי פה.

פתאום הוא קולט מה קורה שם.

שלי

זה לא מה שאתה חושב.

שי

לא? אז מה זה?

שלי

זה...

אנה

אנחנו קוטפות סלק.

שי מתיישב בזחיחות. בזמן ששלי תחזור לעמוד.

שי

אני מחכה

שלי

(קמה בקושי מהרצפה) בסדר. צדקת.

שי

ש....?

שלי

הג'ינס הזה באמת לא נוח.

שי

ו...?

שלי

ואנחנו לא צריכים לפרסם מוצר שהוא לא נח.

שי

כי....

אנה

כי היא התנצלה, אז די.

שי

(מתקפל מיד) צודקת.

אנה

(לשלי) אז מה עכשיו?

שלי

קחי (מגישה לה את המספריים)

אנה

חבל. דווקא נהניתי מהקטיף.

שי

(מרחרח) גם אתן מריחות חמאה?

### 1320.פנים. חדר ישיבות. יום

זהבי יושב מול סגל לבוש כליליאן וגומא לבוש כשקד.

זהבי

אני לא מאמין שאתן עוזבות לפריז.

ליליאן

מה שקרה זה... ש... שקדי פה, הלימודים שלה מאד חשובים.

זהבי

באמת? (לשקד) מה את לומדת?

ליליאן

בלט.

גומא

בלט?

סגל

תראי לו...

גומא קם בחוסר רצון

תעשי איזה פלייה רלווה.

גומא קופץ באוויר.

זהבי

מקסים.

ליליאן

היא קצת חלודה. אתה מבין-היא הייתה ממש רקדנית מצטיינת באקדמיה דה לה...פירואט. ואז חזרנו לישראל בגללי, כי כיף לי יותר בישראל. אבל אתה יודע מה הבנתי זהבי?

זהבי

מה?

סגל

שלא משנה כמה כיף לי, אני תמיד צריכה לשים לב האם מישהו נפגע. ומישהו נפגע פה.

זהבי

שקד.

סגל

מה? (לרגע שכח) אה. כן. הקריירה של שקד נפגעה. אז עכשיו אנחנו חוזרות לפריז.

זהבי

ליליאן, אני ממש שמח שיצא לי להכיר אותך, אפילו שזה לזמן קצר

סגל

גם אני שמחה

זהבי

תראי מה זה, כבר תיכננתי לקחת אותך שבוע הבא לטיול מפנק בארה"ב, כולל ביקור בדיסנילנד.

סגל

אה, כן? אז אולי נוותר על ה....לא, לא, אני לא רוצה שאף אחד ייפגע.

זהבי

להתראות ליליאן (כובש בכי)

סגל

תגידי שקד. אם את כבר פה, את יכולה להסתכל רגע על הפרסומת הזאת? מה את חושבת עליה?

גומא

לא משהו. אני בטוחה שמי שהמציא את הפרסומת יכול להמציא משהו יותר טוב. בלי לשגע אף אחד.

סגל

זה גם מה שאני חשבתי. תודה זהבי. ולהתראות, אתה אדם נהדר ובטח תמצא ממש מהר מישהי אחרת

זהבי בא לחבק ולנשק את לילאן, סגל מביא לו כיף במקום, ולחיצת יד.

זהבי יוצא. גומא מביט בסגל

גומא

בלט?

### 1321. פנים. חדר חקירות. יום

החוקר מול סגל

סגל

וזהו. אגב, זהבי בסוף הלך עם הטלפון שלו לחברה אחרת, לגיל שוורץ. סיפור מצחיק- הוא התאהב במזכירה של גיל. והיום הם נשואים וגרים בוילה ענקית בקיסריה, וילה עם בריכה! אתה מבין שזה יכולתי להיות אני בוילה הזאת?

מרציאנו מביט בו בזלזול.

טוב, לא אני אני. עוד משהו שרצית לדעת?

חוקר

לא. סיימנו להיום אתה יכול ללכת הביתה.

סגל לא זז.

סגל?

סגל

מה?

חוקר

אתה יכול ללכת.

סגל

כן אני יודע.

חוקר

שוב, אזקת את עצמך לשולחן?

סגל

מצטער.

החוקר מחזיק את ראשו בייאוש ומשחרר אותו.