# פרק 14 - גמא מיוחד

30.09.20

### 1401. פנים. חדר חקירות. יום

מרציאנו יושב מול סגל

חוקר

סגל סגל. סגל

סגל

מרציאנו מרציאנו מרציאנו?

חוקר

תראה מה החבר'ה שלי מצאו במשרד השרוף שלך.

מוציא סקייטבורד מפויח

סגל

הי! סקייטבורד!

חוקר

למי שייך הסקטבורד הזה, סגל הא? לשי? לשלי? לגומא?

סגל

סליחה! למה הסקטבורד הזה לא יכול להיות שלי?

חוקר

נו באמת סגל, זה סקייטבורד של צעירים.

סגל

תתפלא, זה הסקייטבורד שלי מהתקופה שהיית צעיר.

חוקר

איך כשהיית צעיר? זה דגם די חדש.

סגל

לא כשהייתי צעיר צעיר, כשהייתי צעיר.

חוקר

מה זה השטויות האלה?

סגל

הכל התחיל בשבוע שבו גומא יצא לאפ-קווסט. תחרות אפליקציות ארצית. אתה מבין, הוא המציא אפליקציה למניעת ספויילרים.

חוקר

לא הבנתי.

סגל

גם חמוטל לא הבינה.

### 1402. פנים. עמדת קבלה. יום

גומא עומד ליד חמוטל

חמוטל

אוקיי. הבנתי לגמרי. לא. בעצם לא הבנתי. תסביר לי עוד פעם?

גומא

ספויילרים. זאת אפליקציה שמונעת ספויילרים. אם מישהו לידך עומד לחשוף את הסוף של סרט או סדרה, האפליקציה מזהירה אותך.

חמוטל

לא יכול להיות. אין דבר כזה.

גומא

נשבע לך. תבחרי סרט.

חמוטל

שלגיה?

גומא

אוקיי שלגיה. (מדבר לטלפון) אז בסוף הסרט שלגיה, מגיע הנסיך על הסוס הלבן והוא מנשק אותה..

הטלפון של גומא משמיע רעש של סירנה.

חמוטל

די! מדהים. אפשר לעשות גם לך ספויילר? עם אפליקציה מגניבה כזאת, אתה בטוח תזכה בתחרות.

גומא

כן. הא? אפשר לעשות לך ספוילר? ידעתי את זה. (מחייך בגאווה)

חמוטל

אפשר לעשות לך עוד ספוילר? כשתחזור מהתחרות אני אכין לך עוגיות כדי לחגוג.

גומא

אפשר לעשות לך ספוילר? עוד עשר שניות נפסיק להגיד ספוילר כי אני מאחר. (מסתכל על השעון) רגע..יש עוד שנייה, ספוילר! ביי

והולך

חמוטל

בהצלחה...

### 1403א. פנים. חדר ישיבות. יום

### 1403ב. פנים. קונטרול. יום

מני הלקוח הוא איש שנראה מבוגר, קרח, משופם. מין הראל ויזל. סגל עומד ומסתכל מבעד לתריסים

מני

תקשיב לי סגל, יש הרבה חברות פרסום שם בחוץ.

סגל

איפה? (מסתכל דרך החלון ואז קולט) אה, באופן כללי שם בחוץ...

מני

וכולם ניסו למכור לי את אותם רעיונות. אבל אתם? אמרו לי שאתם מיוחדים. שאתם חושבים מחוץ לקופסה.

סגל

(מסתכל על קופסה שמונחת על השולחן) הקופסה הזאת? (קולט) אה, קופסה באופן כללי. כן כן, מבין אותך. בגלל זה אני מופיע שבוע הבא על השער של "פרסום עכשיו"

מני

פרסום עכשיו?

סגל

העיתון של ענף הפרסום. כן! הם בחרו אותי למנכ"ל של החברה הכי מבטיחה בתחום הפרסום לצעירים.

מני

זה מדהים לראות איך אתה, בגילך, מצליח להתחבר לראש הזה של הצעירים.

סגל

כן אה? (קולט) רגע, מה זאת אומרת בגילי?

בן כמה אתה חושב שאני?

מני

אני יודע... 37?

סגל

פחחח...מה פתאום....אני בן 36 ....ו...אחד עשר חודשים....

מני

אוקי, יופי, אז זה המוצר החדש שלנו - כובעים, והקטע שלהם זה שאין שני כובעים אותו דבר-

מוציא שני כובעים מהקופסה

כל כובע שיוצא מהמפעל יש לו צבע טיפה שונה רואה? גם הדוגמה לגמרי אחרת, בקיצור- כל כובע מיוחד..

סגל שותק. שלי לחוצה בקונטרול.

מני

אז מתי אתה יכול להביא לי רעיון לפרסומת?

סגל עדיין שותק.

שלי (בקונטרול)

תגיד לו רביעי . רביעי. סגל?

חזרה בחדר הישיבות סגל עדיין מביט בלקוח בהלם

סגל

זה בגלל שלא התגלחתי.

מני

מה?

שלי (בקונטרול)

מה?

סגל

כשאני מתגלח אני נראה ילד.

מני

אני בטוח. אז מתי לחזור?

חזרה בקונטרול שלי צועקת לסגל במיקרופון

שלי

סגל, רביעי, פשוט תגיד לו רביעי!

חזרה בחדר הישיבות, סגל עדיין מהורהר.

סגל

גם לא ישנתי טוב בלילה, זה עושה לי קמטים מתחת לעיניים ומבגר אותי.

מני

אוקי.. אבל למתי אפשר לקבוע?

שלי בקונטרול

שלי

סגל! רביעי!

סגל

(נבהל) סגל! רביעי!

מני

רביעי. קבענו. ותזכור אני מחכה למשהו מיוחד.(בא לצאת, מושיט לסגל יד לחיצה)

סגל

רגע. אולי זה האור של המנורה הזאת (מצביע למעלה) הוא מבגר אותי. (זז הצידה) איך עכשיו?

### 1404. פנים. משרד שלי. יום

שלי ושי יושבים ומחכים. לידם סגל המוטרד

סגל

37?? איך הוא אמר שאני בן 37?

שי

כי אתה בן 37. לא?

סגל

אתם יודעים שרק בשבוע שעבר מישהו חשב שאני בן 28? ושפעם מישהו חשב שאני בן 22? פעם מישהי חשבה שאני בן 6!

שלי

בן שש?

סגל

כן, זה היה בטלפון ובדיוק הסתבכתי עם בלון הליום, בתקופה שהייתי ליצן בימי הולדת. אבל 37?

גומא נכנס עצבני

שלי

או גומא! בוא תציל אותנו. סגל גילה שהוא בן 37.

גומא

(בעצבים) באמת? חשבתי שהוא בגיל של סבא שלי.

סגל

מה??

שי

אז מה, איך היה בתחרות? ניצחת?

גומא

למה, אתה היית מנצח? אתה מתכנת כמו דודה שלי.

שלי

די, לא יכול להיות. לא ניצחת? אני מה זה מצטערת.

גומא

אל תהיי אימא שלי אוקי? גם ככה יש לכן את אותו קוקו.

שלי

טוב תודה לגומא שהביא לפה את כל העצבים שלו וגם את המשפחה שלו. אז מה אתם אומרים? נתחיל לעבוד על הכובעים?

שי

כן רעיון טוב.

סגל

(לגומא) למה סבא? יכולתי אולי להיות דוד או בן דוד שלך.

שלי

אז הרעיון הוא שאין שני כובעים אותו דבר, זה מדליק אצלך משהו גומא?

גומא

(שלא הקשיב) לא, כי אפליקציה למעקב אחרי נשרים (בסרקזם) זה שווה מקום ראשון.

שי

(מתלהב) יש אפליקצייה כזאת? מדהים. כי הם בסכנת הכחדה.

סגל

(מסתכל על עצמו בטלפון ) הבנתי! הוא חשב שאני בן 37 בגלל שיש לי שערה לבנה בגבה, עכשיו אני רואה את זה. (מוציא פינצטה)

גומא

אז אולי תמציא אפליקציה למציאת שערות לבנות, כי מסתבר שהיום כל שטות זוכה במקום הראשון.

שלי

טוב אני שמחה שכולם ממש בעניין של לעבוד על הכובעים. אז גומא, תתחיל לעבוד על רעיון והכי חשוב שזה יהיה מיוחד, זה מה שמני ביקש.

גומא (קם)

כל מה שאני מביא זה מיוחד, לא שמישהו מבין בזה. (בזלזול) "מעקב אחרי נשרים", וואו ממש קשה. הנה תעקבו אחריי, אני יוצא מהדלת.

הוא יוצא עצבני. בתנועות של נשר בתעופה

שלי

מסכן, האמת שהאפליקציה שלו ממש טובה.

סגל

אפליקציה אה? אנחנו הצעירים אוהבים אפליקציות, תביאו לראות.

שי

(בטלפון) הנה, זאת אפליקציה שמונעת ספוילרים. תראה איזה יופי. תנסה להרוס לי סוף של סרט ואז הטלפון יצפצף.

סגל

(לטלפון של שי) אוקי. (מתלהב) בסוף של הסרט החוש השישי...

מחכה

הגיבור מגלה שהוא בעצם....

מחכה

רוח ...

מחכה

רפאים!!!

מחכה, זה עדיין לא קורה

ברור שגומא לא זכה. האפליקציה לא עובדת!

שלי

סגל, האפליקציה לא מכירה את הסרט הזה בכלל.

שי

אף אחד לא מכיר את הסרט הזה.

סגל

מה? זה סרט חדש! מ1999! איפה הייתם ב1999?

שי

עוד לא נולדנו.

שלי

טוב סגל, תביא לשי את החליפה

שי

כן אני אקח אותה למכבסה, שתיראה יפה בצילום של העיתון.

סגל

חליפה? חליפה?! אני לא מצטלם כמו זקן בחליפה! אני צעיר!!!

שלי

אז במה אתה רוצה להצטלם?

סגל

יש לי טי שירט מגניב של ג'סטין טימברלייק

שי

מי זה?

סגל

זמר השנה לשנת 2006. ב2006 כבר הייתם!

שלי

כן, הייתי בת שנה.

סגל

אתם לא מבינים כלום, חכו תראו איך אני אצא בתמונה של העיתון. אני הולך להביא לוק...פצצות לגבות.

שי

מה זה "פצצות לגבות"?

סגל

זה ביטוי מאלפיים ו...(רותח מעצבים)

סגל יוצא. שלי מודאגת

שלי

עד שהשגנו תמונה בעיתון הזה. שלא יעשה לנו בושות. הוא צריך להיראות כמו מנהל של חברה רצינית.

שי

ברור. אני על זה.

### 1405. פנים. חלל מרכזי. יום

גומא יושב עם אנה היא עושה אוריגמי

גומא

ולא רק שלא זכיתי, מה הסתבר בסוף? שעוד מישהי הגישה אפליקציה כמו שלי.

אנה

חבל שהאפליקציה שלך לא הזהירה אותך מהסוף המפתיע הזה.

גומא

בסדר. אז מסתבר שאני לא כזה מיוחד. (מחכה קצת ואז) את אמורה להגיד לי עכשיו "גמא, על מה אתה מדבר, אתה מאוד מיוחד".

אנה

אבל אתה לא.

גומא

שכחתי עם מי אני מדבר.

אנה

כל אחד הוא מיוחד, מה שאומר שאתה לא מיוחד, כי אם כולם מיוחדים, אז אף אחד לא מיוחד.

גומא

את הבנת משהו ממה שאמרת עכשיו?

אנה

כן, שאתה לא מיוחד. אז לגבי הכובעים...

גומא

לא מיוחד?? תיכף תגידי לי שזה לא טלפון (מראה על הטלפון), תיכף תגידי לי שזה לא עפרון (מרים עפרון) תיכף תגידי לי שזה לא אדום (מרים ספל ירוק)

אנה

זה ירוק.

גומא

בסדר, אני עיוור צבעים, שזה מיוחד!

אנה

אתה לא מיוחד גומא.

מעבר יום

### 1406. פנים. חדר ישיבות. יום

שי נכנס עם החליפה של סגל על קולב.

שי

או! הנה אתה.

שי רואה את סגל יש לו תסרוקת קוצים שחלקם צבועים בכחול וצהוב. הוא לבוש בטישרט של מטאליקה\איירון מיידן וג'ינס מאוד קרוע

שי

מה זה?? בבקשה תגיד לי שאתה בדרך למסיבת תחפושות.

סגל

זה הלוק החדש שלי.

כאילו שאתה לא צבעת את השיער כשהיית בתיכון.

שי

אני עכשיו בתיכון. ולא צבעתי את השיער . ואתה לא יכול להצטלם ככה לעיתון. יחשבו שאת המשרד שלנו מנהל תוכי.

סגל

שי, זאת האופנה האחרונה אצל צעירים. הבעיה היא שאתה לא מבין כלום.

שי

סגל אין אדם אחד בעולם שייראה את הלוק הזה ולא יחשוב שזה מוזר.

סגל

כן? אז אני מעלה עכשיו תמונה ותראה איך כולם עפים עלי.

עושה סלפי עם דאק פייס.

ו...התמונה עלתה.

סגל מחכה.

שי

סגל אני לא בטוח שאתה רוצה...

סגל

(מסמן לו חכה) חכה רגע...

שי

כי אני די בטוח ש...

סגל

עוד לא

נשמע צלצול התראה

הנה...בוא נקרא (קורא מהטלפון) הנה,תשמע את זה:"ואו, OMG תראו את הדוד המצחיק הזה...(מתחיל לדעוך תוך כדי קריאה) טוב. זאת רק תגובה אחת.

צלצול התראה.

הנה עוד אחת...(מקריא) מה זה? פורים בבית אבות?...(קולט עוד הודעה) או הנה זה..."ואו, זה הלוק של 2022! " (מראה לשי)בבקשה

שי

"הלוק של 2022 על סבא שנולד ב1922"

סגל

מה??? (עוזב את הטלפון) טוב. צדקת. זה לא עובד.

שי

נכון. ובגלל זה הבאתי לך את החליפה. עשה לי טובה תשתמש בה.

שי עוזב וסגל נשאר עם החליפה.

סגל

אני בהחלט הולך להשתמש בה.

### 1407. פנים. משרד שלי. יום

אנה מחכה עם הלפ טופ מולה. גומא מגיע

אנה

לא שאני לא נהנית לשבת ולבהות פה בלפטופ אבל עד שלא תביא רעיון לכובעים אין לי מה לעצב.

גומא

אז שתדעי לך שדווקא חשבתי כל הלילה.

אנה

ויש לך רעיון לפרסומת?

גומא

חשבתי על מה שאמרת אתמול. על זה שאני לא מיוחד.

אנה

זה הרעיון שלך לפרסומת? כי זה לא בדיוק קשור לכובעים.

גומא

זה לא. בקיצור מה שרציתי להגיד לך זה ש...

שם שתי רגליים על השולחן כדי שאנה תראה את הגרביים שלו.

אנה

גם זה לא קשור לכובעים.

גומא

שימי לב... גרב אחד ירוק חלק, גרב שני סגול עם ציורים, וזה לא במיוחד להיום, כל יום אני מתלבש ככה.

אנה

כי אתה עיוור צבעים?

גומא

לא. כי אני מיוחד.

אנה

אוקיי, בסדר, אז גם לי יש משהו להראות לך.

אנה מתיישבת עם רגליים על השולחן בדיוק כמו גומא, מותחת את המכנסיים שלה, מראה לו את הגרביים שלה, גם לה יש שני גרביים שונים

אני מתלבשת ככה מגיל שש

גומא

כן? אז שימי לב.

מוציא מהילקוט שלו קישוא שהוא הפך לחליל.ומנגן על הדבש ועל העוקץ בקישוא.

אנה

אתה ניגנת עכשיו על קישוא.

גומא

מכירה עוד מישהו בעולם שמנגן על קישוא?

אנה מחפשת ביוטיוב.

אנה

(מראה לו) חנה צימבליסטה. יש לה קונצרט שבוע הבא- עם מישהו שפורט על גזר.(קוראת) בסוף הערב יוגשו פשטידות. אפשר להמשיך?

גומא

אפשר להמשיך מי?

אנה

אפשר להמשיך גומא?

גומא

אז רק שתדעי לך שאני כבר לא גמא. שיניתי את השם שלי.לזה:

גומא לוקח דף ומצייר מפתח סול.

אנה

קוראים לך מפתח סול? שם פרטי מפתח? משפחה סול?

גומא

לא. השם שלי הוא סימן, רוצה לקרוא לי? תקראי לי ככה.

מראה את הסימן.

אנה

אה... זה באמת מאוד מיוחד, אתה יודע שהזמר פרינס עשה את זה לפני שלושים שנה?... הוא החליף את השם שלו ל...

מראה לו את הסימן של פרינס על הלפטופ.

זה.

גומא עצבני. שלי נכנסת.

שלי

שלום לצוות היצירתי שלי...אני לא רוצה להלחיץ אתכם, זאת אומרת אני כן רוצה להלחיץ אתכם כי מני מגיע מחר. אז יש לכם כבר איזה רעיון גומא? יש לך איזה רעיון פפאו?

גומא לא עונה.

שלי

גומא? אני חייבת משהו מיוחד.

גומא

מיוחד? אין יותר מיוחד. ואין יותר גומא.

גומא יוצא בסערה. שלי קוראת אחריו.

שלי

גומא?!!!!

(לאנה) מה זאת אומרת אין יותר גומא?

אנה

תנסי (מרימה את הדף עם המפתח סול)

יום חדש

### 1408. חוץ. בית קפה. יום

שי יושב ומחכה, קורא למלצרית

שי

סליחה? מה קורה עם האוכל שלי? את זוכרת אותי?

מלצרית

בטח! טוסט הבית עם גבינה צהובה. זיתים. ואנשובי.

שי

לא, כריך מוצרלה עם חסה.

מלצרית

אני חושבת שאתה טועה. אין חסה בטוסט הבית.

המלצרית הולכת. סגל נכנס עם בגדי סקייטר, סקייטבורד ופירסינג

שי

מה זה??

סגל

מה זה מה?

שי

מה זה כל ...זה?? מה יש לך על הגבה?

סגל

פירסינג דה. אתה לא רואה טוב? אתה צריך משקפיים סבא?

שי

(בפאניקה)סגל יש לך צילומים, ופגישה עם מני, אתה לא יכול להסתובב ככה, הבטחת שתשתמש בחליפה.

סגל

השתמשתי בחליפה, מכרתי אותה וקניתי סקייטבורד. דה. (מנסה לסלק זבוב מהפנים)

שי

מה אתה עושה?

סגל

אני לא רגיל לפירסינג, חשבתי שיש פה זבוב. טוב מה רצית? אני בדרך לסקייט פארק, החבר'ה מחכים לי.

שי

אתה לא הולך לשום סקייטפארק.

סגל

אתה לא אבא שלי, אתה לא תגיד לי מה לעשות. (מסמס בטלפון)

שי

אתה צודק אני לא אבא שלך כי אתה לא ילד!!

סגל

(כמו מתבגר) בסדר. (וחוזר לטלפון)

שי

אתה מוכן להרים את העיניים מהטלפון כשאני מדבר אליך?

המלצרית מגיע

מלצרית

היי, רוצה להזמין משהו?

סגל

מילקשייק שוקולד.

שי

לא אתה לא מזמין מילקשייק עכשיו! אתה הולך הביתה ומוריד את הפירסינג הזה

סגל

אבל אני רעב.

שי

אבל מילקשייק זה לא אוכל. תביאי לו שניצל.

המלצרית הולכת

סגל

אבל לא בא לי שניצל. בא לי מילקשייק!

שי

נמאס לי כבר מה"בא לי" "לא בא לי" הזה, ותרים את העיניים מהטלפון כשאני מדבר אליך.

סגל

(עושה חיקוי רטנוני של שי) תרים את העיניים מהטלפון כשאני מדבר אליך.

שי

סגל אני רציני.

סגל

(מחקה אותו) סגל אני רציני.

שי

טוב די! הגזמת לגמרי. לך עכשיו למשרד.

סגל

שיאואווו!!!! או מיי גאד אתה כזה מעצבן.

סגל מתעצבן לוקח את הסקייטבורד וגולש עליו משם

שי

אתה לא תלך ככה באמצע שאני מדבר אליך! ותלך מיד למשרד אתה שומע? (קולט) אוי. אני באמת אבא שלו.

### 1409.פנים. משרד שלי. יום

אנה ושלי יושבות זו מול זו. אנה עדיין עם אוריגמי

שלי

טוב, מני מגיע היום אז אני מקווה שגומא התאפס על עצמו.

אנה

לא יצא לך לדבר איתו בבית ספר?

שלי

לא.

גומא נכנס

שלי

או הנה אתה, אין לנו הרבה זמן, אז אני מציעה שנעבוד מהר.

גומא

(בדמות של שלי) צודקת. למה אנחנו לא עובדים? בואי נעבוד כבר.

שלי

(מופתעת)אתה רציני?

גומא

(כמו שלי) ברור שאני רציני, הבעיה שאתן עסוקות פה בדברים שהם לא עבודה. אנה? יש לך משהו? שלי, למה את עדיין פה?

שלי

(קולטת) רגע רגע, אתה עושה חיקוי שלי?

גומא

(כמו שלי) מה? מה פתאום? בואו נעבוד. שלי אני מקווה שתתאפסי על עצמך כי מני מגיע היום.

שלי

טוב גומא, אתה יכול להסביר לי למה אתה מדבר כמוני?

גומא

(כמו שלי) מי מדבר כמוך? שלי מה קורה לך? יש לנו עבודה לעשות.

אנה

זה לא שאני לא נהנית מההצגה הזאת, אבל אני ממש מחכה לעצב משהו, אז יש לך רעיון?

גומא

(כמו אנה) ברור. ככה: לילה. ערפד טס באוויר מעל בית קברות.

אנה

הבנתי. עכשיו עושים חיקויים שלי.

גומא

(כמו אנה) אנה, זה לא שאני לא נהנה לעמוד פה ולשעשע אותך אבל לא שמעתי שאת זרקת איזה רעיון.

שלי

גומא, הכול בסדר?

גומא

(כמו שלי) הכול בסדר, ברור שהכול בסדר. היה לי משבר קטן אבל חזרתי לעצמי.

שלי

זהו שחזרת, אבל לא בדיוק לעצמך.

גומא

(כמו שלי) עצמי שלי, עצמי, למה אנחנו מדברים עליי במקום לעבוד?

אנה

אולי כי אתה מחופף על כל הראש.

גומא

(כמו אנה) אני? אולי את מחופפת, או כמו שסבתא שלי אומרת: את מתנהגת כמו דוב בקיץ במינסק. (מבין ונבהל) זה סבתא **שלך** אומרת...

שי נכנס

שי

(לחוץ) מישהו ראה את סגל?

שלי

לא, חשבתי שאתה מטפל בזה.

יופי, עכשיו איבדנו גם את גומא וגם את סגל?

שי

(לגומא) הכול בסדר גומא?

גומא

(בהיסטריה) לא! אני לא יודע מי אני. הכול אבוד. (קולט ונלחץ עוד יותר) אוי לא! עכשיו אני שי. איבדתי את גומא!

שלי

אז אולי פשוט תפסיק להיות אנשים אחרים ותחזור להיות אתה.

גומא

מי זה אתה?

שלי

אתה גומא המבריק שאמור להביא עכשיו רעיון לכובעים ורצוי הכי מיוחד שיש!

גומא

את לא מבינה שאין דבר כזה מיוחד?!

גומא יוצא בהיסטריה

אנה

יש מצב שאני קילקלתי את גומא.

שלי

אז לכי תתקני את זה. יש לנו פה עבודה לעשות.

אנה

וואו. האמת שהוא מחקה אותך די מדויק (ויוצאת).

שלי

נצא מזה איך שהוא. אני כבר אחשוב על איזה רעיון לפרסומת, לא יודעת, מה שייצא לי. אתה תבדוק איפה סגל.

### 1410א. פנים. חדר ישיבות. יום

### 1410ב.פנים. קונטרול. יום

מני ממתין בחדר הישיבות. חמוטל איתו

חמוטל

אתה בטוח אתה לא רוצה קפה? תה? יש לי מים בנגיעות היביסקוס, יש לי קצת מים שהיביסקוס לא נגע בהם...

מני

לא. כלום. רק תמסרי לסגל שימהר, כי יש לי פגישות בעוד משרדי פרסום.

חמוטל

אה, כן. ברור. הוא בטח תיכף יגיע.

חמוטל יוצאת מחדר הישיבות. שלי עם שי בקונטרול. שי בטלפון

שלי

נו? איפה הוא? יש לו גם צילומים לעיתון היום.

שי

אני לא מאמין שהוא לא הקשיב לי והלך לסקייט פארק.

שלי

לסקייטפארק?? בן כמה הוא?

שי

אני חושב ששלושה עשרה. הוא רק נהיה יותר ויותר צעיר.

### 1411. פנים. עמדת קבלה. יום

סגל נכנס חבול עם סקייטבורד ביד. חמוטל ישר רצה אליו.

חמוטל

סגל! מה קרה לך? נפלת מהסקייטבורד?

סגל

לא בדיוק. הסקייט-פארק היה נעול. אז קפצתי מעל השער. זאת אומרת ניסיתי לקפוץ.

חמוטל

אתה לא יכול להיכנס ככה למני.

מוציאה ערכת עזרה ראשונה גדולה מאוד.

חמוטל

מזל ששמרתי את הציוד הרפואי שלי. הייתי פעם אחראית -מרפאה-מכולת בנווה צחיח.

סגל

מרפאה-מכולת?

חמוטל

אין הרבה מבנים בנווה צחיח, אז המרפאה הייתה במכולת. ככה כל ילד שביקר אצל הרופא קיבל סוכריה על מקל אבל היה צריך לשלם עליה בקופה. (ושמה לסגל חיטוי)

סגל

(צורב לו) אוח...איי...

חמוטל

סליחה. תיכף יעבור.

סגל

לא זה לא יעבור. מה חשבתי לעצמי. "סקייטפארק". זה לא לגיל שלי. וגם הפירסינג הזה משגע אותי. אני כל הזמן רואה פה זבוב. הגיע הזמן להשלים עם זה חמוטל, אני זקן.

חמוטל

זקן? אתה? אתה עובד במשרד עם ילדים בני שש עשרה ואתה יותר צעיר מכולם.

סגל

לא, אני לא.

חמוטל

ברור שאתה כן. יש לך אנרגיות של ילד, אתה תמיד עושה שטויות, ומשתולל פה, ועושה צחוקים. אתה הכי ילד בעולם.

סגל

תסתכלי עליי. תראה את הקמטים שלי. אני נראה לך ילד?

חמוטל

זה לא חשוב איך אתה נראה בחוץ, חשוב מה אתה בפנים. ואני מתה על קמטים.

הם מתקרבים...

חמוטל

עכשיו יש משהו שאני צריכה לעשות.

סגל

(בטוח שמדובר בנשיקה) מה?

חמוטל

להוריד לך את הפירסינג.

### 1412. פנים. קונטרול. יום

### 1412א. VO סגל צועק

שי ושלי שומעים פתאום צעקה מבחוץ.

שי

אני חושב שסגל חזר.

### 1413. חוץ. גג. יום

גומא מבולבל. אנה נכנסת לגג.

גומא

מה את רוצה?

אנה

אני מצטערת שאמרתי שאתה לא מיוחד.

גומא

לא, את צדקת. אני באמת לא מיוחד.

אנה

כן. צודק. אני לא מצטערת. אני עדיין מאמינה שכולם מיוחדים בגלל זה אף אחד לא מיוחד.

גומא

את יודעת איך קראו לי בחטיבה? גומא המוזר. איך קראו לי ביסודי? גומא החיזר. את יודעת איך קראו לי בגן? אף אחד לא דיבר איתי בגן מכמה שהייתי מוזר. אבל פה בשש רגליים אני לא חיזר אני מיוחד. ועכשיו גם את זה לקחו לי?

אנה

אולי אם תפסיק להתאמץ להראות כמה שאתה מיוחד ופשוט תהיה עצמך. כי להיות עצמך...

גומא

זה הכי טוב? וואו אנה (מוחא לה כפיים) הבאת פה ממש מונולוג מסרט של דיסני, רק מה לעשות שהחיים זה לא שלגיה. לא יבוא לפה עכשיו שום אביר על סוס לבן ייתן לו נשיקה ויחזיר אותי לחיים.

אנה

רגע. לא נתת לי לסיים. אז אולי אתה לא מיוחד, אבל אתה מבריק, מצחיק חכם ואתה הופך את המשרד הזה לקצת יותר מיוחד בשבילי וגורם לי להרגיש פחות מוזרה.

אנה מנשקת את גומא על הלחי

גומא

פפאו?

### 1414א. פנים. חדר ישיבות. יום

### 1414ב. פנים. קונטרול. יום

בחדר הישיבות מני מאבד סבלנות וסגל פותח את הדלת ונכנס לבוש כסגל הרגיל עם פלסטר על הגבה.

סגל

מני. מני .מני.

מני

מה קרה לך?

סגל

כלום. מכה קטנה.

מני

אין, בגילנו צריך להיזהר.

סגל

בגילנו אה? אבל פה בפנים, אני עדיין ילד ואני עדיין רואה את הזבוב הזה (מנסה לגרש זבוב דמיוני מאזור הפלסטר)

מני

טוב. אז בוא ניגש לעסק כי מחכים לי בעוד משרדי פרסום. אז מה הרעיון שלכם לפרסומת.

קונטרול. שי ושלי לחוצים

שי

יש לנו רעיון? גומא הביא רעיון?

שלי

אין גומא. אני הבאתי לנו רעיון.

שי

אבל איפה גומא?

שלי

לא גומא, אתה מתכוון ל (מציירת מפתח סוד ומראה לו ושי לא מבין ) סגל תגיד לו ככה:

הרעיון שלנו זה תאומים.

בחדר הישיבות

סגל

שים לב. הרעיון הוא ...תאומים!

מני

תאומים? זהו?

בקונטרול

שלי

לא, תאומים. לא...רואים בסרטון שתי טיפות מים...לא, אולי בעצם עדיף שתי כפות רגליים...כן, שתי כפות רגליים... זהות...

סגל

שתי כפות רגליים עם שתי טיפות מים... זהות.

מני

לאן זה הולך סגל?

סגל

אני לא בטוח, אבל יש לנו כפות רגליים

מני

כפות רגליים בפרסומת לכובע? טוב תודה סגל....

בקונטרול גומא ואנה נכנסים. גומא לוקח את הפיקוד על סגל.

גומא

נשיקות!!

סגל

נשיקות!!!

מני

(מופתע) מה נשיקות?

גומא

תאר לעצמך- ילדה מנשקת את החתול שלה, סבתא מנשקת את הנכד שלה, כדורגלן מנשק את הכדור לפני שהוא בועט פנדל, מישהי מנשקת מישהו שהיא מאוהבת בו. ואז עולה הסיסמה: "אין שתי נשיקות שהן אותו דבר"

סגל

אין שתי נשיקות שהן אותו דבר... אין שני כובעים שהם אותו דבר.

מני

ואו, סגל ואו. אהבתי. זה מיוחד.

סגל

כן, יש אצלנו במשרד בחור מאוד מיוחד. זה הראש לו.

בקונטרול גומא מחייך

סגל

ועכשיו תסלח לי, אני צריך ללכת להצטלם לעיתון. איך החליפה?

שי מחייך בקונטרול.

שלי

נשיקות? גומא. מאיפה הגעת לרעיון הזה?

גומא מסתכל על אנה, היא מביטה בו במבט שמאיים עליו לא לספר.

גומא

ראיתי אתמול בערב שלגיה.

### 1415. פנים. חדר חקירות. יום

סגל יושב מול החוקר.

חוקר

אה...הפרסומת עם הנשיקות. אני זוכר את זה.

סגל

מי לא זוכר את זה? אחת ההצלחות הגדולות שלנו.

חוקר

טוב, הבנתי. אז גם היום לא נבין איך בדיוק קרתה השריפה הזאת. לך הביתה ותחזור מחר עם תשובות.

סגל

(מנפנף) רק תעשו משהו עם הזבובים פה.

חוקר

אין פה זבובים.

סגל

תראה מה זה. ירד הפלסטר אבל הזבוב עוד שם. (וממשיך לנפנף)