**אנדרדוגס**

**פרק 2 – "אין מחיר לחופש"**

דראפט הפקה מס' 1

תאריך: 4.11.2018

כותבים: אריק גולדשטיין, יניב הלפגוט, מוטי וסרמן ואלון חמאווי

עורך תסריט: עוזי וייל

**פרק 2 – אין מחיר לחופש**

# פנים, בית ענת וג'פרי, יום.

## **רג'י וג'פרי** על הספה רואים טלוויזיה. רג'י מעביר ערוצים עד שהוא מגיע לפרסומת.

סיסי גולד

עדיין לא רכשתם את דירת חלומותיכם? הצטרפו עוד היום להגרלת מחיר למתכלב – לגור כמו בנאדם, לחיות כמו כלב.

ג'פרי

תגיד, אתה אוהב תותים?

רג'י

כן.

ג'פרי

אתה אוהב טונה?

רג'י

כן.

ג'פרי

טבלת פעם תותים בטונה.

רג'י

אה.. לא.

## שקט מתוח.

ג'פרי

אתה אוהב נקניק?

רג'י

ברור.

ג'פרי

היית פעם עם חתול?

רג'י

שמע ישראל…

# פנים, דלפק אחות, יום.

## **צביקה** חולף על-פני מיטות במסדרון, בידו בקבוק עראק. הוא מגיע ל**אחות**.

צביקה

שלום, אני מחפש את יחזקאל ס...קשיפ...שיצקי.

אחות

במסדרון ליד חדר 4.

צביקה

תודה נשמה. יש לך אולי כוסות חד פעמי?

## האחות מסתובבת עם הכסא, שולפת כמה כוסות ונותנת לו.

צביקה

וקשים?

## היא מגלגלת עליו עיניים, נותנת לו שני קשים.

צביקה (בקטנה)

יש קרח?

אחות

סע, סע מפה כלב.

צביקה

בסדר, מה קרה? (לעצמו) שידחפו לך אינפוזיה...

# פנים, מסדרון בית חולים, יום.

## צביקה מגיע **ליחזקאל** ונותן לו את בקבוק העראק.

צביקה

יחזקאל! איזה כיף לראות אותך. איך אתה מרגיש?

יחזקאל

צביקה תוציא אותי מפה בחיאת, לא נותנים לי פה כוס מים.

## אחות מגיעה עם עגלה. צביקה לוקח מהעגלה כוס מים, נותן אותה ליחזקאל.

צביקה

קח תשתה. אתה לא מאמין מה קרה לי. אחרי שהלכת עם האמבולנס, באו שני ג'מוסים ועיקלו לנו שם הכל.

יחזקאל (פותח את הבקבוק)

מה? תאמין לי, כולם גנבים...

## יחזקאל מוזג את העראק למים.

צביקה

כן... וביטוח לאומי עצרו לי את הקצבה. הם רוצים עכשיו שאני אבוא עם בנאדם שיחתום לי בשביל לחדש אותה.

יחזקאל (שותה)

ביטוח לאומי? נו מה הבעיה צביקה, אני אבוא איתך, אני חד כתער...

צביקה

לא. אתה צריך לנוח עכשיו יחזקאל. הנה הרופא אני אלך לדבר איתו רגע.

## צביקה עוצר **רופא**.

צביקה

וואו וואו, דוקטור!

רופא

ששש.. מה אתה צועק?

צביקה

אה, סליחה. לא התכוונתי לצעוק פשוט...

רופא

הכל טוב, פשוט לא ישנתי יומיים.

צביקה

תשתה קפה. תגיד רגע, הבחור פה במסדרון, מה איתו?

רופא

זה? תגיד לי איפה ביליתם במפעל של הייניקן?

צביקה

כן הוא נו... זה.. הוא אוהב לשתות.

רופא (מפהק)

הלך לו הכבד, אסור לו לשתות יותר, הוא חייב בינתיים להישאר אצלינו במעקב.

צביקה

תגיד אולי תכניסו אותו לאיזה חדר שהוא לפחות לא יהיה במסדרון עם כל הפצועים פה?

רופא

אי אפשר הכל מלא, גם לי אין איפה לשים את הראש. אתמול ישנתי במקרר של הגופות.

## מחדר פרטי ליד יוצא **סניטר**, בידו מגש עם לובסטר ודלי שמפניה. **איש עשיר** צועק מבפנים.

איש עשיר VO

תשים לי עוד קלמרי על הפלנצ'ה, אה, ככה טעים.

סניטר

בטח אדוני, אין בעיה.

איש עשיר

ואם תעשה את זה בפחות מדקה תקבל מאתיים שקל!

## הסניטר מתחיל לרוץ.

צביקה (חוזר ליחזקאל)

טוב הוא אומר להשאר פה לנוח בינתיים.

יחזקאל

תוציא אותי מפה, אני לא צריך להיות פה אני רוצה לחזור לספסל שלי.

צביקה

עוד קצת יחזקאל, עוד קצת.

# פנים, אולפן, יום.

## צילומים לתוכנית ילדים. שביל עפר עלוב באולפן, חבילות חציר ותפאורה דלה. **בכר** בחליפת סוס סוחב את **רענן** הכלב על גבו בתור הנסיך יפה התואר. **שירלי וקובי** הבמאי צופים בסצינה מאחורי מוניטור.

רענן

*הויסה סוס זקן. אם נמשיך בקצב הזה לעולם לא נגיע אל הארמון, הויסה!*

בכר

*נסיך יקר, הדרך עוד ארוכה. אולי נעשה הפסקה קצרה להתרעננות? מים, מים, תן לי מים!*

רענן

*אמרתי הויסה סוס טרחן, אז הויסה!*

קובי

קאט! מעולה! בוא נעשה עוד אחד, בוא נשים עוד פנס על רענן!

בכר

אחחח, הגב, אני מת...

## רענן יורד ממנו.

רענן

איזו סצינה הא בכר? אורות. קטונתי, כן? אבל הערה קטנה, ברשותך בכר. כשאתה אומר "מים, מים, תן לי מים" אתה חייב להרגיש את זה בנאדם, כאילו זה בא מפנים. אתה מבין למה אני מתכוון? אבל קטונתי כן?

## קובי הבמאי ניגש אליהם ומניח את זרועותיו על שניהם.

קובי

מי אלופים שלי? זה היה נהדר, אין ילד שלא יתרגש... אגב רענן, כתבתי לך פיצ'ר.

רענן

יש!! (לבכר) מה זה פיצ'ר?

## בכר בא לשירלי הצידה.

בכר

שירלי, למה הוא חייב לעלות עלי? את יודעת כמה הוא שוקל? ועוד הוא מעביר עלי ביקורת? מי הוא בכלל?

שירלי

למה בכר זה נראה טוב. אתה דני ענק, זה יותר הגיוני שאתה תסחוב אותו. חוץ-מזה הוא חם עכשיו, הוא הביא 40 אחוז רייטינג בגמר של "רוקדים עם כלבלבים".

בכר (לשירלי)

את יודעת איזה ריח יש לו מהפה? של חזיר אפגני...

שירלי

די להיות אנטיפט, פעם אחת תפרגן, לא יקרה כלום.

רענן (עובר להם בפרונט)

*"מים, מים, תן לי מים!"*

שירלי

40 אחוז בכר...

# פנים, בית ג'פרי וענת, יום.

## רג'י יושב במטבח, ג'פרי מגיע ומזמזם את Like a virgin, מתיישב קרוב לרג'י, **ענת** מגישה להם אוכל.

ענת

בוקר טוב חמודים, ב-ת-י-א-ב-ו-ן.

## ענת מניחה להם אוכל בצלחות His ו-Hers. ג'פרי אוכל בתאווה בעוד רג'י לא נוגע באוכל.

רג'י

מה זה? ענת, יש פה טעות, אני לא אוכל אוכל של חתולים.

ג'פרי (זולל)

מממממ... ממממ...

רג'י

איכס.. אין אוכל של כלבים?

ענת

רג'י, זה טוב אתה תתרגל. בסוף הפרווה שלך תהיה מבריקה כמו של ג'פרי.

ג'פרי (מלקק את האצבעות)

ד-ל-י-ש-ססססס...

רג'י (רעב מת)

אין משהו אחר?

ענת

לא, זה מה שיש לנו. טוב חמודים אני צריכה לצאת, לא לריב, כן? תתנהגו יפה.

## ענת יוצאת. רג'י מזנק לטלפון ומחייג. ג'פרי מתקרב אליו.

ג'פרי

טוב, הכנתי לנו יום מושלם היום. הקלטתי לנו את הפרק האחרון של הקארדשיינס, קלואי פותחת שם על קים, ווא ווא, אתה תמות על זה. אח"כ אני אראה לך את האוסף נוצות שלי, והבאתי קצפת אז חשבתי שאם יישאר לנו זמן... אני אשחק לך בביצים.

## ג'פרי ממלא את פיו קצפת.

רג'י

מה?

## ג'פרי לוקח דובדבן.

ג'פרי

דובדבן?

## ג'פרי לועס את הדובדבן בוולגריות. רג'י מחייג בטלפון.

רג'י

נראה לי שאני לא אגע יותר בקצפת בחיים שלי...

ג'פרי

למי אתה מתקשר?

רג'י

שששש....

ג'פרי (בלחש)

נו, ספר לי.

רג'י (דוחף את ג'פרי)

זוז ג'פרי, די.

טלפון VO

ברוכים הבאים למשרדי מחיר למתכלב, לנציג הקש 1.

ג'פרי (חוזר אליו)

זה חבר שלך שם? יש לו חבר בשבילי?

רג'י (דוחף אותו)

זוז, נו.

טלפון VO

מחיר למתכלב שלום מדבר צחי.

רג'י

אהה ש...שלום, שמי רג'י, אה.. ראיתי פרסומת שלכם בטלוויזיה וחשבתי, זאת אומרת אני וחברים שלי, חשבנו לבוא ו... לקנות בית.

צחי VO

אהלן רג'י, החלטה מצויינת, אח שלי היקר. הגעת לבנאדם הנכון. תבואו לפה תבקשו רק את צחי ותג...

רג'י

הלו?? הלו??

## ג'פרי עומד מחוייך עם כבל הטלפון בידו.

ג'פרי

קודם קרדשיינס!

## רג'י דוחף אותו לתור הקיר.

# פנים, מסדרון בית חולים, יום.

## צביקה ניגש לרופא שמוזג לעצמו קפה בצד, הוא כמעט נרדם על המכונה.

צביקה

אהה, דוקטור?

רופא (מתעורר)

אה... קפה?!

צביקה

לא, אהה, רציתי לשאול משהו...

## גלופ... הרופא מוריד את הקפה בשלוק.

רופא (בהיי)

ווהההוווו, פאקינג דלביציו בנאדם! אני מת על החרא הזה. מה אפשר לעזור אחי.

צביקה

דוקטור, יחזקאל פה, יש מצב שמשחררים אותו.

רופא

ממש ממש לא. קפה?!

## ברקע רואים את יחזקאל מרוקן את בקבוק העראק לתוך האינפוזיה שלו.

יחזקאל

צביקה בוא תעזור לי...

צביקה

שנייה רגע יחזקאל. דלביציו שמע אני אגיד לך ת'אמת, בינינו כן? לא טוב לו המקום הזה, הוא צריך את הפינה שלו, אני מכיר אותו תן לי להוציא אותו החוצה, אני אטפל בו.

רופא

עד שהבדיקות לא חוזרות הוא חייב להשאר פה. אל תדאג, הוא בידיים טובות. (נופלת לו הכוס ונשברת) פאק...

## האחות יוצאת ורואה את יחזקאל עם הבקבוק באינפוזיה.

אחות (ליחזקאל)

מה אתה עושה??

## היא מזנקת עליו ומפילה אותו.

יחזקאל

אההההההההה!

## הרופא רץ לעזור. הסניטר חוזר מיוזע עם מגש אבל נתקל בהמולה ונופל גם הוא על יחזקאל.

איש עשיר VO

נגמר הזמן! לוזר! נו טיפ!

# פנים, אולפן, יום.

## רענן הנסיך צמוד לפרצופו של בכר, בכר סובל קשות מהריח.

רענן

*היה זה יום אביבי, חזרתי מטיול ליד הארמון וראיתי את הנסיכה יושבת על אבן ומסרקת את שיערה. אמרתי לה הו- הו- הו- והיא ענתה לי הא- הא- הא- הא-.*

## בכר מעוות את פניו מהריח.

רענן

*היא לא עמדה בקסמיי אז לחשתי לה הה.... התהיי לי לאישה?*

בכר (סובל)

*ומאז אתם חיים באושר ועושר?*

רענן (מדגיש ה')

*עוד לא. הבטחתי לה שאהיה לה לנסיך ואשמור עליה מהנסיך הוברט ההולל, שהיה חצי הודי-חצי הונגרי.*

## בכר מקבל רפלקס הקאה ולא עונה...

רענן

*האאאא, האאאא, כמה אהבה......האאאא...*

בכר (שובר טקסט)

נסיכי היקר אם לא תזוז לי מהפנים אני אפרק אותך.

קובי

קאט! קאט!

רענן

למה אתה שובר דמות, אחי?

בכר

שירלי, אני לא יכול לשחק ככה.

רענן

הייתי שם בנאדם! הייתי שם!

בכר

אז תחזור לשם... ו...תצחצח שיניים. (לוחש לשירלי) שירלי אני אומר לך הוא מסריח מהפה...

רענן (לקובי הבמאי)

קובי לא מסתדרים לי כמה דברים עם סצינה 5, אפשר לשנות משהו?

קובי

תעשה מה שמרגיש לך נכון, סומך עליך רענן. (לבכר) בכר תעשה קפה.

בכר (כמעט מקיא)

שנייה, קובי... תכף...

# פנים, בית ג'פרי וענת, יום.

## רג'י וג'פרי עומדים מול חור בקיר.

רג'י

פאק, ענת תהרוג אותנו... מה נעשה עם זה עכשיו?

ג'פרי

אל תדאג, סמוך עלי...

# פנים, בית ג'פרי וענת, יום.

## ענת, ג'פרי ורג'י אוכלים ארוחה סביב שולחן. מאחוריהם תלוי ציורו של ג'פרי - חתול מזיין כלב, המסתיר את החור הפעור.

ענת

ואז שילשלתי את כל האגסים... אז איך היה אצלכם? מה עשיתם היום?

רג'י

אהה.. ראינו הקארדשיינס.

ענת

אה, יופי. ומה עוד?

ג'פרי

אכלנו קצפת.

רג'י

עם דובדבן.

ענת

מה זה הציור הזה?

רג'י

אההה... זה...

ג'פרי (מציל אותו)

זאת מתנה שרג'י הביא לך.

ענת (מסיימת לאכול)

מ-ת-נ-ה? בשבילי? איזה בונבון. רג'י, בוא שב עלי קצת.

רג'י

מה?? אהה... לא עכשיו אני עוד אוכל.

ענת

בוא אלי, בולבולוני, בוא לדודה ענת כלב חמוד...

## צלצול טלפון.

רג'י (מזנק)

אני אענה!

# פנים, מסדרון בית-חולים, יום.

## האיש העשיר יוצא מהחדר עם חלוק. יחזקאל וצביקה במסדרון.

איש עשיר

כלב, פססט, בוא בוא רגע.

צביקה

מה פססט, מה אני חתול?

איש עשיר

אותו דבר. אני הולך להביא זיתים אתה אוהב זיתים? עשה לי טובה כנס פנימה קח לי את החליפה לניקוי יבש.

צביקה

אני עובד אצלך?

איש עשיר (בזלזול)

אני אזרוק לך איזה עצם אח"כ, יאללה, יאללה. בררר... או מה שזה לא יהיה...

## העשיר יוצא. צביקה נכנס לתוך החדר.

# פנים, דלפק אחות, יום.

## צביקה מגלגל בכסא גלגלים את יחזקאל שלבוש בחליפתו של האיש העשיר.

אחות

כן, לאן זה בדיוק?

צביקה

אההה.. נמצא איתי פה פרופסור הוגנבלוכצנברשטיין,  
הוא צריך להגיע להרצאה שלו. איך אני מגיע לאולם הכנסים?

אחות (בחשדנות)

אוקיי... למטה שתי קומות, שמאלה במסדרון. רגע, על מה ההרצאה?

צביקה

על זיתים.

# פנים, מעלית בית חולים, יום.

## צביקה ויחזקאל בכיסא הגלגלים עומדים במעלית. נכנס איש חשוב בחליפה.

איש חשוב

שלום. גם אתם לאולם הכנסים?

צביקה

אהה... כן. תכיר, זה פרופסור הוגנבלוכצנברשטיין.

איש חשוב

מה?? אני פרופסור הוגנבלוכצנברשטיין.

## האיש החשוב מראה תג עם אותו שם בדיוק.

# חוץ , בית חולים, יום.

צביקה

מה הסיכוי??

## צביקה נזרק מחוץ לבית החולים ע"י המאבטח.

צביקה

אחח... בן זונה שיבלע אותך לוויתן.

# פנים, אולפן, לילה.

## רענן הנסיך משייף את חרבו עם אבן, בכר מאחור אוכל קש. רעמים לוחשים מרחוק.

בכר

*אני כבר יכול להריח את הנהר נסיכי, אנחנו מתקרבים...*

רענן

*אנחנו לא נגיע היום אל הנהר סוס.*

בכר

*מה?*

## רעם סערה מפציע.

רענן

*כן. החלטתי לגאול אותך מייסוריך.*

בכר (מבין ששינו את הטקסט)

*מה??*

## בכר מביט על שירלי מאחורי המוניטור. היא מאושרת ומסמנת לו להמשיך.

רענן

*שא תפילה אחרונה, עלי להמשיך לבדי.*

## רענן נועץ את חרבו בבכר, בכר בהלם אך נאלץ לזרום.

בכר

אהההה....

רענן

*ששש.. שן... אל תכאב, סוס.*

## בכר דואב ומת. רענן ניגש למצלמה לסכם את הסיפור.

רענן

*וזהו סוף הסיפור ילדים. הנסיך המשיך בדרכו אל הנסיכה בלי הסוס הזקן והציל אותה מהנסיך הובר...*

בכר

*רגע!*

## בכר מתרומם מאחור ושולף את החרב הנעוצה.

בכר

*כוחי עוד במותניי, רק יחד נוכל להמשיך במסע, נסיכי!*

רענן

*חכו רגע ילדים...*

## רענן ניגש לאחור ונועץ את חרבו שוב ושוב בבכר.

בכר

*אני עוד יכווווול... אני עוד יכוווול...*

רענן (חוזר למצלמה)

*אז כמו שאמרתי ילדים, הנסיך שב אל הנסיכה...*

בכר (מתרומם שוב)

*לא אוותר כי אוכל!*

## רענן שולף רובה חיצים ויורה בו, בכר נופל אל תוך ערימת הקש.

קובי

קאט! מושלם!

שירלי (מוחאת כפיים)

בראבו, בראבו! איזה פרפורמנס.

## בכר מתרומם מערימת הקש.

בכר

די נמאס לי!!!

שירלי

בכר, די אל תתחיל.

בכר

קובי, מה זאת הסצנה הגרועה הזאת? אתה הסכמת לסוף הזה? כל מה שקורה פה זאת חלטורה אחת גדולה. הוא לא יודע את הטקסט! הויסה זה בכלל לעצור! דיו זה קדימה! אני הייתי צריך להיות הנסיך יפה התואר, ולא הטמבל הזה, בשביל מה אני עובד כל השנים?!

רענן (מקבל שיחת טלפון)

שנייה, ציפי פינס. הלו?

בכר

והוא עוד נותן לי הערות על משחק, הוא?? בגלל שהוא רקד עם אנה אהרונוב דקה וחצי? שנים אני סובל את כל השטויות שלכם. "בוא תאכל את היוגורט המסריח הזה" ו-"בוא תקפוץ עם הנעליים המכוערות האלה". קש אתם נותנים לי לאכול?! קש?!

רענן

יש! קיבלתי תפקיד במ-ח-ז-מ-ר!!!

בכר

מה?!

שירלי

אני גאה בך רענן!

רענן

אני הולך לשחק את הכלב של אנני! *It's a hard knock life for us… it's a hard knock life for…"*

## דשששש.... בכר דוחף את רענן לערימת הקש.

# פנים בית ענת וג'פרי

## רג'י מדבר עם צחי בטש בטלפון

רג'י (נדלק)

הלו שלום... היי צחי! אין בעיה, אנחנו נגיע! תודה! נתראה תכף, מ....ביי!

ענת

מי זה היה?

רג'י (יוצא)

צחי!

ענת

מה? מה קורה פה? רג'י לאן אתה הולך?

## רג'י חוזר עם תיק.

רג'י

טוב, חברים, רציתי להגיד תודה רבה מכל הלב אבל ענת, ג'פרי, אני עוזב את הבית. כן כן, אני הולך. אני הולך לקנות בית חדש עם חברים שלי. האמת, ציפיתי ליחס יותר אנושי, עם אוכל נורמלי, אבל החיים הם לא תכנית כבקשתך. ג'פרי, אתה חתול סוטה ומוזר, והאוסף נוצות שלך מעניין לי ת'תחת. לא! את תדאגו לי!... כן! אני אסתדר!  
להיות בקשר? אולי! אולי אני אהיה בקשר.

ענת וג'פרי

מה?!?

רג'י

כן כן. אה, ועוד משהו, אני רוצה להתוודות. המנורה שלך מניו-זילנד, אני שברתי אותה. אמנם בלי כוונה, אבל לטובתך...מתחרט? וואלה לא.

ענת

מה??

## טראח. נופל הציור של ג'פרי מאחורי רג'י והחור נחשף.

רג'י

אופס! ביי!

## רג'י יוצא, הדלת נטרקת.

# **חוץ, כניסה למחיר למתכלב, יום.**

## שלושת הכלבים בכניסה למשרדי מחיר למשתכן.

צביקה

לא הבנתי, נותנים דירות לכלבים?

רג'י

דירות, מה זה משנה למי? קוראים לזה מחיר למתכלב, לא? יש פה הזדמנות למשהו, זה מרגיש לי נכון. אני עם החתול הזה סיימתי.

בכר

אני איתך. אני עוזב את הבית ואת שירלי. זה זה נגמר בינינו, הגיע הזמן למצוא סוכנת שתדחוף אותי למעלה ולא תיתן לי לאכול כל היום קש.

צביקה

האמת שעכשיו שעיקלו לנו את הקרטון ויחזקאל בבית חולים, אין לי למה לחזור לשם.

רג'י

קבעתי פגישה. הם יודעים שאנחנו צריכים לבוא

# פנים, משרדי מחיר למתכלב, יום.

## הכלבים הולכים לשולחנו של **צחי בטש**, סוכן מכירות, ומתיישבים מולו.

צחי

אה... החנות חיות זה בהמשך.

רג'י

לא.... אני רג'י, אני דיברתי איתך בטלפון. אמרתי לך שאני אבוא עם חברים שלי, אנחנו רוצים לקנות בית.

צחי

...ואני רוצה שננסי ברנדס יספר לי בדיחות בג'קוזי.

רג'י

מה??

צחי (מחקה את ננסי ברדנס)

כן. "איזה אחד בא לאשתו ואומר לה: שלום אישתי אני רוצה להתגרש, היא אומרת לו מה פתאום, איך אתה יכול לעשות לי את זה, אני עושה לך **ממליגה**, הוא אומר לה: אין מה לעשות את סתם **שמנה**". (צוחק לעצמו) חברים באמת, נו. אי אפשר אתם כלבים, לכו הביתה, יש לי פגישה אמיתית תכף.

רג'י

צחי, אבל דיברנו בטלפון. אנחנו לא יכולים ללכת הביתה, אתה חייב לעזור לנו.

צחי

אתם צריכים להבין, זה לא לכלבים פה זה דיור לבני אדם...

צביקה (דופק על השולחן)

למה אתם יותר טובים מאיתנו? אין לנו זכויות? מה אנחנו... סודנים?

רג'י

שמע צחי, כתוב - "מחיר למתכלב", זה אמור להיות בשבילנו...

צחי (מזלזל)

יש לכם בכלל כסף?

בכר

אנחנו נשיג כסף!

צחי

דירה אצלנו זה 1,000,000 שקל.

רג'י

נשיג הכל. שמע צחי, בינינו, אתה ההזדמנות האחרונה שלנו, אין לנו לאן לחזור. ברגע שאנחנו יוצאים מפה הפקח העירוני יתפוס אותנו וזהו הלך עלינו, ירדימו אותנו. אנחנו לא רוצים ללכת ככה חסרי כל, חייב להיות איזשהו פתרון.

צחי

מה עם הבעלים שלכם?

בכר

בגדו בנו כולם.

רג'י

צחי, בבקשה....

צחי

המממ... חכו רגע...

## צחי מרים את הטלפון ומחייג.

צחי

היי בוס, מה קורה. שמע, יש לי פה שלושה כלבים שרוצים לקנות אצלנו בית בפרוייקט. מממהמממ. כן, גם אני... הם אומרים שהם יכולים לארגן את הכסף. מממהמממ... יש לכם תעודות משהו?

רג'י

אהה... יש רשיון כלב.

צחי

יש להם רשיון. מממהמממ, שנייה, אתם מאולפים?

בכר

אני מאולף!

צחי

תן כיף.

## בכר נותן יד.

צחי

תן כף.

## בכר נותן יד שנייה.

צחי

כלב מאולף! מה איתך? (פונה לצביקה)

צביקה

אני בוגר הרווארד.

צחי

יש. ממממממ... כן, כסף זה כסף... אוקיי אני אגיד להם. תודה בוס. (מנתק) טוב חברים זה יום המזל שלכם. אתם צריכים לארגן רשיון כלב, תעודת אילוף מקורית, וכמובן 100,000 שקל כדי לקבל דירה למתכלבים בפרויקט שלנו.

שלושת הכלבים

יש! תודה צחי, אתה מלך אוהבים אותך.

## צחי קם ולובש מגיני ברכיים.

צחי

וואלה האמת, כל הכבוד לכם, יש לכם ביצים. לא כל כלב יש לו את האומץ לקנות בית.

## הוא שם מגיני מרפקים.

צחי

אישית, אני לא חושב שתצליחו, אבל שיהיה בהצלחה.

## הוא שם קסדה על הראש.

## צחי (מצביע על הקסדה)

יש לכם ג'נטקס? אני רק ג'נטקס. לא יוצא מהבית בלי ג'נטקס. אתה יש לך ג'נטקס?

צביקה

לא.

## צחי מוציא קורקינט חשמלי, עולה עליו.

צחי (מחקה את ננסי ברנדס)

"אתם מכירים את הבדיחה איזה אחד ניסה לנסוע עם האוטו בדיזינגוף, באה אליו מישהי צופרת לו אמר לה גברת, אל תצפרי, את סתם שמנה"

## צחי נוסע משם. דששש. הוא מאבד שליטה ונכנס בקיר.

צחי VO

איזה מזל שיש עלי ג'נטקס!

# חוץ, הרחוב של צביקה, לילה.

## שלושת הכלבים מצטופפים מתחת לקרטון. בכר וצביקה מדברים בעוד רג'י שקוע כולו בדירה.

ר'גי

טוב, שמעתם מה הוא אמר? אנחנו צריכים 1,000,000 שקל, רשיון כלב ותעודת אילוף. אני אומר שקודם כל נדאג לכסף.

צביקה

אני אומר שקודם כל נדאג למשהו לאכול.

בכר

אני אומר שקודם כל נדאג לשאכטה. מאיפה נביא עכשיו 1,000,000?

רג'י

אתה זה שאמר שנצליח, בכר.

בכר

זרמתי מה...

צביקה

מה עישנת גולדן רטריוור הייז טורבו?

בכר

זוז קצת רג'י, זוז נו, אין לי מקום.

צביקה

אחחח... איזה שמיים... כמה כוכבים...

בכר

אני רעב... צביקה אולי תביא לי משהו מהפח.

צביקה

לך תיקח לבד...

## צחי בטש עובר עם הקורקינט.

צחי בטש

פאק, פאק!

## דששש. הוא מתנגש ברכב אוף סקרין.

צחי VO

הכל טוב אני עם ג'נטקס!

**סוף פרק 2.**