**אנדרדוגס**

**פרק 3 – עבודת טלפיים**

דראפט הפקה מס' 1

תאריך: 4.11.2018

כותבים: אריק גולדשטיין, יניב הלפגוט, מוטי וסרמן ואלון חמאווי.

עורך תסריט: עוזי וייל

**פרק 3 – עבודת טלפיים**

# חוץ, מחוץ לבניין, יום.

## **בכר**, לבוש באפוד קרב, חגורת רימונים על מותניו, גולש מחבל סנפלינג.

## בכר רץ ומרים מחזיק בידיו **שוטר גוסס**.

שוטר גוסס

*בכרמבו, תמשיך אתה, תציל את עצמך!*

בכרמבו

*אני בחיים לא אעזוב אותך טוני, אתה השותף שלי...*

שוטר גוסס

*הפסדנו, בכרמבו. סלייטר ניצח את כולנו...*

## השוטר מת לבכר בידיים. בכר מניח אותו.

בכרמבו

טוני, לא!!!

## בכר מנטרל **רעול פנים**. הוא ניגש **לבחורה** שקשורה לכסא שמתחתיו קופסא.

בחורה

*בכרמבו! ידעתי שתגיע!*

בכר

*ששש... לא עכשיו מאמי.*

## בכר פותח את הקופסא ורואה פצצה מתקתקת, בתוכה מנגנון עם קוד.

בחורה

*מהר! סלייטר תכף יגיע!*

בכר

*שנייה רגע, לא מצליח לחשוב!*

## בכר ניגש לשני הבחורים המנוטרלים, תופס אחד מהם.

בכר

*מה הקוד של הפצצה?*

בחור

*אני בחיים לא אגלה לך! לא תצליח לברוח מסלייטר!*

בכר

*כן? וזה שסלייטר בילה עם אשתך אתה יודע?*

בחור

*לא מאמין לך, סלייטר בחיים לא יעשה לי את זה.*

בכר

*כן, הם נפגשו בקפה של חוזליטו.*

בחור

*בחיים לא!*

בכר (מראה לו תמונה)

*באמת? אז מה זה?*

בחור

*הההה....* ***בן זונה*** *סלייטר... הקוד זה C7.*

## בכר נותן לו מכת קראטה וחוזר לפצצה, מכניס את הקוד ומנטרל אותה. הוא משחרר את הבחורה שקופצת עליו בחיבוק.

## **קובי הבמאי** חותך את הסצינה וצוות הצילום מוחא לבכר כפיים על הפרפורמנס. בכר נרגש ומאושר. הוא מחפש את מבטה של שירלי בין אנשי הצוות אך לא מוצא אותה. לפתע הוא מרגיש טפיחה על שכמו, הוא מסתובב ורואה את שירלי נותנת לו קרש בראש.

# חוץ, הרחוב של צביקה, יום.

## דששש... **בכר** מתעורר מבעיטה של עוברת אורח.

בכר

איי... יא בת זונה...

## **צביקה** תולה כביסה על חבל, **רג'י** יושב וקורא את העלון של "מחיר למתכלב".

רג'י

מה קרה בכר?

בכר

וואי איזה חלום, חלמתי שהיינו בצילומים לבכרמבו... 2... עם סלייטר וחוזליטו ואיזה בלונדינית...

ר'גי (מחייך)

מה? אתה מעשן יותר מידי בכר.

צביקה (מחטט בפח)

בוקר טוב נשמות! איך ישנתם? בית מלון מליון כוכבים אה... מי רוצה לשתות מה? יש פה שוקו, רימונענע, זה לא היית נוגע, טרופית! איזה פרייארים מי זורק טרופית?

רג'י

שמעתם את צחי, אנחנו צריכים להשיג 1,000,000 שקל לדירה. בוא נלך לבנק נבקש הלוואה.

בכר

מת לי הגב מהשטויות שלך רג'י. מה אתה חושב שאתה פשוט תיכנס לבנק ותגיד: "שלום, אני רג'י, אני בורדר קולי ואני רוצה 1,000,000 שקל"? איפה אתה חי?

צביקה

אני בכלל לא יודע כמה בנקים זה רעיון טוב.

רג'י

אז מאיפה נביא מליון שקל?

בכר

צריך לעבוד גבר. לשנס מתניים לחלוץ נעליים ולפשול... קיצר לעבוד.

רג'י

מי יעסיק אותנו?

צביקה

אתה הולך ללשכת התעסוקה הם ישלחו אותך לעבוד.

רג'י

וככה נביא את הכסף. מעולה צביקה. בואו.

צביקה

חכה רגע, מה אתה באנרגיות על הבוקר הולך לי ללשכת התעסוקה להביא מליון שקל. תראה גם איך אתה לבוש? אתה צריך לבוא מכובד, אתה לא יכול לבוא ככה.

## **עובר אורח** עובר לידם וזורק לפח שקית.

עובר אורח

שונא עניבות! זה כל-כך 2017!

# פנים, חלון לשכת התעסוקה, יום.

## סיקוונס מהיר שבו כל אחד מהכלבים לבוש בעניבה עומד לבדו מול **מראיינת** ועונה במקביל.

ר'גי

הבעלים שלי אמרו עלי שאני נאמן, מסור. אף פעם לא איכזבתי אותם.

## ---

צביקה

אל תסתכלי עלי ככה בגלל מה שאני לובש. אצלי הכל מתוקתק נשמה, הבית שלי טיפ-טיפ, יחזקאל סומך עלי בהכל.

## ---

בכר (מריח באוויר)

כן... דוגאיט, מיץ תפוזים, ועכשיו עשיתי סוס באיזה הפקה מסריחה. אפרופו מסריחה, מה זה הריח הזה, שמת דודו של קארשל?

מראיינת (מופתעת)

מאיפה אתה יודע?

## ---

רג'י

את יודעת למה? כי אני אחראי. את יכולה להתקשר לאמריקה לשאול את אבי ויעל.

## ---

צביקה

אולי ראית את המופע שלנו? "פלומות נושרות"? זה רץ חזק באלנבי. אבל אנחנו בפגרה יחזקאל מרגיש לא משהו. תגידי יש לך אולי כיוון לכבד?

## ---

בכר (מרחרח)

גם עירום זאת אופציה, אני אומר לא לפסול כלום. רגע רגע רגע... אכלת סמבוסק פיטריות בבוקר? שובבה...

## ---

רג'י

5 שנים יחד! שמו אותי עם חתול?! זה יחס? את כל החיים נתתי להם. את יודעת שאני הברחתי להם שני פורצים מהבית?

## ---

צביקה

כביסה, קניות, מאכיל אותו, מנקה אותו, בלעדיי הוא לא זז מילימטר.

## ---

בכר

וואלה רואה את עצמי בחו"ל, משהו סולידי, ברצלונה, לא עף רחוק. בעלך יודע שאת בהריון?

מראיינת (בהלם)

מה?!?! פאק!

## קאט ל- חותמת "טופל" על טופס של כל אחד מהכלבים. כל אחד מהם עומד עם הדף ביד.

רג'י

מגניב.

## ---

צביקה

אחלה.

## ---

בכר

פי-צוץ. לא מתבאסת עלי, נכון? יש לך תאומים אגב...

## הפקידה מוציא מהר בדיקת הריון מהתיק ובורחת.

# חוץ, רחוב, יום.

## צביקה עם רתמה מוביל ברחוב את **שמעון**, עיוור. השניים עוברים במעבר חצייה, רכב צופר.

צביקה (לרכב)

בוקר טוב נשמה!

שמעון (לצד השני)

בוקר טוב! איפה אנחנו בהרצל?

צביקה

כן. אז מה בא לך לעשות שמעון?

שמעון

יש לי כרטיסים לקונצרט אבל חשבתי שנשב קודם בים.

צביקה

אין בעיה שמעון, מה שתגיד.

## שמעון מושך לצד אחד, צביקה לצד השני.

שמעון

הים לא בצד ההוא?

צביקה

יש לי דרך קיצור, סמוך עלי.

## קאט ל – צביקה שופך חול מתחת לרגליו של העיוור, מחזיק חכה עם דג.

שמעון

וואוו איזו בריזה נפלאה יש פה...

צביקה

כן... אפשר לשים את הראש גם בשמש קצת.

**שמעון**

זהו, מספיק, אחרי הקונצרט, פומפאוס מחכה.

**צביקה**

הוא לא יתחיל בלעדינו... (לעצמו) שייתקע לו השרביט בגרון.

# חוץ, מחסום, יום.

## **משה** מנהל המפעל ו**רג'י** עומדים ליד שער ובוטקה. הוא מסביר לרג'י על העבודה.

משה

תראה אה... נג'י....

רג'י

רג'י, קוראים לי רג'י.

משה

כן, נג'י בגדול אתה עומד פה, שומר על הכניסה של המפעל. צריך להיות נחמד, לפתוח למי שנכנס ולמי שיוצא.

רג'י

סבבה, לא נראה לי שתהיה בעיה.

משה

רוצה לראות את ה-מ-מ-ל-כ-ה שלך?

## רג'י ומשה מצטופפים בתוך הבוטקה הצפוף והריק.

משה

פה יש לך טלפון, אבל הוא לא לא עובד כל כך. פה יש לך מקרר, אתה יכול לשים לעצמך סודה. פה מאחורה זה הלחצן מצוקה בשום אופן לא נוגעים בו. רק במקרה חירום.

רג'י

אל תדאג משה! אתה יכול לסמוך עלי. הכל פיקס, אתה יכול להיות רגוע...

## רג'י אומר שלום לעוברים ושבים, רואים רק אותו בקאטים.

רג'י (לעוברים ושבים)

בוקר טוב! יום נפלא... נסיעה טובה, סעו בזהירות!... בוקר טוב, שיהיה לך יום קסום!

נהג VO

וניוצה סאבקה! (כלב מסריח ברוסית)

רג'י

תודה רבה! גם לך!

# חוץ, שולי כביש, יום.

## בכר מרחרח באוויר, הפריים נפתח ואנחנו רואים שהוא עומד ליד **שוטר** בכביש.

בכר

זה זה זה זה זה זה זה.

שוטר

בטוח?

בכר

מליון אחוז.

## השוטר עוצר בצד רכב עם **שני סטלנים**. הוא ובכר ניגשים אליהם.

שוטר

תעודות בבקשה.

## הנהג נותן להם את הרשיונות.

שוטר (לבכר)

תבדוק לי אותם.

בכר

בטח בוס.

## השוטר הולך לניידת שלו.

בכר

אהלן מה קורה חבר'ה? לאן אתם נוסעים?

סטלן א'

אההה... לבקר חבר.

בכר

אה בטח חבר טוב... אתם הולכים להביא לו את השני קילו למון הייז שיש לכם מתחת למושב? ועוד חצי קילו סופר סקאנק בתא כפפות?

סטלן ב'

מה פתאום! אין לנו שום דבר כזה.

סטלן א'

אנחנו בכלל לא מעשנים.

בכר

גבר, אני כלב, אני מריח הכל יא גנוב. מה נראה לך שאתה יכול לעבוד עלי? חבר שלך פה לא התקלח מינואר. הסתבכתם חבל על הזמן.

סטלן ב'

אמרתי לך לא לשים את זה לשים את זה מתחת למושב... (לבכר) אה... זה של אמא שלי היא מאוד חולה...

בכר

קודם כל שתהיה בריאה... מה יש לה?

סטלן ב'

אה... חצבת...

בכר

אהה מסוכן. אבל מה אתם מביאים לה למון הייז זה לא מתאים. זה לא טוב לה, לכו על רומא. מאיפה אתם מביאים את זה תגיד לי? הבנאדם שלי עונה לי כבר יומיים ...

## הסטלנים מחליפים בינהם מבטים, מבינים שאולי אפשר לצאת מזה.

סטלן א' (עולה על רעיון)

שמע כלב, יש לנו פה יותר ממה שאנחנו צריכים. אולי אם תעזור לנו להשתחרר מזה אנחנו נוכל לעזור לך קצת... מבין אותי...?

בכר

סבבה, אבל מהסופר-סקאנק.

סטלן א

סגור כלב!

## השוטר חוזר.

שוטר (לבכר)

נו מה בכר?

בכר

וואלה אין פה כלום בוס, הם נקיים כנראה טעיתי.

## גלינג! הסטלנים מחייכים לשוטר.

שוטר

מה? בטוח?

בכר

כן.. מה? לא כל מי שיש לו עיניים אדומות וראסטות ונוסע עם חולצה של בוב מארלי, זה אומר שיש לו קילו וחצי למון הייז מתחת למושב ועוד חצי קילו סופר סאקנק בתא כפפות.

## קאט ל – 2 הסטלנים אזוקים מחוץ לרכב.

סטלן א

רק שתדע שהכלב שלך סגר איתנו פה דיל.

סטלן ב

הוא ביקש שניתן לו מהחומר.

## השוטר מסתכל על בכר בפליאה.

בכר (עומד מאחורי הרכב)

בטח... תכף הם גם יגידו שהרגתי מישהו ושמתי לכם אותו בבגאז'.

## בכר נותן מכה לרכב ותא המטען נפתח. בפנים נמצאת גופה. כל הנוכחים בהלם.

בכר

זה לא שלי, כן?

# חוץ, כניסה לאולם קונצרטים, יום.

## צביקה ושמעון מגיעים לדלת עם שלט: "משך של פומפאוס הגדול הוא 4 שעות ללא הפסקה, צפייה נעימה".

צביקה (לעצמו)

ארבע שעות???

שמעון (לאוויר)

שלום יש לי זוג כרטיסים למופע של פומפיאוס הגדול.

## צביקה מסיט את מבטו ומבחין **בשני נגני** רחוב. לידם הוא רואה ערימת כיסאות.

צביקה (בקול נשי)

שמאלה אדוני.

שמעון

תודה רבה מתוקה.

## צביקה מוביל את שמעון העיוור אל כסאות הריקים מול שני הנגנים.

צביקה

סליחה. אוי סליחה. אפשר לעבור... גברת תורידי את הרגליים בבקשה אנחנו רוצים לעבור... בוא שמעון...

שמעון (כועס)

איזה חוצפנים! לא רואים את העיוורים במדינה הזאת.

צביקה

צודק... בוא, שב שימעון, המופע עומד להתחיל.

שמעון

מה זה אנחנו בחוץ?

**צביקה**

כן אמרו שהיום ההופעה בחוץ, זה... כנראה קונספט חדש זה בגלל האקוסטיקה של מזג האוויר.

**שמעון**

הפומפאוס הזה כל הזמן מחדש.

## שני הנגנים מנגנים [למבדה](https://www.youtube.com/watch?v=a7FaNwujNR8) על סינתיסייזר. צביקה נשכב על הכסאות הריקים, העיוור מתענג.

**העיוור (מסתכל אחורה)**

שששש! לא להפריע!

## צביקה מתעורר מביט מאחוריו, אין איש.

# חוץ, בוטקה, יום.

## רג'י משועמם בבוטקה.

רג'י (עייף)

בוקר טוב... בוקר טוב.... ביי....

## רג'י מתמתח ולא מוצא את עצמו. יוצא החוצה כדי לחלץ עצמות ומשתין מאחורי הבוטקה. הוא חוזר לבוטקה, שם את הראש ונרדם, אבל נופל אחורה עם הכיסא ומפעיל את האזעקה.

# חוץ, בוטקה, יום.

## רג'י בא למשה.

רג'י

קראת לי משה?

משה

נג'י, שמע... אתה צריך לגלות יותר אחריות פה, אתה מבין? האזעקה היא.. עושה לנו נזק,

רג'י

אני מצטער, אהה... זה נלחץ לי בטעות, וזה רג'י...

משה

בסדר נג'י, איך הולך עד עכשיו? טוב לך פה?

רג'י

כן, סבבה, זאת אומרת אתה יודע, הבוטקה קצת קטן.

משה

יופי, אם אתה רוצה להתקדם אצלינו, להיות אחראי על הכניסה הראשית, שזה ג'וב חבל על הזמן. אסור לך לעשות פשלות כאלה.

רג'י

אתה צודק, משה.

משה

אתה יודע שבכניסה הראשית יש טלוויזות, מזגן, קומקום הכל, אמריקה. אם תמשיך אצלינו ותהיה כלב ממושמע, אתה מסודר. אתה יודע נג'י, אמא שלי עליה השלום אמרה לי תמיד בתור ילד: "קול קתיר בהבימה ווניק מתל אלתור".

רג'י

מה זה אומר?

משה

תאכל הרבה במיה, תזיין כמו שור.

רג'י

וואו...

משה

כן... אין כמו אמא. אבל אז אבא שלי בא ואמר: "תרודיש עא אימאק קתירית חאקי".

רג'י

שמה זה אומר?

משה

אל תקשיב לאמא היא מבלבלת את המוח.

רג'י

וואלה...

משה

כן, ואז סבא שלי היה בא לאבא שלי ואומר לו: טיר על שוג'ול קאבל מאחלאעק קאף.

רג'י

שמה זה אומר?

משה

טוס טוס לעבודה לפני שאני מוריד לך איזה אחת, הבנת?

רג'י

אה, אוקיי. ביי!

# חוץ, שולי כביש, יום.

## **צלם סטילס** מצלם **קצין משטרה** ואת השוטר לוחצים לבכר יד ונותנים לו מדליה.

קצין

תפסת צלמוס? שיהיה לנו לאתר. כל הכבוד בכר. משטרת ישראל גאה בך ורוצה להודות לך על העבודה הטובה. יישר כוח, אתה דוגמא ומופת לכל הכלבים ביחידה.

בכר

בכיף, חבר'ה, מתי שתצטרכו... הכנתי איזה נאום קצר, אני... בדנמרק... הייתי הכלב של המל...

קשר VO

כל הניידות, כל הניידות, חשד לאירוע חבלני בסוקולוב, חפץ חשוד נמצא בזירה. כל הכוחות הפנויים להגיע במיידי לאזור.

קצין

שמעתם אותה, תעלו מהר לרכבים. איפה ג'וני ההאסקי?

שוטר

בקורס.

קצין

שיט... בוא בכר, נוסעים לפרק פצצה, יהיה כיף.

בכר

מה? לאן?? אבל אני לא מבין כלום בפצצ...

צלם

חייכו!

## הצלם מצלם תמונה, כולם מחייכים חוץ מבכר ההמום.

# חוץ, רחוב, יום .

## הנגנים מסיימים נאמבר. צביקה ישן, שמעון העיוור מוחא כפיים ומעיר את צביקה.

שמעון

נהדר! נהדר! בראבו! ניגן רק את החומרים החדשים...

צביקה (מתעורר ומצטרף)

בראבו! איזה קרשנדו הא שמעון? אין על פומפאוס.

שמעון

שמע , לא נהנתי ככה מאז שרבין מת.

צביקה (בהלם)

מה??

שמעון

רבין הכלב שלי, מת... לפני שנתיים. התפוצצו לו השקיים האנאליים, לא הספקתי לרוקן לו אותם. זה הריח שהרג אותו, אני כל כך מתגעגע אליו.

צביקה

אה... טוב, לאן עכשיו שמעון? יש לך כרטיסים ללונה-פארק? איזה הפלגה, משהו?

שמעון

האמת שאני צריך לקפוץ לביטוח לאומי לחתום שם על החידוש קצבה שלי.

צביקה

אני אומר בוא נלך לים, נדפוק איזה צ'יפס... רגע... ביטוח לאומי אמרת?

# חוץ, מחסום, יום.

## רג'י מחוץ לבוטקה, רושם בקלסר פרטי משאית שיוצאת מהמפעל, קרטון נופל ממנה בנסיעה.

רג'י

וואוו וואוו.. נפל לך...

## רג'י מרים אותו. **כתבת וצלם חדשות** מגיעים אליו.

כתבת

ש-לום. אנחנו מצלמים כתבה קטנה על המפעל. אפשר לשאול אותך כמה שאלות?

רג'י

אהה. בטח...

כתבת (למצלמה)

שלום לכם, עקב תלונות רבות שהגיעו אלינו למערכת, הגענו אל המפעל המדובר. אנחנו נמצאים עם..

רג'י

אה...רג'י...

כתבת

רג'י. תגיד, אתה לא חושב שזה קצת ציני שכלב כמוך שומר במקום כזה?

## לרג'י נופלת האריזה שעל כתפו ורגל של פרה יוצאת ממנה.

רג'י

ציני? להפך! כל אחד מקבל פה הזדמנות שווה, אחלה של מקום עבודה.

## הכתבת מסתכלת על הצלם בפליאה.

כתבת

אתה לא מסכים עם הטענה שמתעללים פה בבעלי חיים?

רג'י

מתעללים? חס וחלילה. גברת, יש לי מקרר עם סודה, מאוורר, הבטיחו לי קידום, אמריקה! אני לא יודע על מה את מדברת. במפעל הזה כו-לם שווים ואת יודעת מה אני הכי אוהב? את השקט.

## נשמעת געיה רעש של פרה.

כתבת

אז מה זה??

רג'י

בטח יש פה איזה קיבוץ...

## רג'י מסתובב, על חולצתו כתוב: "*לשחוט רצית – למשה פנית!*", נוצות עפות מהמפעל.

הכתבת (מזועזעת)

אני בהלם שכלב כמוך נותן יד לזוועות שמתרחשות פה.

רג'י

תאמיני לי אתם בתקשורת לא יודעים לפרגן, רק את הרע אתם מראים. יש פה מקום טוב, מסודר. מה קרה קשה לך לראות חיה עובדת?

## פרה גועה מרחוב, העיתונאים מזועזעים, רג'י מחייך.

# חוץ, סמטה, יום.

בכר לבוש בבגד מיגון חבלני עם קסדה לראשו, מאחוריו השוטרים מעודדים אותו.

קצין

בכר שים לב, אנחנו נחכה פה ואתה תתקדם לבד לפצצה ותנטרל אותה.

בכר

איך בדיוק?

קצין

אנא עארף מאיפה אני יודע? ג'וני ההאסקי עושה את זה כל הזמן. בכל מקרה תדע לך שמשטרת ישראל מאחלת לך בהצלחה וגם אם לא תחזור, נו, לא נורא, לפחות אתה מופיע באתר. ו...צא!

## בכר בולע רוק ומתקדם לאט ובפחד לעבר הפצצה. הוא מסתכל לאחור ורואה את השוטרים מסמנים לו שהוא נהדר. הוא מגיע לפצצה המתקתקת, פותח את התיק ורואה חוטים מחוברים לשעון. שומע בראשו את המנגינה מהחלום וניגש מייד לעבוד על הפצצה.

# חוץ, סמטה, יום.

## עמדת קפה של המשטרה, בכר מכין לעצמו קפה אחרי עוד עבודה מוצלחת, הקצין ניגש אליו.

קצין

עבודה טובה בכר!

בכר

תודה המפקד!

קצין

תדע לך שתפסת הבוקר את שני הסוחרים הכי גדולים בגוש דן. בדר"כ אנחנו שורפים את כל החומר אבל היום יש חתונה לאלי מהיחמ"ז, אז אנחנו הולכים להתחרע על זה. תבוא יהיה אש.

בכר

בטח, ברור.

קצין

בכר, קח לך שקית, תתפנק. אם מישהו שואל לא קיבלת את זה ממני. שאני הולך להמליץ עליך למטה הכללי.

בכר

תודה, בוס, זה מרגש אותי.

קצין

תגיד, מה זה היה שם בסוף בפצצה? T.N.T?

בכר

C7.

קצין

מה זה C7?

## באותו הרגע נשמע פיצוץ אדיר מאחוריהם. הקצין רץ לעבר הפיצוץ.

בכר

אז עם מי אני נוסע לחתונה?

# פנים, ביטוח לאומי, יום.

צביקה ושמעון יושבים ממתינים, בעמדה לפניהם יושב **אזרח זועם** מול **סמדר** הפקידה.

אזרח

תורידי לי כבר את העיקול! חייבתם אותי 3 פעמים בטעות!

סמדר

אדוני, זה לא מעניין אותי, מצידי תקפוץ מהגג. הבא בתור!

## האזרח קם ויוצא. על מסך טלוויזיה משתנה המספר, צביקה ניגש לבדו אל סמדר.

צביקה (בחצי לחש)

שלום, באתי לחדש את הקצבת טראומה שלי.

סמדר

קצבת טראומה? אין בעיה, איפה הבעלים שלך?

צביקה

אני כבר מביא לך אותו...

## צביקה מוביל את העיוור לסמדר הפקידה.

סמדר

שלום אדוני הבנתי שבאת לחתום על קצבה.

שמעון וצביקה

כן.

סמדר

האם אתה האחראי על פדיון הקצבה?

שמעון

ברור... אלא מי?

סמדר

האם אתה מתחייב שלא יעשה בכסף הזה שימוש לצורכי סמים, אלכוהול, הימורים וכן שימושים אסורים אחרים.

שמעון

גברת אני עיוור, לא נרקומן. אף פעם לא שאל...

סמדר (קוטעת אותו)

בסדר לא להפריע לי אדוני.

צביקה

זה בטח נוהל חדש שמעון, הם צריכים לשאול לפני שהם חותמים.

סמדר (פונה לצביקה)

האם אתה מאשר שיש לך בתפקוד היום יומי?

שמעון (דופק על הדלפק)

הפרעה?! גברת, אני דורש לדבר עם המנהל, מה זה היחס המשפיל הזה, את או.ג'יי. סימפסון לא חקרו ככה!

צביקה (נלחץ)

שניה רגע שמעון... בשביל מה מנהל עכשיו?

עיוור

מנהל עכשיו!

סמדר

תמתינו...

## סמדר יוצאת לקרוא למנהל. צביקה מביט בטלוויזיה מאחוריה, רואת את רג'י עם רגל של פרה.

צביקה

רג'י?

שמעון (לצביקה)

איפה השירותים פה?

צביקה (מרוכז בכתבה)

שניה דקה, כבר איתך שמעון.

## צביקה מרוכז בטלוויזיה, שמעון העיוור קם משם, צביקה לא שם לב. סמדר חוזרת עם מנהל.

סמדר

הנה אלי, הם ביקשו לדבר איתך.

## צביקה מוריד את העיניים מהטלויזיה ומגלה שהעיוור נעלם.

צביקה

שיט, לאן הוא נעלם? אהה.. חכו רגע, אני כבר מביא אותו.

# פנים, מסדרון ביטוח לאומי, יום.

## צביקה עובר במסדרון ומציץ לתוך חדרים.

צביקה

שמעון? שמעון?

## הוא מציץ לעוד שני חדרים. פותח דלת ורואה זוג בפעולה, נשמעות גניחות.

צביקה

וואו, סליחה חבר'ה... תמשיכו...

## לפתע הוא מבחין מהחלון באזרח הזועם עומד על גג סמוך עומד לקפוץ.

צביקה

הלו וואוו!

צביקה ממהר לגג.

# חוץ, גג ביטוח לאומי, יום.

## צביקה ניגש אל האזרח הזועם.

צביקה

מה אתה עושה אל תקפוץ!

אזרח זועם

אשתי עזבה אותי בגלל הטעויות שלהם! הבת שלי לא מדברת איתי! חצי שנה אני מנסה לדבר עם מישהו! די!

צביקה

אתה לא באמת רוצה לעשות את זה. תקשיב, תחזור חזרה, לך לפקידה תדבר אל ההגיון שלה. הם לא באמת כאלה נוראים, הם בסה"כ עושים את העבודה שלהם.

## צביקה מסיט את ראשו ורואה בכניסה לבניין את העיוור הולך על המדרכה לעבר כביש סואן.

צביקה

שיט... הנה הוא.. (צועק לעיוור מהגג) שמעון! חכה שם, אל תזוז! (פונה לאזרח) אני חייב לזוז רגע, תעשה לי טובה, רד מהגג, שמע לצביקה תחזור אליה יהיה בסדר.

## צביקה יורד במהירות מהגג.

# פנים, ביטוח לאומי, יום

## צביקה רץ על-פני סמדר והמנהל.

צביקה

כבר חוזר...

# חוץ, כניסה לביטוח לאומי, יום.

## צביקה תופס את העיוור ברגע האחרון רגע לפני שמכונית פוגעת בו.

# פנים, ביטוח לאומי, יום.

אזרח זועם

גברת אני מבקש ממך בצורה יפה... אם אתם לא תבט...

סמדר

אדוני, מצידי אתה יכול לשרוף את עצמך, לא איכפת לי...

## האזרח עוזב בזעם את העמדה. צביקה והעיוור מגיעים בריצה בדיוק כשסמדר סוגרת.

סמדר

זהו. קבלת קהל הסתיימה, תודה רבה תבואו מחר.

צביקה

מה? אבל היינו פה רק שנייה בחוץ.

סמדר

אני מצטערת יש לנו הרמת כוסית ליענקל'ה מהנהלת חשבונות.

צביקה

נו, בבקשה, רק חתימה קטנה וזהו.

סמדר

טוב נו בסדר.

צביקה

באמת?

סמדר (סוגרת וילון)

לא.

שמעון

איזה נבלות.

צביקה

יאללה שישב עליה סוס... בוא שמעון נלך נבוא מחר.

# חוץ, כניסה לביטוח לאומי, יום.

צביקה

לא מאמין, כמעט הצלחנו...

שמעון

צביקה מחר על הבוקר נכנס ישר למנהל.

## הם חולפים על-פני האזרח הזועם ששופך על עצמו ג'ריקן בנזין. צביקה "מחנה" את שמעון על עמוד.

צביקה

אתה רואה איך בסוף הכל מסתדר. ומה זה הריח הזה, תתקלח בנאדם... יאללה שמעון, בו... שמעון?

## משאית עוברת ומושכת את שמעון, צביקה מסתובב ולא רואה אותו.

# חוץ, בוטקה, יום.

## בכר מגיע, פניו מעט מפוייחות.

רג'י

מה אתה עושה פה? אתה לא אמור להיות בעבודה?

בכר

פיטרו אותי.

רג'י

על היום הראשון?

בכר

כן, כנראה שלא מתאים למשטרה טאלנט כמוני.

רג'י

נתנו **לך** להיות שוטר?

בכר

כן. נתנו לי כלב מצטיין. אתה יודע שקיבלתי מדליה היום? תפסתי שני סוחרי סמים! ומצאתי גופה!

## קבוצת **מפגינים** עם שלטי "*בשר=רצח*" מתאספים מאחוריהם, רג'י ובכר לא מבחינים בהם.

רג'י (ציני)

כן? אז למה פיטרו אותך?

בכר

בגלל ה-C7.

רג'י

מה זה C7?

בכר

עזוב נו, בגלל סלייטר וה...קפה של חוזליטו, סיפור ארוך. החלפתי את ג'וני ההאסקי, הבן-זונה נסע לסקי.

רג'י

בכר, אתה מעשן יותר מדי.

בכר

הם התקילו אותי נו, לא עשיתי כלום.

רג'י

מה יהיה איתך? מה עכשיו סלייטר, חוזליטו, החיים זה לא סרט, בכר. אתה חייב לזכור למה אנחנו פה.

## המפגינים והעיתונאים מתקדמים מאחוריהם לכיוון המפעל.

רג'י

הבנק אמר לנו שאנחנו חייבים עבודה מסודרת כדי להביא כסף, אחרת הם לא יתנו לנו הלוואה.

## **שני קצבים** רודפים אחרי כולם עם חלוקים מגואלים בדם.

רג'י

מחר בבוקר אתה חוזר לשם, אומר יפה סליחה ומבקש עוד הזדמנות. אין סיבה שלא ייתנו לך עוד צ'אנס.

## המפגינים מניפים את הקצבים באוויר.

רג'י

תראה אותי, אומר יפה שלום לכולם, בא בזמן, מסור, נאמן. אתה יודע שהיום אפילו ראיינו אותי לטלוויזיה?

## משה מלא בנוצות רודף אחרי כולם עם גרזן.

בכר

באמת?

רג'י

כן. אני הפנים של המפעל. אולי אפילו יקדמו אותי לכניסה ראשית. שם זה... אמריקה... בכר.

## משה חוזר לבדו לפריים. הוא מבחין ברג'י ובכר, בא אליהם.

משה

נג'י, אתה מפוטר.

רג'י

מה?!

בכר

הוא אמר שאתה מפוטר. בוא, אמריקה, בוא. יש לי סופר סקאנק, יעיף לך ת'תחת.

# חוץ, פארק, יום.

## רג'י ובכר מעשנים.

רג'י (מעשן)

אני לא מאמין... בונה חזק הסופר סקאנק הזה, מאיפה יש לך את זה?

בכר

זה לחתונה של אלי מהיחמ"ז.

## צביקה מגיע מתנשף.

צביקה

ראיתם אולי עיוור?

בכר

יפה צביקה, ראיתם... עיוור...

צביקה

נו לא מצחיק. נעלם לי העיוור. דווקא הלך לי טוב, טיילנו, ראינו קונצרט... כמעט חתם לי בביטוח לאומי.

רג'י

עזוב, יש פה סופר סקאנק מאלי מהיחמ"ז. פיטרו אותנו צביקה.

צביקה (מעשן)

ידעתי. יחזקאל תמיד אמר לי לא ללכת לעבוד. שום דבר טוב לא ייצא מזה.

בכר

אולי נישן היום אצל שירלי? בטוח היא עשתה קציצות.

רג'י

בכר, אתה רעב? צביקה יארגן לך משהו מהפח פה.

צביקה

עזוב, יש את הפח הגדול מאחורי "סופר-יויו" נביא בורקס פיצה.

רג'י

חברים, מחר בבוקר נחזור ללשכת התעסוקה הם יתנו לנו עבודות חדשות.

צביקה

אני לא יכול לחזור לשם, איבדתי את העיוור.

רג'י (בתמימות)

בסדר, תתנצל, ו...יתנו לך עיוור חדש, יש להם מלא. לדעתי, צריך ל...

## רג'י מתעלף ומתרסק על הרצפה.

בכר

איזה מסכן עבד קשה. אולי הוא צודק אולי אנחנו צרי....

בכר מתעלף ומתרסק על הרצפה.

צביקה

בונה איזה חומר פצץ הסופר סקאנק הזה... (תופר את הג'וינט)

## ססספפפףףף. חץ הרדמה פוגע בצביקה, הוא מתעלף ומתרסק על הרצפה.

# חוץ, הרכב של ברוך, יום.

## ברוך סוגר את דלתות רכב הפיקוח העירוני על שלושת הכלבים המעולפים, נכנס לרכב.

# חוץ, הרכב של ברוך, יום.

## ברוך נוסע ועוצר בחריקת בלמים.

ברוך

רד מהכביש! טמבל, מה אתה עיוור?

# חוץ, כניסה לביטוח לאומי, יום.

## האזרח הזועם מביטוח לאומי עדיין עומד בכניסה לביטוח לאומי ונשכב על הכביש.

אזרח זועם

אף אחד לא יעשה כלום במדינה הזאת עד שלא ידאגו לי!!

## ההסעה של ביטוח לאומי פוגעת בו.

# חוץ, הסעה של ביטוח לאומי, יום.

## סמדר יושבת בוואן עם אוזניות, לא מבחינה במכה הקטנה בנסיעה.

## **סוף פרק 3.**