**אנדרדוגס**

**פרק 4 – חופשי ומאושר**

דראפט מס' 3

תאריך: 27.8.2018

כותבים: אריק גולדשטיין, יניב הלפגוט, מוטי וסרמן ואלון חמאווי.

עורך תסריט: עוזי וייל

**פרק 4 – חופשי ומאושר/מעושר**

# **פנים, מכלאה עירונית, יום.**

## המצלמה נעה באיטיות ומגלה את **צביקה** מנגן במפוחית את המנגינה של "[תני לי יד](https://www.youtube.com/watch?v=5ITa59cd8bk)". התנועה ממשיכה לתא נוסף וחושפת את **רג'י**, מביט בתמונה שלו ושל אבי בעצב, המצלמה ממשיכה וחושפת את **בכר** בוכה מבעד לסורגים. גיטרה מצטרפת בעדינות למנגינת השיר.

בעז שרעבי

*שם בבית הקטן   
שושנים פורחות בגן   
ובשובך הלבן -   
היונה.*

## צביקה קושר פתק לרגלה של יונה בחלון המכלאה, נותן לה נשיקה על הראש ושולח אותה לדרכה. רג'י שם את התמונה של אבי מתחת לשמיכה ומניח את ראשו, מביט לתקרה. בכר מתייפח.

בעז שרעבי

*ואני חולם עכשיו   
על כנפים של זהב,   
איך בשמיים אני עף   
ורק אלייך שב.*

המצלמה עולה באיטיות וחושפת את **בעז שרעבי** בתור הסוהר האחראי מנגן ושר את השיר בגיטרה.

בעז שרעבי

*תני לי יד,   
מחבקת וטובה,   
תני לי יד   
מחזקת ושלוה,   
תני לי יד   
וחכי לי אהובה,   
כשאני כאן לבד -   
תני לי יד.*

## **ברוך** הפקח נכנס בדלת, הכלבים מבוהלים ומתיישרים בתאיהם. הוא עובר בין התאים.

ברוך

מה זה כלב בכלל? זאת חיה שבני אדם המציאו. אפילו לא חיה, צעצוע. כלב לא יודע לחיות בלי האדם, בטבע הוא לא ישרוד דקה. זאב לעומת זאת, (בא לבכר לפנים) מריח פחד, חולשה, (בא לצביקה לפנים) מחפש את הכבשה הכי חלשה ופצועה בעדר. (בא לרג'י לפנים) הוא מריץ אותה, שתהיה מותשת, נותן לה להתעייף, ובדיוק כשהיא חושבת שהיא חמקה בום! הוא טורף אותה. תהנו מהיום האחרון שלכם כי אם לא יבואו לשחרר אתכם עד מחר ב-9:00 בבוקר יגיע הוטרינר וייתן לכם זריקת לילה טוב.

בעז שרעבי

*כשאני כאן לבד -   
תני לי יד.*

## ברוך יוצא משם, הכלבים בולעים רוק.

# פנים, מכלאה עירונית, יום.

בעז שרעבי

בוקר טוב חברה. ב-12:00 ארוחת צהריים ב-16:00 מסדר של ברוך על התאים, ב-19:00 שיעור תורה וב-21:00 כיבוי אורות כי מתחילה התוכנית של מושיק גלאמין. ובלי קונצים אל תנסו אותי יש לי עיניים בגב (צוחק)

בעז שם כיסוי עיניים מרים את רגליו והולך לישון.

בכר (מתנשף)

הם יהרגו אותנו, אנחנו נמות פה כולנו...

צביקה

תירגע בכר היללות שלך גומרות לי את האוזן.

רג'י

אנחנו לא נשאר פה עד מחר. ברגע שענת ושירלי ישמעו הן יבואו לשחרר אותנו, בטח התקשרו אליהם כבר.

בכר

חם לי... קר לי... חם לי... פושר לי...

צביקה

אני לא צריך להיות פה בכלל, ידעתי שהרעיון לקנות בית זה רעיון הזוי... כלב לא יכול לגור בבית לבד בלי בנאדם.

בכר (מתייפח)

ששש... אתם שומעים את זה? הם באים להרדים אותנו רג'י. אני לא יכול למות ככה? עוד לא קיבלתי קמפיין...

רג'י

בכר מה קורה איתך?

## מתוך האפלה בתא מגיח **אהוד**, בולדוג מבוגר.

אהוד

תן לו חצי לימון בכוס מים עם קצת דבש והכל יהיה פיקס, הוא בהתקף חרדה.

## הכלבים המומים.

ר'גי (נבהל)

מה? מי אתה?

אהוד

אהלן, נעים מאוד, אהוד.

צביקה

מאיפה באת אתה?

אהוד

הייתי פה כל הזמן מאחורה. שמעתי גם את כל השיחה שלכם לדעתי הקטן עם התלתלים צודק, כלב לא יכול לגור בבית לבד בלי בנאדם.

צביקה

אמרתי לך.

רג'י

כמה זמן אתה פה?

אהוד

מ-97'.

צביקה

ולא הרדימו אותך עדיין?

אהוד

הגשתי ערעור אבל עוד לא טיפלו בזה זה תקוע.

צביקה

גם אותך תפסו על שוטטות?

אהוד

על פיפי. ישבתי בבית וראיתי פרק של בברלי הילס. דילן בא לדבר עם ברנדה אחרי שנתיים, היא פותחת לו ת'דלת בהלם שהוא הגיע. איך שהוא בא לנשק אותה קלי באה מאחוריו קולטת אותם. מהמתח הייתי חייב להשתין, לא יכלתי להחזיק ברח לי. יצאתי החוצה, בא פקח תפס אותי ומאז אני פה. עד היום אני לא יודע מה קרה. נישק אותה? לא נישק אותה? נפרדו? לא נפרדו?

בכר (מצביע על אהוד)

חבר'ה אל תסתכלו אבל אני נשבע לכם שיש פה כלב זקן שמדבר איתנו.

אהוד (מרים תמונה)

אחח מייקל מייקל ..הם לא מבינים כלום הא?

ר'גי

מי זה, הבן שלך?

אהוד (מרים את התמונה)

מייקל ג'קסון. חולה עליו.

## דלת המכלאה נפתחת, בכר מרים את ראשו.

בכר

שירלי!

# פנים, מכלאה עירונית, יום.

## שירלי עומדת בפתח, בכר שמח שהיא הגיעה אבל מצניע את חיוכו.

## דלת המכלאה נפתחת, ענת עומדת בפתח, רג'י משפיל את מבטו ויוצא.

## סורג המכלאה נסגר על פניו של צביקה שנשאר לבד. אהוד שם עליו יד.

צביקה

יש פה יציאות מסודרות?? הלו, יש לי זכויות, סוהר...

# אולפן, רכב, יום.

## שירלי, בכר ורענן נוסעים ברכב.

שירלי

250 שקל? אני צריכה לשלם 250 שקל בשביל לשחרר אותך מהמכלאה? באמצע צילומים אני צריכה לעצור הכל ולבוא להוציא את הכלב המטומטם שלי שברח עם החברים המפגרים שלו. זה יורד לך מהמשכורת בכר.

בכר (זועף)

בסדר, שירלי, סבבה.

שירלי

מה זה בכית?

בכר

מה פתאום נראה לך? הייתי בבריכה...

שירלי

אתה לא זז ממני מילימטר היום. אנחנו מגיעים לאולפן ואתה יושב בצד ולא מוציא מילה עד שנגמר היום הזה. זה יום מאוד חשוב לרענן.

## הם עוצרים ברמזור, רכב עוצר לידם.

נהג VO

היי, הנה הזה מהפרסומת, מה המצב כלב?

בכר (מחייך)

אהלן, מה קורה נשמה הכל טוב?

## בכר מסתכל על שירלי בגאווה.

נהג VO

מי דיבר אליך? דיברתי לג'ינג'י מאחורה. חולה על הפרווה שלך!

רענן

תודה רבה! תעקבו אחרי באינסטוש!

נהג VO

בטח, מכורים.

שירלי

ראית? תלמד. מה אתה עשית בזמן הפנוי שלך? התמסטלת?

בכר

מה הקשר, נו? בסדר, אמרתי לך, אני ואת סיימנו. אני גר אצלך בינתיים וזהו, עד שיהיה לי מספיק כסף לבית.

שירלי (בזלזול)

מספיק כסף למה? לבית? די לקשקש בכר, אתה חי בסרט.

רענן (מהחלון)

הנה אני באיילון!!!

בכר

איזה יום מ-ס-ריח...

# חוץ, פארק, יום.

## רג'י וענת הולכים ברחוב, ענת מחזיקה את רג'י ברצועה, ברקע מודעות חיפוש אחרי רג'י.

ענת

נורא דאגנו לך בולבולוני, חיפשתי אותך בכל השכונה. ג'פרי לא יצא מהחדר יומיים, לא הפסיק לבכות, הוא מרגיש מאוד אשם על מה שקרה עם החור בקיר.

רג'י

ענת אני מצטער על החור, פשוט ג'פרי הוא הציק לי...

ענת

לא נורא, תכף נחזור הביתה ותוכל להתנצל בפניי ג'פרי על איך שהתנהגת.

רג'י

מה? למה אני צריך להתנצל?

# חוץ,כניסה לסופר, יום.

## ענת ורג'י מגיעים לסופר. ענת מחנה את רג'י עם הרצועה בחוץ.

ענת

אל תעלם יותר לג'פרי ככה, הוא משתגע מדאגה. תביא נשיקה.

## רג'י מנשק אותה בגועל.

רג'י

תקני לי את הדוגאיט גולד!

## ענת נכנסת לסופר, טופי מגיעה עם איריס הבעלים שלה. המוסיקה של[Grease](https://www.youtube.com/watch?v=kjYC-vAP_nE&feature=youtu.be) נשמעת.

איריס (בטלפון)

פוציק עשתה גרעפס? תגיד לי שהיא עשתה אני לא רגועה... מה זה, פוציק בוכה שם? תגיד לה שאמא כבר חוזרת. (לטופי) חכי פה טופי.

רג'י

היי טופי!

טופי

היי רג'י...

רג'י

מה קרה?

טופי

סתם, שום דבר...

רג'י

נו טופי אני מכיר אותך, אני מריח שמשהו קרה...

## טופי מתחילה לבכות.

רג'י

טופי, למה את בוכה?

טופי (בוכה)

לאיריס ומושיקו נולדה תינוקת.

רג'י

אה... מכיר את זה... כן, זה קורה לכולם בסוף.

טופי

הוציאו אותי רק פעם אחת אתמול, לא שמו לי אוכל כבר יומיים ואסור לי להתקרב אליה. הם כל הזמן כועסים עלי, הם רק כועסים עלי.

רג'י

טופי די... היי, תסתכלי עלי, יהיה בסדר. זה עובר. ככה בני אדם מתנהגים. נולד להם גור חדש הם... זה לא אישי, הם פשוט... ככה הם מתנהגים.

טופי

בני זונות כוס של האמא שלהם.

רג'י (בהלם)

וואו טופי, לא מתאים לך לדבר ככה מה זה?

טופי

סליחה, צודק...

רג'י

אני מכיר את זה קרה לי בדיוק אותו דבר.

טופי

איזה כיף לדבר עם מישהו שהיה שם שיודע מה זה. שכחתי כמה אתה חמוד רג'י...

רג'י

תגידי טופי... מה את עושה היום אחרי הצהרים? רוצה להיפגש?

טופי

עם מי?

רג'י

מה? איתי. זאת אומרת סתם לדבר... זאת אומרת יש לי מלא טיפים שאני יכול לתת לך.

טופי

אהה... בכיף, זאת אומרת... בכיף. אבל מה עם הפקח החדש הזה? ברוך? אסור להסתובב יותר לבד, אני צריכה לחכות שאיריס תוציא אותי שוב, זה יכול לקחת שבוע.

רג'י

מכירה את הספסל מתחת לעץ לימון בסוקולוב? נפגש שם בארבע. ברוך לא יהיה שם הוא במסדר.

## איריס יוצאת, לוקחת את הרצעה של טופי.

טופי

אה... אוקיי... נפגש בארבע.

## טופי נותנת לרג'י נשיקה גדולה על הלחי והולכת משם, ענת יוצאת מהסופר.

ענת

בוא מתוק, היה מבצע על טונה קניתי בסוף שלישיה.

רג'י

מה?! אז אין דוגאיט?

ענת

פעם הבאה.

רג'י (לעצמו)

שמנה.

ענת

מה?

רג'י

אוהב אותך!

# פנים, מכלאה עירונית, יום.

## צביקה ואהוד משחקים שש-בש, צביקה אוכל מקערה של אוכל, בעז שרעבי מנגן ברקע.

אהוד

זה רעיון מטומטם לקנות בית, צביקה.

צביקה

גם אני חושב, אמרתי להם. אבל וואלה, לפעמים נמאס לעבור מרחוב לרחוב, לבקש ככה אוכל מכולם, די.

אהוד

אתה כלב צביקה, זה החיים, אין מה לעשות.

צביקה

גם כן חיים, באיזה שעה ההרדמה מחר?

אהוד

9:00, ישר אחרי ארוחת בוקר, שתבוא שבע.

צביקה

מה זה האוכל הזה? מה יש בזה, זה דווקא טעים.

אהוד

זה שלפוחית של סוס. שמע, אני אגיד לך תכלס, מה רע לך פה? וואלה אני קם כל בוקר עושה מתיחות (מדגים לו), מכין לי טוסט, עם סחוג, זה מעמיד לי ככה ת'שוונץ. אחר כך קורא איזה ספר טוב של ג'ון גרישם, מעמיד לי ככה את השוונץ. בסוף שותה מיץ תפוזים, יודע למה?

צביקה

זה מעמיד לך את השוונץ?

אהוד

לא, זה וויטמין סי, זה חשוב. תראה אותי ככה, חיוני. יש לי פה הכל, שש-בש, גזיה, דרבוקה, אני מסודר. אתה יודע שמייקל ג'קסון חתם על הדרבוקה האת כשהוא היה בארץ? שמע, ישנים פה טוב, אוכלים בזמן, מוציאים אותך לחצר פעמיים ביום, בעז נותן בראש עם כל הלהיטים, מה אתה צריך בית, שמ-בית? מרבה נכסים מרבה דאגה, תגיש ערעור עזוב אותך.

צביקה

אז איך זה עובד הערעור הזה?

# אולפן, סט חקירה, יום.

## שירלי, בכר ורענן נכנסים לאולפן.

שירלי (לכולם)

הגענו! רענן בוא תיכנס לחזרה זריז ונתחיל את היום הזה כבר, אוף... בכר אל תזוז מפה.

בכר (מחקה אותה)

בכר אל-תזוז-מפה...

קובי (לרותי)

אנחנו בחזרה מה קשור איפור עכשיו, רותי?  
איפה גור לייבוביץ למה הוא עוד לא פה?

שירלי

אני מנסה לתפוס אותו הוא לא עונה.

בכר (רותח מכעס)

מי ישמע הוליווד גם כן... חלטוריסטים.

## רותי מגיעה ומתיישבת ליד בכר.

רותי

הי בכר...

בכר

תגידי אפשר לשאול אותך שאלה ככה... בארבע עיניים?

רותי

בטח.

בכר

איך מתמודדים עם זה שלא מתייחסים אליך למרות שאתה פה... לידם. שאתה כמו אוויר בשבילם, שקוף. יש עלי קללה אני אומר לך.

רותי

מבינה אותך בכר... אתה יודע שאני פעם הייתי המאפ..

.

בכר

...המאפרת של דודו טופז, כן... והוא הבטיח לך שהוא יעזוב את אשתו בשבילך, נו, מכיר את זה רותי, כמה אפשר לשמוע על זה? פעם אחת מדברים עלי פה...

קובי (לרענן)

מה זה לא תופסים אותו? אני חייב להתחיל לצלם.

בכר (לרותי)

גם-כן קובי הזה חושב את עצמו. וואלה אם הפנים שלי לא היו מוכרות את דוגאיט מי היה שומע עליו בכלל... תגידי מה מצלמים פה היום?

רותי

פיילוט לאיזה סדרה.

בכר

בטח סדרה גרועה של במאי גרוע.

קובי (בא לבכר)

בכר בוא לסט אני צריך אותך. גור לייבוביץ' חטף התקף חרדה על הבמה בהבימה, אני צריך שתחליף אותו.

בכר

מה, שאני אוכל עוד פעם קש? לא תודה, קובי. קחו את רענן, תביאו לו את אנה אהרונוב שיעשו סטפס בסצינה.

קובי

רענן בתפקיד אחר. בוא בכר, נו אל תהיה ילד. אתה תתאים בול לתפקיד. בשבילי, בוא נו, זה תפקיד טוב. עם אופי, יש אקשן. וצריך ללבוש חליפה.

בכר

קובי, אין מצב.

קובי (לשירלי)

אני מבטל הכל שירלי!

## קובי הולך משם מתוסכל.

רותי

חבל שאמרת לא בכר, זה פיילוט לנטפליקס. אם זה יימכר יראו אותך בכל העולם.

בכר (מזנק)

מה? נטפליקס? קובי!!

# פנים, חדר איפור, יום.

בכר (עם הטקסט)

*Briefcase, I don’t have any briefcase.*

קובי (עובר מאחורה)

אין עליך בכר!

בכר

במאי מס' 1 אתה קובי, אוהב אותך!

# פנים, בית ג'פרי וענת, יום.

## רג'י מסתרק מול המראה, מתכונן לדייט שלו עם טופי בבית של ענת.

גפר'י

מי זה, ג'ון טרבולטה?

רג'י

זוז ג'פרי יש לי פגישה חשובה.

ג'פרי

עם מי אתה נפגש?

רג'י

עם טופי.

ג'פרי

מי זאת טופי? היא יפה? אתה אוהב אותה?

רג'י

די להציק. היא ממש יפה.

ג'פרי

יותר ממני?

רג'י

כן. אני יוצא עכשיו, אתה לא מספר לאף אחד.

ג'פרי

ברור.

# פנים, בית ג'פרי וענת, יום.

## רג'י פותח את הדלת, ענת עומדת בפתח הבית.

ג'פרי

רג'י רוצה לצאת עם טופי לדייט, למרות שאמרת לו שאסור לצאת מהבית.

רג'י

אני... רק רציתי... לצאת לסיבוב לקנות לי דוגאיט ולך... פרחים!!

## קאט ל: גפרי ורג'י אזוקים באזיקי פרווה.

רג'י

ס...עמק.

# פנים, מכלאה עירונית. ויום.

## צביקה שוכב בתאו, בעז שרעבי מנגן מחרוזת בקאטים.

בעז שרעבי

*מי ידע שכך יהיה שבכמה לילות ללא בית ... לתת, את הנשמה ואת הלב... הלוואי ויפגשו מזרח ומערב, הלוואי... הוא לא ידע את שמה אבל היה ליבו הומה פ-מ-לה...הקשב, אחי שלי הקט הקשב.... נה ניי ניי נה ניי נה נה ניי ניי!*

## ברוך נכנס.

ברוך

כולם לקום!

## ברוך בודק להם את התאים. מסתכל ורואה ששתי המיטות מסודרות, שהתאים נקיים. הוא רואה משהו מבצבץ מתחת למזרון של אהוד.

ברוך

מה זה שם?

אהוד

זה... כלום.

## ברוך נכנס לתא, מרים לאהוד את המזרון וחושף גליון "מעריב לנוער" עם כוכבי בברלי הילס.

ברוך

אסור להחזיק דברים כאלה אצלי, תעיף את זה. (פונה לצביקה) מה איתך? כתבת מכתב פרידה?

צביקה

אהה... אני רוצה להגיש ערעור.

ברוך.

שתוק... מילאת טופס?

צביקה

כן, מילאתי טופס.

ברוך

שתוק... תביא לי אותו.

## צביקה נותן לברוך את הטופס. (מקפל את הנייר למטוס)

ברוך

לוקח לזה שבועיים להגיע לעירייה.

צביקה

אבל מרדימים אותי מחר.

ברוך

אולי יגיע יותר מהר באווירון. (מטיס את המטוס) אוי, נדחה הערעור...

צביקה

בן-זונה שתדרוס אותך זינזאנה.

## ברוך יוצא משם. בעז מתחיל לנגן.

בעז שרעבי

*הכל תלוי בך חבר, היה חזק אל תשבר...*

צביקה

די עם זה בעז, די.

# חוץ, ספסל, יום.

## רג'י וטופי יושבים על הספסל בדייט שלהם.

רג'י

והם החביאו לך כבר את כל העצמות?

טופי

כן, איך ידעת? שהתינוקת לא תשחק אותם. אבל עזוב את זה, לקחו לי את השם חיבה. עד עכשיו אני הייתי פוציק, ועכשיו כל היום: "פוציק את רעבה"? אני כזה: "כן" והם אומרים לי: "לא את, טופי, למקום!", ואני כזה: "מה?".

רג'י

שם יפה פוציק... מתאים לך...

טופי

תודה...

## הם מתנשקים.

רג'י

וואוו חיכיתי לזה כל-כך. אבל תגידי טופי, את לא חושבת שזה מוקדם מדי בשביל לדחוף לי אצבע לתחת?

טופי

זה לא אני, כדאי שתבדוק עם החתול הזה מאחוריך.

## הפריים נפתח ואנחנו רואים את ג'פרי יושב מאחורי רג'י

ג'פרי (לוחש)

תמשיכו, זה מקסים.

רג'י

ג'פרי תוציא את זה!

## מגיע גאווי, הרוטויילר הבריון השכונתי, רג'י קם ומזנק, מתכווץ למראהו, האצבע של ג'פרי נשארת תקועה.

ג'פרי

אני לא מצליח, זה לא יוצא!

גאווי

טופי! ידעתי שאת פה הרחתי אותך, מה את עושה בסוקולוב?

טופי

היי גאווי...

ג'פרי

מי זה הלירד הזה?

גאווי (לרג'י)

זה החתול שלך?

רג'י

מה? לא? כן. זאת אומרת מה פתאום הוא לא קשור אליי.

## גאווי מתקרב לפניו של רג'י.

גאווי

מה זה אתה קפוץ?

רג'י

לא, מה פתאום, אני פשו...

גאווי

למה אתה קפוץ? אתה יודע מה עושים למי שקפוץ.

## גאווי תופס לו בביצים.

גאווי

שרוק.

רג'י

האאא... שו..... שוו....

גאווי

שרוק, מה אתה קפוץ, שרוק רג'י.

טופי

כן רג'י פשוט תשרוק.

## רג'י מנסה לשרוק ולא מצליח.

רג'י

רגע... אני מנסה... ג'פרי זוז ממני...

גאווי

לא נכנסים לסוקולוב, אתה לא יודע את זה?

רג'י

יודע, זאת אומרת, ידעתי, זאת אני יכול ללכת עכשיו?

גאווי

אל תעצבן אותי טמבל, ותיקח את החתול שלך מפה הוא בא לי לא טוב. יש לך שתי דקות לעוף מפה.

## גאווי עוזב אותו.

גאווי (לטופי)

מאמי, כשתרצי כלב אמיתי, דברי איתי.

## גאווי והולך משם, רג'י משתחרר מג'פרי.

ג'פרי

או, הנה, יצא.

## טופי מסמיקה.

טופי

נראה לי שאני אחזור לאיריס, הם בטח דואגים לי כבר. או שלא, אני כבר לא יודעת.

רג'י

רגע טופי, שניה! יש עוד מקומות שאפש...

טופי

אולי ביום אחר...

רג'י

לא, חכי רגע, אולי נל...

טופי

ביי רג'י. תלמד לשרוק...

## טופי נותנת לו נשיקה על הלחי והולכת משם.

# אולפן, סט חקירה, יום.

## רענן ובכר עומדים מול המצלמה.

קובי

סצינה הבאה חברים היא סצינה מאוד רגישה. בואו נתחמם לראות שהכל ברור. אני אזרוק לכם רגשות ואתם תגיבו בהתאם.Happy! Sad! Angry! Pretentious. Rejuvenated. Squandered.

## רענן ובכר עושים פרצופים בהתאמה. קובי ממשיך לזרוק רגשות.

## רענן עושה, בכר לא יודע מה לעשות ומאלתר.

קובי

נראה לי שאתם מוכנים, בוא נחליף רק עדשה ונתחיל.

## קובי יוצא רגע, רותי מגיעה לעשות טאץ' אפ לשניים.

בכר (לרענן)

איזה שפה, הא...? נראה לך שישדרו את זה גם בדנמרק?

רענן

אני לא באמת יודע, בכר. צריך לשאול את קובי.

בכר

איש אציל קובי הזה... שיהיה המון בהצלחה, רענן...

רענן

וואלה בכר, תודה. מפתיע שזה בא ממך.

בכר

אני אומר לפרגן, למה לא? זה אמריקה, יש מקום לכולם. יו-אס-איי-מאדרפאקר! סי-יו-אט-דה-ביץ'-מאן...

קובי (חוזר)

בואו נעבור שוב על הסצינה. בכר, אתה לא יודע איפה המזוודה, לא ראית אותה אף פעם. רענן, אתה חייב למצוא את המזוודה, אתה מוכן לעשות הכל בשבילה. יש?

רענן

בטח קובי. מה שצריך.

בכר (לרענן)

איזה במאי. סקורסזה.

קובי

בוא נביא את השק של בכר?

בכר

איזה שק?

# אולפן, סט חקירה, יום.

## בכר עם שק שחור על ראשו, יושב על כסא בחדר חקירות. רענן מוריד ממנו את השק.

רענן

*Where's the briefcase?*

בכר

*What briefcase?*

## רענן דופק לבכר אגרוף.

רענן

*Stop playing games, fool. The briefcase Freddie gave you.*

בכר

*Freddie, I don't know a Freddie.*

## רענן דופק לבכר את הראש בשולחן.

רענן

*Where’s the briefcase, fool? Don’t let me ask again.*

בכר

*I swear I don't know.*

## רענן דופק לבכר את הראש שוב ושוב בשולחן. בכר מתפוצץ מכאבים.

בכר (מיילל)

*I swear I don't know...*

## רענן מתיישב על בכר, מכניס לו אגרוף ועוד אגרוף, ועוד אחד, ועוד אחד.

בכר

אין עוד טקסט... אחי...

קובי

קאט! מושלם! וואו! איזה סצינה, תותחים! גור לייבוביץ' לא היה עובר ככה אמין, כל הכבוד בכר!

## כל הנוכחים מוחאים כפיים, קריאות שמחה בקהל.

בכר (לרענן)

תודה קובי יא גבר. בונה רענן, קצת הגזמת עם... אבל לא נורא, ב-LA זה לא יקרה, בטח יביאו לנו פעלולן לזה.

קובי

חכה רגע בכר, אני רוצה שנעשה עוד גרסא בצרפתית, נשלח את זה לקאנאל פלוס.

בכר

מה צרפתית?

## קאט ל: סיקוונס שפות - ראשו של בכר מוטח בשולחן בצרפתית.

רענן (בצרפתית)

*Où est le garçon de la mallette? Ne me laisse plus demander*.

בכר (בצרפתית)

*Je jure que je ne sais pas.*

## קאט ל: ראשו של בכר מוטח בשולחן בספרדית.

רענן (בספרדית)

*Dónde está el maletín? No dejes que pregunte de nuevo.*

בכר (בספרדית)

*Juro que no sé.*

## קאט ל: ראשו של בכר מוטח בשולחן בגרמנית.

בכר (בגרמנית)

*Ich schwöre, ich weiss es nicht*

## קאט ל: ראשו של בכר מוטח בשולחן.

בכר (שבור)

קובי אני לא זוכר את הסינית...

קובי

תזרום בכר, תזרום..

בכר (שבור)

כמה שפות עוד יש...?

# חוץ, מתחת לבית של ענת, לילה.

## בכר הכאוב מגיע עם קרח וקורא לרג'י מתחת לחלון.

בכר (קורא לחלון)

רג'י! רג'י! רג'י! ג'פרי?

## אין תשובה מהחלון. רג'י וג'פרי מגיעים מאחוריו.

ג'פרי

מה קורה בכר?

בכר (נבהל)

אההה! אמא!

בכר

ג'פרי? מה זה, אתה קשור אליו?

רג'י

ענת הזאת והשטויות שלה...

ג'פרי

אמאאא, מה קרה לוודג' שלך, בכר?

בכר

זה המחיר שצריך לשלם כדי להיות כוכב בינלאומי.

רג'י

זהו? חזרת לשחק?

בכר

זה החיידק רג'י, החיידק... הוא לא עוזב אותי.

ג'פרי (מצביע לו על הפנים)

נראה לי הוא נשך אותך.

בכר

מה עם צביקה, יהרגו אותו בבוקר.

רג'י

חייבים לשחרר אותו, בכר, בואו.

ג'פרי (לבכר)

איזה סקסי הוא כשהוא חדור. (נוגע לבכר בפנים) פה כואב?

בכר

איה, זוז ממני ג'פרי אל תיגע בי.

# פנים, מכלאה עירונית, לילה. .חוץ, חלון מכלאה, לילה.

## צביקה כותב מכתב פרידה.

צביקה VO

יחזקאל יקר, החיים הם כמו שדה לימונים בתוך בקבוק עראק, לפעמים זה בא טוב אבל בדרך כלל זה חמוץ. טוב שכח מזה, אני לא טוב במכתבים. רציתי להגיד לך תודה על הכל, ואני בוחר להוריש לך את כל מה שיש לי. אז זה יוצא שאתה חייב 25 שקל לסימה מהבית קפה ו-2500 לביטוח לאומי. מאחל לך שלא תמות בבית חולים, כי זה בעסה. אוהב אותך וכבר מתגעגע. צביקוש.

## צביקה קושר את הפתק ליונה, נותן לה נשיקה על הראש ושולח אותה. לפתע הוא שומע.

רג'י

צביקה!

צביקה (מזנק לחלון)

יחזקאל? זה היה מהר.

בכר

לא אדיוט, פה למטה!

רג'י

באנו להוציא אותך מפה, צביקה!

צביקה

לא יכול יש לי בשבע שיעור תורה. יחזקאל בטח יוציא אותי, שלחתי לו מכתב.

ג'פרי (אוכל את היונה)

זאת היונה הכי טעימה שאכלתי בחיים שלי.

צביקה

ג'פרי, אתה לא רציני... מה זה אתם קשורים?

רג'י

כן... עזוב... אנחנו נוציא אותך, צביקה.

צביקה

איך בדיוק?

# פנים, מכלאה, לילה.

## צלצול נשמע בדלת המכלאה, בעז שרעבי מתעורר וניגש לבדוק מי זה. ג'פרי עומד בדלת.

ג'פרי

הצילו, הצילו! שני כלבים גדולים ורעים הרביצו לי שם בהמשך הרחוב! אני מפחד! אני יכול להתחבא פה?

בעז שרעבי

בטח בוא כנס, תתחבא פה. איפה הם?

## בעז יוצא, ג'פרי מחזיק את הדלת ומגניב פנימה את בכר ורג'י. בכר פותח את דלת התא.

אהוד

מה זה מה קורה פה?

בכר

בוא צביקה, מהר, תברח.

צביקה

אהוד, אתה בא?

אהוד

תלכו אתם צביקה, זה הבית שלי, כל החיים שלי פה.

צביקה

בוא איתנו אהוד!

אהוד

פעם אחרת...

צביקה (מאלתר)

אה... יש מפגש מעריצים של בברלי הילס בגני יהושוע, ברנדה ודילן מגיעים לארץ.

אהוד

מה?! חכה רגע.

## אהוד מזנק ממקומו, אוסף את חפציו ומכניס אותם לתיק גדול. מגלגל מזרון ומחבר אותו לתיק, שם את התיק על גבו. מרים את שולחן השש-בש, הגזייה, השרפרף והדרבוקה.

רג'י (בדלת)

נו כבר, הוא תכף חוזר.

אהוד (נתקע בדלת)

שנייה רגע, הסתבכתי פה עם הדרבוקה.

צביקה

אהוד, עזוב את הדרבוקה כבר!

אהוד (תקוע בדלת התא)

מה פתאום, זאת הדרבוקה שמייקל ג'קסון חתם עליה!

## אזעקה מתחילה לעבוד מעליהם.

צביקה

תזרוק משהו, אתה לא יכול לקחת את הכל.

אהוד

זה הדברים שלי... עזוב אותי פה צביקה, זה המקום שלי. לך תקנה בית! תראה להם מה זה. אל תאבדו תקווה!

ג'פרי

הוא חוזר, מהר!

צביקה

אהוד! אני אברר לך מה קרה עם דילן וברנדה, מבטיח!

## צביקה מבין שעליהם לעזוב, הוא מצטרף לרג'י, ג'פרי ובכר והם יוצאים מהמכלאה.

## בעז שרעבי חוזר מתנשף, הוא רואה שהכלובים פתוחים ושאהוד תקוע בדלת.

# חוץ, רחוב, לילה.

## שלושת הכלבים מתרחקים.

צביקה

איזה רעיון מעולה.

רג'י

האמת זה היה רעיון של ג'פרי.

ג'פרי

זה היום הכי כיף בחיים שלי.

צביקה

אני רואה נקשרתם...

רג'י

מצחיק מאוד.

ג'פרי

בכר, פה כואב?

בכר

אחחח! ג'פרי אני אהרוג אותך!

## בכר מזנק אחרי ג'פרי שמתחיל לרוץ ומושך את רג'י איתו, בכר רודף אחריהם. הכלבים וג'פרי מתרחקים לצלילי "חופשי ומאושר" של בעז שרעבי.

**סוף פרק 4.**