**אנדרדוגס**

**פרק** 5 **– "אהבת חינם"**

דראפט הפקה מס' 1

תאריך: 29.10.2018

כותבים: אריק גולדשטיין, יניב הלפגוט, מוטי וסרמן ואלון חמאווי.

עורך תסריט: עוזי וייל

**פרק 5 – אהבת חינם**

# **חוץ, רכב ברינקס, יום.**

## נסיעה שקטה ברכב מלווה במוזיקת קאנטרי, **שני מאבטחים** נוסעים בו. לפתע מופיע מולם **צביקה**, נעמד באמצע הכביש. הרכב עוצר בחריקת בלמים.

מאבטח 1 (מהחלון)

הלו כלב! פנה את הכביש!

צביקה

אהה... איך אני מגיע לז'בוטינסקי?

מאבטח 1

תשאל מישהו, זוז מהכביש!

צביקה

אני חייב להגיע לז'בוטינסקי יש לי שם פגישה!

מאבטח 1

אתה לא מבין עברית? אומרים לך לזוז.

## המאבטח יוצא מהרכב והולך לכיוונו של צביקה בעצבים, המאבטח השני נשאר ברכב.

צביקה (פותח מפה)

אמרו לי לכיוון העירייה... אבל נראה לי שאני לא בכיוון...

מאבטח 1

איפה אתה ואיפה העירייה...?

## מאבטח 2 מאבד סבלנות וגם הוא יוצא מהרכב וניגש לצביקה.

## קאט ל – **רג'י, ג'פרי ובכר** מסתכלים על המאבטח השני יוצא. ג'פרי ורג'י קשורים באזיקים, לג'פרי סיכות על המצח.

רג'י

גו! עכשיו!

## רג'י וג'פרי מזנקים לכיוון הברינקס, בכר מצלם את עצמו עם טלפון.

צביקה (מסובב את המפה)

אני צריך ללכת מביאליק עד שהוא נפגש עם ז'בוטינסקי...

מאבטח 1

מה פתאום, תביא לי לראות רגע...

## רג'י לוקח את המכשיר קשר ועולה מול המרכזנית.

רג'י (לחוץ)

היי זה... אנחנו. את יכולה לפתוח לנו הדלתות מאחורה?

מרכזנית VO

מי זה... שלומי? אתה חוצפן אתה יודע?

ג'פרי (מתפרץ)

את חוצפנית!

רג'י

שתוק ג'פרי! אז תפתחי לנו?

מרכזנית VO

לאן נעלמת בבוקר?

רג'י

אהה... לקחתי את החתול שלי לוטרינר!

מרכזנית VO

ממתי יש לך חתול?

רג'י

נו מה עכשיו... מה אני אגיד לה?

ג'פרי (לרג'י)

תגיד לה שתיקח אותה למסעדה בערב.

רג'י

אני אקח אותך למסעדה בערב!

מרכזנית VO

מסעדה...? באמת?

ג'פרי

חולים עליך נעלולה, יאללה תפתחי!

מרכזנית VO

מי זה שם, ירון?

רג'י

כן... שתוק ירון... אז את פותחת?

מרכזית VO

טוב קושקוש...

## באזר דלת נשמע, הדלת נפתחת מאחורה. רג'י מוציא את הראש ומסמן לבכר לצאת לדרך. בכר יוצא מהשיחים עם הטלפון ורץ לברינקס.

בכר (לטלפון)

נשימה עמוקה ויוצאים לדרך. מפחיד, מרגש, מלחיץ, אני חושב שהדופק שלי על 140...

## קאט לצביקה והמאבטחים.

צביקה

רגע פתאום אני שם לב שאם אני הופך ת'מפה אז ז'בוטינסקי וביאליק לא מתחברים...

מאבטח 2

למה שתהפוך את המפה?

## קאט ל – מגיע אל דלת הברינקס האחורית ופותח אותה, הוא עולה לברינס ורואה שקים.

בכר (לטלפון)

הצלחנו להיכנס לתוך רכב הברינקס, אני מסתכל על כל השקים, לא יודע כמה יש בהם. יתפסו אותנו, לא יתפסו אותנו...

## שתי דפיקות ברכב נשמעות ואחריהן צעקה של רג'י.

רג'י VO

נו בכר, עזוב את הטלפון כבר!

בכר

בסדר בסדר... ביקשו ממני לעזוב את הטלפון, אבל דה שואו מאסט גו און...

## קאט ל – רג'י וג'פרי ברכב.

מרכזנית VO

אולי תיקח אותי לתאילנד?

רג'י

מאמי, לאן שתרצי אני אקח אותך. לירח מבחינתי...

## ג'פרי משחק עם כפתורים בקבינה.

ג'פרי (משחק עם השוט גאן)

יואו מה זה?

## ג'פרי מפעיל בטעות צופר רועש. קאט ל – שני המאבטחים מסתובבים, ג'פרי ורג'י מתכופפים. צביקה משתעל כדי להסוות את הרעש.

מאבטח 2

מה קורה שם?

## המאבטחים עוזבים את צביקה והולכים לכיוון הרכב.

צביקה (מאלתר)

איי איי איי! הברך שלי אני לא מאמין שפגעתם בי ככה! אני... אתלונן ל....מח"ש!

## צביקה נשכב על הריצפה ועושה כאילו הוא מתפתל מכאבים.

מאבטח 2

מה הוא רציני הכלב הזה?

## קאט ל – בכר מרים שק כסף אבל הוא נופל ומתפזר לו. בכר שולף את הטלפון.

בכר (לטלפון)

התפזר לי הכסף. מתלבט, להרים? לא להרים? לא יודע מאיזה שטר להתחיל...

## קאט ל – רג'י וג'פרי בקבינה.

רג'י (לבכר)

יאללה בכר, חייבים לעוף מפה!

ג'פרי

תגיד... בכר בעיניין של חתולים? חלום שלי דני ענק שיעשה לי כל היום... טררררררררטררררררר...

## ג'פרי לפתע מתחשמל מטייזר. רג'י לא שם לב.

רג'י

די ג'פרי יא סוטה.

ג'פרי

טררררררררררררר....

## דששש... ג'פרי מתעלף. מאחורי ג'פרי נגלה ברוך עם אקדח טייזר.

רג'י

ברוך! פאק! בכר, צא!

## המאבטחים שמים לב להמולה.

מאבטח 1

היי מה קורה פה? מה הולך שם!?

צביקה (בורח)

אה הנה ז'בוטינסקי... דרך סוקולוב... תודה רבה חברה!

## ברוך מנסה לירות שוב על רג'י ולא מצליח.

ברוך

כוס-אומו הסוללות האלה!

## רג'י לוקח את ג'פרי בסחיבת פצוע על הכתף ובורח משם, צביקה נעלם לשיחים. המאבטחים חוזרים לרכב ועולים לקבינה. בכר מאחור מנסה לפתוח את הדלת אבל היא נעולה.

בכר

מה... היי... הלו!!!

1. המאבטחים נוסעים עם הרכב, בכר מטלטל מאחורה בארגז.

בכר

קאט! קאט! אמאאאאא!

## הרכב מתרחק בנסיעה.

**כתובית – 8 שעות לפני**

# חוץ, כניסה לכלביה, יום.

## מגפיים כבדות צועדות על עפר, המצלמה עולה וחושפת את **ברוך**. הוא מתכופף, מרים מעט חול ומריח אותו. מרים את ראש כמרחרח ומחפש סימנים נוספים, מבחין בנוצה.

# חוץ, הרחוב של צביקה, יום.

## ג'פרי מתעורר, קשור לרג'י.

ג'פרי

איה, היונה הזאת שרטה אותי. כואב לי, אני מתה...

בכר (קם ומתמתח)

בוקר טוב לכולם. איזה יום יפה.

ג'פרי

איה... אני צריך אמבולנס...

צביקה

אכלת לנו תראש ג'פרי.

רג'י

זה כולה שריטה קטנה.

בכר

תראה לי רגע? וואי וואי וואי.

צביקה (מצטרף)

וואי וואי וואי...

ג'פרי

מה זה, מה יש לי?

בכר

נראה לי זה חגבת מטפסת זה מטפס ישר למוח. וואי וואי...

צביקה

וואי וואי...

רג'י

שתוק בכר, מה אתה מלחיץ אותו. זה כלום ג'פרי...

בכר

סתם צוחקים מה יש כולה חתול...

רג'י

בוא אני אקח אותך לוטרינר, רק תפסיק ליילל. נפגש פה עוד שעתיים, נחשוב מאיפה להשיג כסף לַבית, אולי נלך שוב ללשכת התעסוקה...

צביקה

תאמין לי העבודות האלה זה בזבוז זמן רג'י. גם אם תקבל עכשיו הלוואה מהבנק, ייקח לך 30 שנה להחזיר. שבשנות כלב זה... 302.

רג'י

קודם כל זה 210. חוץ מזה למה אתה מתלונן כל הזמן צביקה איפה המורל שלך?

בכר

צביקה צודק, רג'י. גם מה אתה חושב שזה נגמר בבית? זה גם חשבונות, ארנונה, ועד בית, עמלת סוכן. אפרופו סוכן יש לי תכף פגישה עם סוכנת חדשה מזי מורנו אחת הטובות בארץ תותחית על... יש לה לוגו יפה, צבעוני...

צביקה

אני חושב נראה לי אני אלך לבקר את יחזקאל אין לו עוד הרבה זמן... (לרג'י) החתול שלך התעלף, רג'י...

## רג'י סוטר לו על הלחי.

רג'י

קום, ג'פרי, די עם הפוזות, הולכים לוטרינר.

ג'פרי

החגבת טיפסה לי למוח... אני רואה שחור...

# חוץ. ספסל בית חולים, יום.

## **יחזקאל** מגובס בכסא גלגלים, צביקה יושב על ספסל ומאכיל אותו ג'לי.

צביקה

הנה יחזקאל, פה גדול...

יחזקאל

איפה היית אתמול צביקה, חיכיתי לך?

צביקה

אל תשאל, הלכתי לעבוד עם איזה עיוור, תפסו אותי הייתי בכלא, כמעט הרגו אותי, עזוב...

יחזקאל

אמרתי לך לא ללכת לעבוד צביקה, מה תעבוד עכשיו תהיה שייך למישהו? תראה אותי, אני הבוס של עצמי.

צביקה

קח מהג'לי זה מעצמות של דגים זה יחזק אותך.

יחזקאל

אין לי כבר בשביל מה, צביקה, אני הולך למות תוך כמה ימים.

צביקה

מה פתאום... נמצא לך תורם ויהיה לך כבד חדש.

יחזקאל

מי יתרום לי כבד? אני הומלס מסכן, יש מליון איש לפני בתור. הסיכוי שלי למצוא תורם זה כמו הסיכוי שלך לקנות בית.

צביקה (מתבאס)

וואלה... די לדבר ככה, יחזקאל...

יחזקאל

תכף זה נגמר צביקה.

צביקה

החיים?

יחזקאל

העראק, הוא תכף נגמר, שים לי קצת עם הג'לי.

צביקה

איכס, ביחד??

יחזקאל

תשים תשים, שייצא עראק דובדבן... מה נשאר לנו מה?

# פנים, חדר וטרינר, יום.

## הוטרינר בודק עם פנס את השריטה של ג'פרי.

וטרינר

אוי אוי אוי. זה באמת נראה כמו חגבת מטפסת.

רג'י

מה זה חמור, דוקטור?

וטרינר

כן. נראה לי... על סמך הלימודים שלי ב...פלינסטון.. שב... לונדון. אתם לא מאלה שבודקים תעודות, נכון? יופי... אל דאגה חתול חמוד אני אתפור אותך ותהיה כמו חדש!

רג'י

מעולה! תודה דוקטור.

וטרינר

זה יוצא 400 שקל.

רג'י

400 שקל? אין משהו יותר זול?

וטרינר

כמו מה?

רג'י

לא יודע... להדק אותו?

וטרינר (מרים שדכן)

אפשר להדק...

ג'פרי

מה להדק?

וטרינר

בוא נעשה את זה 50 שקל. אתה רוצה הרדמה?

רג'י

כמה זה הרדמה?

וטרינר

עוד 100 שקל.

רג'י

אז לא צריך. הוא חתול קשוח הוא ישרוד!

גפר'י

להדק בלי הרדמה אתה נורמלי?

רג'י

זה לא כואב בכלל זה כמו עקיצה של יתוש נכון, דוקטור?

וטרינר

כן... יתוש דבור משהו כזה... אוקי לא לזוז...

## הוטרינר מוציא מהדק גדול.

# פנים, חדר המתנה, יום.

## **אדם** קורא מגזין טבע, מחזיק כלוב עם תוכי, נשמעת זעקתו של ג'פרי.

ג'פרי VO

איההה, הוודג' שלי!

תוכי

איההה, הוודג' שלי! איההה, הוודג' שלי!

# פנים, סוכנות שחקנים, יום.

## בכר מגיע לדלפק קבלה, מאחוריו עומדת **פקידה**. בכר מרים את הראש ורואה שלט שכתוב עליו – "הכישרון שלך, הרווח שלנו". הוא עובר את הפקידה.

פקידה

סליחה לאן אתה ה...

בכר

פעמיים סודה מאמי.

## דששש... הרצפה רטובה, בכר מחליק ונופל, מתרומם מהר מהפדיחה.

בכר

ושימי קרח...

# פנים, משרדה של מזי, יום.

## בכר נכנס לחדר של מזי, מולו שני כוכבי זהב – "גור לייבוביץ'" ולידו – "רקסי לייבוביץ' ז"ל".

מזי

בכר! איזו הפתעה, מה אתה עושה פה?

בכר

החיים שלך עומדים להשתנות מזי.

מזי

חמוד אתה, אני רואה שגדלת קצת מאז הקמפיין של הנייר טואלט...

בכר

אהבת, הא? זה רעיון שלי שלוש שכבות... איזה רך...

מזי

מה שלום שירלי?

בכר

שירלי מתה.

מזי

מה?! אוי ואבוי... (פונה למזכירה) שמרית תזמיני פרחים.

בכר (נבהל)

לא..היא מתה אצלי... פה בפנים.. היא מתה...

מזי

הא.. שמרית תבטלי את הפרחים...

בכר

אני רוצה שתהיי הסוכנת שלי, מזי... יהיה לנו טוב ביחד, אני מרגיש את זה, איפה אני חותם? (מושך דפים)

מזי

אתה מתוק, אבל אני מצטערת, אני לא מקבלת כלבים חדשים עכשיו.

בכר

אני הדבר הבא בארץ, מזי, את לא תצטערי על זה. אני זמר שחקן, רקדן, אני מבוזבז... קבלי...

## בכר קם ומתחיל לרקוד למזי סטפס.

מזי (נבוכה)

בכר... אל...

בכר (עושה פנטומימה)

קבלי את זה.

מזי (מגלגלת עיניים)

בכר אני...

בכר (רוכב על חד אופן)

תגידי אם פעם נתקלת בכישרון כזה.

מזי (מתחילה לאבד סבלנות)

בכר... אתה חייב להבין ש...

בכר (שר)

There’s no business like show business!

## בכר מסיים ומתיישב מולה.

מזי

מקסים. אבל אין לי הרבה מה לעשות איתך בכר... אין עבודה.

בכר

גור לייבוביץ' עובד יפה מאוד...

מזי

למה אתה גור לייבוביץ'?

בכר (דופק על השולחן)

מי זה בכלל גור ליבוביץ'? אם לא אבא שלו מי היה מכיר אותו?? מזי, אני עשוי מאבק של כוכבים... אצל שירלי אני לא אגיע לשום מקום, אני צריך מפלצת כמוך... בקטע טוב כאילו... מזי, אני סוחב כל תפקיד ראשי אני לא נופל מפאצ'ינו. רק שימי עלי את החליפה, אני כבר אצעד על השטיח...

מזי

המממ... כמה עוקבים יש לך?

בכר

מה, פקחים? אחד, רק ברוך...

מזי

לא, מתוק, בסטורי, באינסטא, אתה חייב להביא עוקבים. לגור יש מעל מליון עוקבים, אפילו ביפן עוקבים אחריו. (מוציאה טלפון) תתחיל לתעד את עצמך עושה דברים.

בכר

סגור!

מזי

שיהיה מעניין, דרמטי. תחזור לפה עם 60,000 עוקבים ואני אראה אם יתפנה פה משהו.

בכר

יש לי חבר מחובר לחתול, כאלה?

מזי

אה, קינקי... לך על זה.

בכר (מרים רגליים ומחזיק מצית)

קבלי את זה!

מזי

בכר, לא!

## פלאש גדול על פניה של מזי.

מזי (לטלפון)

שמרית תכניסי לי מטף.

# פנים, מסדרון בית חולים, יום.

## צביקה ניגש ל**אחות** שמסדרת מיטה.

צביקה

סלחי לי, יש מצב לקבל פה איזה שניים, שלושה, 15 ג'לי?

אחות

קח לבד מהעגלה?

צביקה

באיזה מדף זה הג'לי?

אחות

לא יודעת תסתכל שם.

צביקה

איזה טעמים יש?

אחות

כלב, עוף מפה!

צביקה

בסדר מה יש לך שיבלע אותך לוייתן.

## צביקה ניגש לעגלה ולוקח לעצמו כמה משטחי ג'לי. לפתע **ברוך** מגיע, ניגש לאחות.

ברוך

סליחה, ראית פה כלב מתולתל?

אחות

מה אני מודיעין??!?! שיגעתם אותי!

ברוך

בסדר מה קרה? אל תצעקי עלי גברת, אני עובד עירייה.

אחות (יוצאת עם העגלה)

אתה על הזין שלי...

# פנים, מעלית, יום.

## צביקה עומד במעלית, בידיו ארגזי ג'לי גבוהים בערימה גבוהה המסתירה את ראשו. נכנס ברוך, עומד לידו, הם לא מבחינים אחד בשני, שקט מתוח.

צביקה

איזה יום הא?

ברוך

שונא כלבים.

צביקה

קח קצת ג'לי.

ברוך

שונא ג'לי.

## המעלית נעצרת, ברוך יוצא.

צביקה

שמור על האופטימיות, גבר!

ברוך

שונא מעליות...

# חוץ, רחוב, יום.

## רג'י וג'פרי הולכים קשורים ברחוב, לג'פרי יש סיכות מהודקות לפניו.

ג'פרי

איה... אני רואה שחור רג'י... קח אותי הביתה.

רג'י

די להיות מפונק... הנה, אנחנו בדרך לענת.

ג'פרי

היא ממש תכעס.

רג'י

נגיד לה ש...היינו חייבים לצאת כי... לא יודע, ראית לייזר על הרצפה או משהו, ונפלת ונשרטת. ואז... אני לקחתי אותך לוטרינר וטיפלתי בך יפה.

ג'פרי

רג'י, אני רוצה להגיד לך שלמרות הכל כיף לי איתך, באמת, לא בקטע מיני.

רג'י

יופי. אבל אתה מבין שזה לא יכול להימשך ככה, נכון? אני לא יכול להסתובב כל הזמן עם חתול..

ג'פרי (מבואס)

כן כן... אני אשאר בבית עם ענת ואתה תלך לקנות לך בית... אף אחד לא יאהב אותי עם הצלקת הזאת על הפנים... מתישהו אני אמות... לבד...

רג'י

אני בטוח שתחלים והכל יהיה בסדר, ותמצא לך מישהו. תבקש אולי מענת להביא במקומי עוד חתול...

ג'פרי

אולי נחזור לוטרינר שייתן לי משהו נגד הכאבים?

רג'י

אין לנו כסף לזה ג'פרי. הכל זה כסף. אם היה לי מספיק כסף היינו חיים כמו קינגים.

ג'פרי

אז תשיג כסף נו, כואב לי!

רג'י

תשיג כסף נו... מאיפה אני אשיג כסף עכשיו?!

## דששש. רג'י לא שם לב ונתקל בדלת רכב ברינקס שנשארה פתוחה. הוא מתרסק ונופל על הרצפה. שני מאבטחים פורקים שקי כסף, רג'י וג'פרי נכנסים מתחת לרכב.

מאבטח 2

פאק, שלומי, שכחתי את השק של השני מליון. תעלה רגע מול מורן בקשר שתפתח לנו מאחורה, בחיאת.

מאבטח 1

דבר איתה אתה, לא יכול לשמוע אותה יותר. גם כן, על הבוקר עוד לא שתיתי קפה, אכלה לי את הראש.

מאבטח 2

חופרת זאתי...

## שק נופל להם וכסף מתפזר מול העיניים של ג'פרי ורג'י. המאבטחים מתכופפים לאסוף אותו אבל לא מבחינים בשניים.

מאבטח 1

טוב מה נשאר היום?

מאבטח 2

יש לנו את ה-4 מליון לקחת מהבנק, אח"כ עוד מליון מהכספת בהרצליה. יום ארוך היום, בוא נצא.

מאבטח 2

אל תהיה לחוץ, נספיק לאסוף הכל.

## הרכב נוסע, רג'י מקבל רעיון.

רג'י (לג'פרי)

בוא איתי.

ג'פרי

אבל ענת זה צד שני... העע...

## רג'י לוקח אותו משם. הרכב של ברוך עובר בדיוק כשהם עוזבים ומפספס אותם.

# חוץ, רחוב, יום.

## רג'י מראה לג'פרי, צביקה ובכר תוכנית. צביקה אוכל ג'לי.

צביקה

מה פתאום לשדוד את הברינקס? אתה דפוק לגמרי.

רג'י

אני אומר לכם זה יעבוד.

בכר (לטלפון)

לרג'י יש רעיון לשדוד ברינקס, תכף נשמע את כל הפרטים...

רג'י

בכר אל תקליט את זה, אדיוט!

בכר

אבל אני צריך שיהיו לי עוקבים, מה...

רג'י

אם לא תסגור את זה המשטרה תעקוב אחריך!

בכר (עושה כאילו)

בסדר, בסדר נו...

רג'י

הבנתם כל אחד מה הוא עושה?

צביקה

רג'י זה בחיים לא יצליח.

רג'י

צביקה, לא רק שזה יצליח, יהיה לך אפילו כסף לקנות ליחזקאל כבד חדש.

צביקה

נראה לי שאתה מבלה עם החתול הזה יותר מדי...

ג'פרי

צביקה, די להיות סקפטי, רג'י יודע מה הוא אומר.

רג'י

צביקה אתה תדאג להסחת דעת, בכר, אתה תכנס מאחורה ותיקח את הכסף. אני אדאג שיפתחו לנו.

ג'פרי

מה איתי?

רג'י

אתה תהיה צמוד אלי.

ג'פרי

סגור.

בכר

לא יודע, לחשוש? לא לחשוש? מסוכן, לא מסוכן?

רג'י

מה? בכר, תסגור את הטלפון כבר!

בכר

בסדר, סליחה נו...

# חוץ, מדרכה עם שיחים, יום.

## ג'פרי, רג'י ובכר מתחבאים בשיחים, לוחשים.

בכר (לטלפון)

יש לנו 3 עוד דקות עד שהרכב מגיע. התוכנית של רג'י מלאה חורים, אבל זורמים. לפחות שתהיה סצינה שמזי תהיה מבסוטית. אני בעד לקחת סיכונים חברים, איך ניוטון אמר? התפוח לא נופל, קודם כל, נגלגל. (מוציא ג'וינט)

ג'פרי

גם אם אלך בגיא-צלמוות לא אירא רע כי אתה עימדי, שבטך ומשענתך המה ינחמוני...

רג'י

אף אחד לא הולך למות ג'פרי.

ג'פרי

גם אם לא נצא מזה בחיים, לפחות נמות ביחד... קדימה. נשק אותי ונגמור עם זה...

רג'י

עזוב אותי כבר סוטה!

בכר (מציע לרג'י ג'וינט)

רג'י רוצה לפתוח??

רג'י

אל תעשן עכשיו בכר! הרכב תכף מגיע!

בכר (לטלפון)

אסור לעשן. (מדליק) חייב לעשן. לא יכול שאומרים לי מה לעשות...

צביקה

תביא קצת בכר שנבוא מפוקסים.

רג'י

מה אתם מפגרים?! שקט כבר! תתרכזו!

בכר

יאללה יא פארנויד, כמה מסובך זה כבר יכול להיות.

**כתובית – 3 שעות אחרי**

# חוץ, דרך עפר, יום.

## בכר תקוע בתוך רכב הברינקס.

בכר

קאט! קאט!! תעצרו! הלו!!

## קאט לטלפון.

בכר (לטלפון)

חברים, יכול מאוד להיות שזאת ההקלטה האחרונה שלי... תכף הדלתות יפתחו, ויתפסו אותי, זה כנראה הסוף... שלום ולא להתרא... (מוטח מאחורה) וואו! זהירות נו!

## גלגל רכב הברינקס יורד מכביש לדרך עפר. המצלמה עולה לזוג המאבטחים, הם מביטים אחד על השני במתח. הרכב נעצר מאחורי תלולית עפר, אחד המאבטחים מוריד את חולצת האבטחה וחושף קעקועי לבבות, השני קורע את השרוולים.

מאבטח 1

קוקי עשינו את זה.

מאבטח 2

זה עבד! צדקת. נסיך שלי אני מת עליך, אתה גאון!

מאבטח 1

אני לא מאמין שהייתי צריך לגעת במורן הזאת. איחחח.

מאבטח 2

איך שיחקת אותך סטרייט חודשיים. אין עליך, חיים שלי.

מאבטח 1

ניקח את כל הכסף הזה, נסע לאוקראיינה ונעשה ילד כמו שרצינו, התורמת שלנו מחכה... מה זה? יפה שלי, אתה בוכה?

מאבטח 2

אני מתרגש... אנחנו באמת עושים את זה...

מאבטח 1

אתה תהיה אבא נהדר. אני אוהב אותך, קוקי.

מאבטח 2

אני אוהב אותך קוקי, תביא נשיקה.

## השניים מתנשקים נשיקה אמיתית ועמוקה. תוך כדי הם שומעים דפיקות עמומות.

בכר VO

קאט! קאט! הלו!!

מאבטח 1

מה זה, שמעת את זה?

# חוץ, רכב ברינקס, יום.

## דלת הרכב נפתחת, בכר מכווץ בפינה, שני המאבטחים מסתכלים עליו בתדהמה.

בכר

אהלן, אני בכ... העע..

## המאבטחים שולפים אותו משם.

# חוץ, רכב ברינקס, יום.

## בכר על ברכיו מתחנן על חייו, זוג הגייז מכוון אקדחים לראשו.

בכר

אני מצטער, לא התכוונתי לפרוץ לאוטו... לא לקחתי כלום...

מאבטח 2

מה נעשה איתו קוקי? נשאיר אותו פה?

מאבטח 1

מה פתאום, הוא ירוץ ויספר, אסור להשאיר אותו בחיים.

מאבטח 2

חכה רגע... הוא לא באמת מפריע לנו.

מאבטח 1

קוקי, אחרי כל מה שעברנו בשביל לעשות את זה? אני לא אתן לכלב אחד להרוס לנו הכל.

מאבטח 2

טוב, תעשה את זה אתה קוקי, אני לא יכול להסתכל.

מאבטח 1

נעשה את זה ביחד. 3... 2... 1...

## בכר קולט את עינית הטלפון מהבהבת, היא עדיין מקליטה.

בכר

רגע! חכו שניה חברים! אפשר כמה מילים אחרונות?

מאבטח 1

נו...

בכר

ואתה יכול לזוז טיפה שמאלה? שייראו אותך? תודה... תדעו לכם שאתם מדהימים. באמת, אתם עושים את הדבר הנכון.

מאבטח 1

אה... תודה רבה... 3...2...1...

בכר

רגע! עוד לא סיימתי! שנייה... אני הכי בעדכם. מגיע לכם. אל תקשיבו להם. הם צחקו עליכם, לעגו לכם... (נזכר בטקסט) האין לכם עיניים? אין לכם ידיים, איברים, יצרים, רגשות? אתם ניזונים מאותו אוכל, סובלים מאותם מחלות. אם ידקרו אתכם, לא תדממו? אם ידגדגו אתכם לא תצחקו?

מאבטח 2

קוקי שלי חולה על דגדוגים...

בכר

ששש... אם אתם כמוהם בכל השאר, מגיע לכם להיום דומים להם בהכל. אני אתכם, קוקיז... אם למות לפחות למות עם עוקבים.

מאבטח 1

איזה עוקבים? טוב יאללה 3... 2... 1...

מאבטח 2

קוקי חכה רגע. תזכור את צ'ומפי.

מאבטח 1

צ'ומפי?

מאבטח 2

כמה אהבת אותו.

מאבטח 1

למה אתה מזכיר לי אותו עכשיו? (מנופף באקדח)

מאבטח 2

תזכור את צ'ומפי, קוקי!

בכר

כן, תזכור את צ'ומפי, קוקי!

מאבטח 1

שתוק כלב! מי אתה שתדבר על צ'ומפי! (מכוון שוב על בכר)

מאבטח 2 (מוריד לו את האקדח)

קוקי די. בוטן לא ירצה לראות את אבא שלו ככה.

מאבטח 1

צודק קוקי. בוא נשאיר אותו פה.

בכר

תשאירו אותי פה!

מאבטח 2

יש לנו עוד שעה לשרוף עד שבסאם יגיע להעביר אותנו את הגבול, שהוא ייקח אותו בחזור.

בכר

כן כן, שבסאם ייקח אותי! הוא מגיע ליקנעם אח"כ?

מאבטח 2

הבאת את הג'וינט?

מאבטח 1

אתה היית צריך להביא את הג'וינט.

מאבטח 2 (מנופף שוב באקדח)

אמרתי לך לקחת אותו עם התיק הורוד.

מאבטח 1 (מנופף באקדח)

הוא לא היה שם!!

בכר

חברים, חברים... בואו... פרפל הייז או סופר-סקאנק?

# חוץ, דרך עפר, יום.

## המאבטחים ובכר יושבים ומעשנים על תלולית עפר בצד הרכב.

בכר

וככה פשוט שמים חצי מליון ומקבלים ילד?

מאבטח 1

כן. לא כזה פשוט אבל בגדול... כן.

בכר

מטורף. כיף לכם. פייר, מקנא. אתם תהיו הורים מעולים.

מאבטח 1

תודה בכר, יפה מצידך. מה איתך, יש לך גורים?

בכר

איפה, אתם יודעים כמה כסף זה לעשות גורים? מי יעשה היום גורים. יש לכם אוכל מיוחד לגורים, חיסונים, עצמות, צ'ופרים, שאכטות... עזבו אתכם...

מאבטח 2

למה כמה כסף זה כבר בכר?

בכר

זה... 100 אלף שקל... 120!

מאבטח 1

כמה?

בכר

200!

מאבטח 2

כמה?

בכר

150 סופי...

## שני המאבטחים מביטים אחד על השני.

# חוץ, סמטה, לילה.

## רכבו של ברוך עובר, ברוך סורק בעיניו את הרחוב ויוצא משם. צביקה ורג'י מתרוממים מתוך פח אשפה, אשפה מכסה את ראשם.

רג'י

נראה לי התחמקנו ממנו. איך הוא מצא אותנו בכלל?

צביקה

יש לו חושים מיוחדים לברוך הזה... לא ברור.

רג'י

ג'פרי... קום!

## רג'י מושך את ג'פרי מפח הזבל.

ג'פרי (מבולבל)

רג'י תפוצץ אותי בכדורים תהרוג אותי כבר וזהו.

רג'י

ג'פרי די לעשות הצגות נו... בוא נחזור לענת.

צביקה

רג'י, מה עם בכר?

רג'י

אל תדאג לו, הוא תמיד מוצא בסוף את הדרך... נחפש אותו מחר... בוא נלך.

## צביקה, רג'י וג'פרי מתרחקים לעומק הסמטה. בכר חולף בפריים עם סטפה של שטרות.

בכר

147, 148, 149, 150 אלף...

## הפריים נפתח והאיש עם התוכי פונה לבכר.

איש עם תוכי

סלח לי, יש לך כמה שקלים להגיע לבאר שבע?

בכר (נותן לו סטפה)

קח נשמה, לבריאות.

## האיש רואה את הסטפה ומתעלף.

תוכי

אייה! הוודג' שלי...

## בלאק.

בכר VO

פאק! הטלפון!

## **סוף פרק 5.**