**אנדרדוגס**

**פרק 7 – "צאמפיון"**

דראפט הפקה מס' 1

תאריך: 28.10.2018

כותבים: אריק גולדשטיין, יניב הלפגוט, מוטי וסרמן ואלון חמאווי.

עורך תסריט: עוזי וייל

**פרק 7 – צ'אמפיון**

# פנים, משרדי מחיר למתכלב, יום.

## הכלבים יושבים מול צחי בטש.

צחי

הבנק אשכרה נתן לכם מליון שקל משכנתא...

רג'י

אשכרה. אז מה אתה אומר?

צחי

וואלה, מזל טוב. (תוקע בזמבורה) מי היה מאמין, כלבים עם כסף. יש לכם מזל נותר לנו רק מקום אחד בהגרלה.

כולם

יש! תותח צחי, אוהבים אותך צחי. צחי תעשה לי ג'נטקס.

## עובדת נכנסת בריצה.

עובדת VO

קומו קומו שר האוצר הגיע!

צחי

קומו חבר'ה פאקינג שר האוצר בכבודו ובעצמו.

כלבים

מי? מה? מי זה?

## לחדר נכנס שר האוצר מלווה בפמליית מאבטחים, יועצים וצלמים. הוא רואה סרט סימון של ניקיון, משיט את ידיו וכרית עם מספריים מוגשת לו. הוא גוזר את הסרט ומצטלם עם המנקה.

שר האוצר

שלום לכולם, מתקדם פרויקט הדגל שלנו?

צחי

אדוני השר מתנהל מצויין, האמת בדיוק סגרנו את ההגרלה האחרונה.

שר האוצר

איפה ברי המזל שלנו?

צחי

הכלבים האלה פה!

## כולם משתתקים.

שר האוצר

זה הרעיון הכי מטומטם ששמעתי בחיים שלי, כלבים עם בית. תוציאו אותם מפה.

רג'י

מה אבל למה הבאנו אישור למשכנתא.

שר האוצר

חברים, להזמין להם פינוי מהעירייה בבקשה.

צביקה

רגע רגע הלו, וואו! מר שר אוצר (מתקרב אליו).

## שני מאבטחים שולפים על צביקה אקדחים.

מאבטח

עצור כלב!

צביקה

תוריד את האקדח, לא באתי אליך בכלל. תקשיב טוב יא פולישוק. כלב רוצה לקנות בית, רוצה קורת גג, מי עוצר בעדו, אתה, אנשים כמוך.

שר האוצר

תקשיב טוב כלב, נראה לך באמת שאני אכניס אתכם לדירות, תתחילו לעשות בלאגן לכל השכנים וקריוקי עד 2 בלילה? ב-חיים לא תקבלו בית, חוליגנים, קישטה!

יועצת השר

אדוני השר, אני מסתכלת עכשיו על סקר בפייסבוק שאומר שלתת דירות לכלבים יוסיף לך שני מנדטים, צער בעלי חיים, אנשים עפים על זה.

שר האוצר

נראה לך שאני אכניס אותם לבתים, יהיה לי בלאגנים, ישתינו בכל מקום.

יועצת השר

אז נאלף אותם. שווה לנו, זה שוק מטורף. לבן-דוד שלי יש בית-ספר לאילוף, נכניס אותם לשם.

שר האוצר

אז בחיאת תכניסי גם את הכלב שלי וופל, שיעשה עם עצמו משהו, הבטטה הזה.

יועצת

אין בעיה.

שר האוצר

אוקיי, החלטנו שתעברו אילוף ותלמדו קצת דרך ארץ. במיוחד אתה הקטן עם הפה ג'ורה.

צביקה

בן זונה שתקרוס עליך מרפסת.

## המאבטחים מוציאים אקדחים ומכוונים לצביקה.

שר האוצר

מה אמרת?

צביקה

לא, התכוונתי ש...

# חוץ, חצר בית הספר לאילוף, יום.

## חצוצרות צבאיות. שלושת הכלבים עומדים מול **יוגב**, מאלף כלבים, כולם לבושים בטרנינג.

מדריך

ברוכים הבאים לבית הספר לכלבים "צ'אמפיון". כושר, קורדינציה, אינטיליגנציה רגשית וכמובן, משמעת, הם רק חלק מהדברים שתלמדו פה ב-24 שעות הקרובות. אני יוגב גבר, המדריך שלכם, אבל אתם תקראו לי המאלף. אחרי שתסיימו אצלי אתם תהיו מנומסים, ממושמעים, פלוס 7 קילו מכל הצ'ופרים שתקבלו. כלב שינצנץ לי כמו פקינזית כוסית בארלוזורוב יעוף מהקורס...

בכר

יו... הלוואי וג'סיקה המד"סניקית פה.

מדריך

כל דבר עונים בכן המאלף לא המאלף. פיפי/קקי באישור בלבד. אסור לשתות אלכוהול או לעשן סמים. אין יציאות הביתה עד מחר. כלב שיעשה בעיות, ייקשר לעמוד. ברור?

כולם (חוץ מצביקה)

כן המאלף!

יוגב

אני מקריא שמות. צביקה?

צביקה

כן?

מדריך

כן המאלף.

צביקה

סבבה מה שתגיד.

יוגב

נטפל גם בך, פינצ'ר.

צביקה

אני לא פינצ'ר.

יוגב

סבבה פינצ'ר. בכר?

בכר

נוכח המאלף!

מדריך

הופה... כלב מאולף. עשית כבר אילוף?

בכר

פעמיים המאלף! זאת השלישית, רוצה לקנות בית המאלף!

מדריך

יפה! כלב גבוה חושב גבוה אהבתי. ראגי... ראגיי..

רג'י

רג'י המאלף.

מדריך

מה זה השם הזה, שיהיה... וופל?

## אין מענה.

מדריך

וופל? וופל?

## מגיע כלב שמנמן עם מלא מזוודות ותיקים עליו כולו מזיע ומתנשף.

וופל

כאן המדריך! מצטער, לא הגיע לי האוטובוס. הגעתי לפה בריצה.

מדריך

לא נורא, יש לך מזל שאתה הכלב של שר האוצר.

רג'י

הוא מה...?

צביקה

בונה, הוא דומה לו קופי.

מדריך

אתה! (רג'י) קח לו את הציוד שלו עליך לחדר.

רג'י

מה? שייקח אותו לבד.

יוגב

אתה מתווכח? מי שמתווכח, מתלקח. 5 שניות הציוד עליך.

בכר

נו רג'י, אל תעשה בעיות, תחשוב גבוה, תרים... גבוה.

רג'י

נו באמת...

רג'י מרים את כל הציוד של וופל עליו.

יוגב

טוב, אוזניים אלי, רגע... (עונה לטלפון) כן? מי? בסדר? בכר, לך למשרדים יש לך טלפון.

בכר

כן המאלף.

יוגב

כל השאר שימו לב, 3 דקות לקחתם את הדברים הגעתם למגורים סידרתם הכל על המיטות טיפ טופ שלא יבצבץ לי כלום שם. הגעתם לפה הסתדרתם חזרה, ברור?

כולם

כן המאלף!

## כולם יוצאים משם בריצה, רג'י מתרסק עם כל הציוד.

# פנים, משרדים, יום./פנים, משרד מזי מורנו, יום.

## בכר בשיחת טלפון עם מזי מורנו.

בכר

הלו?

מזי מורנו

מה קורה כוכב שלי?

בכר

בסדר ירח שלי...

מזי מורנו

תשמע אני יודעת שאתה באילוף אז אני אעשה את זה קצר, מלהקים את "וונדרדוג" ומחפשים תפקיד של דני ענק. הבמאי עושה אודישנים במלון "נפטון" היום.

בכר

וונדרדוג? חייבים לדחות את זה, אני באילוף עד מחר.

מזי

אין לדחות, הוא טס בחזרה היום ה-11. תבקש לצאת, הבטחתי להם שתהיה שם.

בכר

טוב מזי, בטח, אני אנסה... הלו...?

# פנים, מגורי כלבים, יום.

## הכלבים מסדרים מיטות קומותיים. וופל מוציא מהתיק מיניבר, טלוויזיה עם פלייסטיישן, מאוורר, מזרון מתנפח, מצעי סאטן יוקרתיים, מתקן "מי-עדן",

רג'י

וופל גמרת לי את הגב מה זה, חצי בית ארזת?

וופל

אני אוהב שיש לי את הדברים שלי איתי...

צביקה

נשמה כולה 24 שעות...

בכר

חברים, אתם לא מבינים, יש היום אודישנים לוונדרדוג.

רג'י

איזה אודישן בכר, אין יציאות...

בכר

אני חייב את התפקיד הזה.

וופל (עם צ'יפסר)

רג'י, לשים לכם צ'יפס בצ'יפסר? חצי שעה זה מוכן.

רג'י

איזה צ'יפס עכשיו וופל, בואו נחזור, נגמר לנו הזמן.

וופל

לא רוצים צ'יפס?

צביקה

באיזה חללית הגעת, וופל?

# חוץ, מסלול מכשולים, יום.

## הכלבים עומדים בשורה מול יוגב.

בכר

מה נעשה רג'י? איך אני יוצא מפה?

רג'י

לך תבקש מיוגב נראה לי שהוא אוהב אותך.

יוגב

מי יכול להגיד לי למה צריך כושר גופני? אתה, בפלה.

וופל

בשביל הבריאות?

יוגב (לוופל)

למה אתה לא מצביע? תעמוד על רגל אחת.

וופל

כואב לי לעמוד על רגל אחת.

יוגב (לרג'י)

אתה, תעמוד במקומו.

רג'י

מה? למה אני?

יוגב

אתה מתווכח?

רג'י

לא, לא מתווכח.

## רג'י נעמד על רגל אחת. צביקה מצביע.

יוגב

כן אתה פינצ'ר.

צביקה

בשביל לברוח מהוצאה לפועל.

יוגב

מצויין, מה עוד?

בכר

כדי שיהיה לנו כח לעשות גורים המאלף!

יוגב

תותח בכר! עוד מישהו?

וופל (מגמגם)

כדי שיהיה לנו כח לרדוף אחרי... (נתקע)?

רג'י (על רגל אחת)

...פריסבי?

יוגב

מה הקשר פריסבי, נו באמת. תרים יד שמאל.

## רגי מרים את יד שמאל ועומד על רגל אחת, כולם צוחקים עליו.

בכר

יוגב אני יכול לדבר איתך רגע בצד?

יוגב

אחרי האימון, בכר. מי שתעביר לכם את האימון היא קולה, המד"סניקית שלכם. אתה שם כלב... קבל אותה.

צביקה (לא מבין)

אני מקבל אותה כמו שהיא, למה שאני לא אקבל אותה?

בכר

לא יא גנוב... תגיד – לקבלת המד"סניקית היחידה תמתח להקשב. 2, 3, הקשב...

צביקה (חסר ביטחון)

לקבלת היחידה תמתח המד"סניקית להקשב. 2,3, הקשב!

בכר

הלוואי וזאת עוד פעם ג'סיקה הדלמטית המתוקה הזאת...

## נכנסת **קולה**, מד"סניקית סקסית וקשוחה, הכלבים פותחים עיניים ומזילים ריר.

בכר

וואו איזה...

## קולה נעמדת מול הפנים שלו.

קולה

ציצים?! רצית להגיד ציצים?!

בכר

מה? לא, תלתלים, תלתלים.

קולה

חושב שאני פריירית, אה? תן לי 30 מסביב לדגל.

בכר

סבבה, אני צריך רק לדבר עם מישהו על אודישן...

קולה

60!

בכר

כן, אבל אני..

קולה

90!

בכר (מתחיל לרוץ)

איפה ג'סיקה, איפה.

## קאט ל- כולם רצים סביב קולה.

קולה

לא חברה שלכם, לא מכירה אתכם, לא אכפת לי אם קשה לכם או אם אתם מתגעגעים לבעלים.

דששש... וופל מתרסק על הרצפה, הכלבים אוספים אותו ועוזרים לו לקום.

קולה

יכול להיות שאתה נופל באמצע ההסבר שלי?

וופל

סליחה המד"סניקית, הייתה לי נפילת סוכר.

קולה

אתה, קח את בונבוניקו אחד על אחד.

רג'י

...אני?

קולה

כן אתה! תחזיק אותו גבוה שלא ייפול הסוכר.

## קאט ל- רג'י עם וופל על הגב מתרגל מכשול.

קולה

הופ, הופ, הופ, הופ.

## בכר מתאמן במכשול.

בכר

יואו, איזה...

קולה

תחת?! איזה תחת?! תגיד את זה!

בכר

מה? לא! התכוונתי להגיד איזה קשה המתקן הזה! יאללה גם כן...

## קאט ל - צביקה מתקשה עם אחד המתקנים, קולה באה אליו.

קולה

זה כל מה שיש לך? קדימה קפוץ כלב.

צביקה (מתקשה)

זה מה יש המד"סניקית... לא כל כלב קופץ כמו סוס.

קולה

מה אתה עושה בחיים כלב?

צביקה

מהנדס טילים...

קולה

אתה חושב שעשו אותי בעשר שקל בתחנה מרכזית?

צביקה

פח... פודל-ית בתחנה מרכזית זה לפחות חמישים שקל.

קולה (מחייכת)

יאללה יאללה, קפוץ.

## קולה שורקת לסיום התרגיל. רג'י מוריד מעליו את וופל.

רג'י

רד ממני...

בכר (מגיע לקולה מתנשף)

יוגב אמר לי לבוא לדבר איתו, אני יכול ללכת רגע?

# פנים, משרדים, יום.

בכר

אהלן... אה... המאלף, אפשר לדבר איתך רגע?

יוגב

מה קורה אלוף?

בכר

טוב, שמע, רציתי לבקשת לצאת שעה לאיזה לאודישן.

יוגב

אין יציאות בכר, אמרתי את זה בתדריך.

בכר

אין מצב שאני מפספס את זה המאלף. זה וונדרדוג, זה תפור עלי, מחפשים דני ענק, אתה חייב לשחרר אותי, וגם עשיתי כבר אילוף, אני מכיר פה הכל.

יוגב

מי שמתחיל את הקורס חייב לסיים אותו. אין יציאות.

# פנים, חדר אוכל, יום.

## קולה מגישה אוכל לכלבים, היא מגישה לוופל, הוא מריח את האוכל ונגעל, היא מגישה לבכר.

בכר (מבואס)

תביא לי עוד מנה אני גבוה.

קולה (שמה לו)

נקסט!

צביקה

מה זה, ברחוב הייתי מקבל יותר.

קולה

אתה צריך ללמוד להסתפק במה שיש ולהגיד תו-

צביקה

תורידי לפה עוד מנה נשמה.

קולה

לא, תו-

צביקה

תוסיפי לי פה עוד קצת מה באמא שלך.

קולה

לא, תו-

צביקה

טוב מה את רוצה ממני עכשיו שיגעת אותי.

קולה

אומרים תודה.

צביקה

אין בעד מה, נשמה, תבואי מתי שאת רוצה.

## קולה מחייכת בחצי חיוך, רג'י מגיע.

קולה

נגמר האוכל כלב.

רג'י

מה? אבל לא אכלתי, אין כלום?

# פנים, חדר אוכל, יום.

## רגי יושב עם צלחת מלאה בטונה.

רג'י

זה היום הכי גרוע בחיים שלי.

צביקה

יותר מהיום שנטשו אותך?

רג'י

מצחיק מאוד צביקה.

בכר

אין לך מה לעשות, זה הכלב של שר האוצר, אנחנו חייבים להתייחס אליו יפה.

רג'י

קל לך להגיד...

בכר

עזוב רגע שטויות, אני חייב להגיע לאודישן. אולי נחזור לפה פעם אחרת?

רג'י (עצבני)

אין מצב, אני לא עושה את זה שוב.

צביקה

אז תביים פציעה מה הבעיה?

בכר

מה לביים?

צביקה

אצלינו ברחוב כל הזמן נפצעים והולכים לדרוש פיצויים. ישחררו אותך לבדיקות ועל הדרך תלך לאודישן.

רג'י

איזה פציעה הוא כבר יוכל לביים?

## הכלבים מסתכלים אחד על השני, וופל מגיע.

וופל

מה קורה? רוצים לשחק באולינג אחרי האוכל?

# פנים, מגורי כלבים, יום.

## בכר עומד, וופל מחזיק מולו כדור באולינג.

בכר

זהירות על הביצים, כן?

צביקה

אל תדאג, מכה קטנה ברגל, וופל אלוף באולינג, נכון וופל?

וופל

ברור. אני משחק כמו מקצוען.

רג'י

אתם נורמלים, הם יעיפו אותנו מה...

בכר

הוא מקצוען אין לך מה לדאוג, יאללה וופל 1..2...ו..

## וופל זורק את הכדור לפני הזמן, הכדור פוגע לבכר בראש. דשששש.

# פנים, משרדים, יום.

## בכר יושב פצוע מול יוגב וקולה, פנס בעינו.

יוגב

אז אתה אומר שנכנס לפה דוב ותקף אותך?

בכר (פצוע)

בן זונה, גריזלי אלה החומים האלה הענקים שתופסים דגים בנהר. וופל דוגמנית לידו.

יוגב (לא מאמין)

מממ... והוא אמר משהו הגריזלי הזה?

בכר

הוא אמר - אהאהאהאהאה! ואני לא הבנתי אז שאלתי אותו: מה גבר? דבר ברור והוא רק אהאההאהאהאה! ואני כאילו אחי אני לא מבין, מה אתה **דיסלקט**? וזה כנראה הדליק אותו ו... השאר היסטוריה. אני יכול לצאת?

# פנים, חדר הדרכה, יום.

## הכלבים יושבים בכיתה.

צביקה

אמרתי לך שזה לא יעבוד.

בכר

זה היה רעיון שלך, צביקה!

יוגב (מגיע)

ששש... אוזניים אליי. בגלל שאתם כלבים אנחנו לא רוצים שתתחילו להתפזר לנו, אז עכשיו נלמד על גבולות. רג'י ו-וופל אלי.

## שניהם באים אליו.

יוגב

רג'י, אתה הבעלים של וופל. היית עכשיו שבוע באיטליה בחופשת סקי. כל היום דפקת פסטות וקלצונה על החוף.

רג'י

אבל איך על החוף אם אני בחופשת סקי?

יוגב

...סקי... מים! מה זה משנה.

רג'י

אני יכול לקבל פרטנר אחר?

יוגב

לא. רג'י, בזמן שלא היית בבית וופל בילגן אותו והפך את הכל. וופל אתה מאוד התגעגעת, רגע המפגש ביניכם, וגו!

וופל (רץ ומוחץ אותו)

התגעגעתי אליך! אתה הבעלים הכי טוב בעולם!

רג'י (מנער אותו מעליו)

גם אני התגעגעתי אליך... אבל מה זה הבלאגן הזה? למה הבית מבולגן ככה?

וופל

מה הבאת לי מאיטליה?

רג'י

אה... קלצונה. אבל אמרתי לך לשמור על הבי...

וופל

באיזה טעם הקלצונה?

רג'י

אה... פטריות! אסור לך...

וופל

אבל אני אלרגי לפטריות!

רג'י

אה, לא ידעתי...

צביקה

בעלים מעפן הוא לא יודע שהכלב שלו אלרגי לפטריות...

בכר

בושות...

יוגב

עצור עצור עצור... רג'י. אתה בעלים נורא. אני לא מאחל לאף כלב בעולם (!) שיהיו לו בעלים כמוך.

רג'י

אבל...

יוגב

אתה מתווכח? מי שמתווכח....

כולם חוץ מרג'י

מתלקח!

## קאט ל- רג'י עם מחסום פה עליו.

יוגב

וזה היה השיעור הראשון, הצבת גדולות. שיעור הבא – חברו הטוב של האדם. בכר וצביקה אליי.

## בכר וצביקה קמים אליו.

יוגב

בכר אתה הבעלים של צביקה, היה לך יום קשה, חזרת מהעבודה מת שיביאו לך את הנעלי בית,– גו!

בכר

כלב, לך תביא לי את הנעלי בית.

צביקה

לך תיקח לבד, מה אני משרת שלך?

בכר

לא צריך אל תביא.

יוגב

סטופ סטופ סטופ. מה קורה? שוב. צביקה אתה חייב להיות ממושמע ולהקשיב לבעלים שלך. בכר, אתה אל תוותר לו בכזאת קלות.

בכר

סגור, שפיץ.

יוגב

ו-גו!

בכר

תביא לי הנעלי בית שלי.

צביקה (בחוסר חשק)

איפה שמת אותם...?

בכר

מאיפה אני יודע אתה כלב, תרחרח תמצא אותם.

צביקה

מה? באמאש'ך יוגב אני לא מוכן שהוא ידבר אליי ככה.

בכר

מה יש לך, צביקה, זה בכאילו, תעשה בכאילו.

צביקה

בסדר אבל דבר יפה.

יוגב

נהדר, בכר, אל תוותר לו, תמשיכו.

בכר (מאלתר)

בונה יא כלב, פה זה לא האלנבי המצ'וקמק. פה יש לך בעלים, תן כבוד, לך תביא ת'נעלי בית.

## קולה נכנסת ורואה את הסיטואציה.

צביקה

תראו מי רוצה כבוד, זה שמנגבים איתו את התחת.

בכר (מתעצבן)

לא, זה שמחפש לי אוכל לי בפחים. יוגב, אני לא יכול לעשות ככה את הסימולציה, הוא יורד לי לפסים אישיים.

צביקה

אתה התחלת עם האלנבי.

בכר

צביקה, אני הבנאדם פה, תתעלה על עצמך ולך תביא את הנעלי בית.

צביקה

לא מביא לך את הנעלי בית, מה תעשה לי?

קולה (נכנסת לו מול הפנים)

אמרו לך ללכת להביא את הנעלי בית. לך תביא אותם.

צביקה

ואם לא מה תעשי לי?

# חוץ, מסלול מכשולים, יום.

## צביקה לבוש בחליפת נשיכות ענקית.

צביקה (מעוצבן)

בת זונה שינגח בך קרנף.

קולה

תרגיל מס' 3 – השתלטות על פורץ. כלב טוב צריך לדעת לאבטח את הבעלים שלו. כולם עכשיו יתרגלו קפיצה ונטרול של פורץ.

צביקה VO

אני אביא לו את הנעלי בית, בסדר!

קולה

דמיינו שהפורץ הזה מאיים על הבעלים שלכם, אתם צריכים לעשות הכל כדי לנטרל אותו. מוכנים? 3... 2...

וופל

אפשר שלפורץ יקראו ג'ורג'?

קולה

לא. 3, 2, 1, ו-גו!

## כל הכלבים שועטים לעבר צביקה בסלואו מושן. רג'י ובכר קופצים עליו ומפילים אותו לרצפה, וופל מדדה אחרון.

וופל

ג'ורג'! אני באאאא!

צביקה

בן-זונה שתדר....

## דששש. וופל קופץ על צביקה ומרסק אותו.

# חוץ, גדר, לילה.

## בכר חופר. רג'י מעליו שומר שאף אחד לא מגיע. צביקה מתצפת מרחוק.

רג'י

דיר באלק בכר אתה לא מאחר למסדר בבוקר. זה מה שחסר לנו עכשיו שיעיפו אותנו בגלל האודישן הזה.

בכר

אל תדאג אף אחד לא ישים לב וונדרדוג איז אולוויז און טיים!

רג'י

יאללה וונדרדוג תקתק את זה.

## קאט ל - צביקה מסתובב להשתין ומולו עומדת קולה.

צביקה

אמאאאא! מה יש לך עם התגנבויות האלה באמא שלי? לא ראיתי אותך ב..

קולה

חושך? לא ראית אותי בחושך?

צביקה

מה? לא. לא ראיתי אותך באה. די כבר עם הרגישות הזאת?

קולה

למה אתה לא בחדר?

צביקה

הייתי חייב לשאוף אוויר קצת.

קולה

תשאף אוויר בחדר.

צביקה

אבל אז אני אפספס... את... נפטון נסוג.

קולה

את מי נסוג?

## קאט ל - בכר מנסה להיכנס לחור ונתקע

בכר

רג'י נראה לי נתקעתי... בוא תעזור לי.

## וופל מגיע.

וופל

היי רג'י, מה אתם עושים פה?

רג'י

שום דבר וופל..אה... בכר מתפלל.

בכר (נאנח)

אהההההה.....נתקעו לי הביצים...

רג'י

וופל לך לחדר, זה.. הוא צריך פרטיות..

וופל (מזנק)

נראה לי שהוא מנסה לצאת אני אעזור לו

רג'י

וופל לא!

## קאט ל – צביקה וקולה.

צביקה (מסתכל על השמים)

הנה זה נפטון. זה לידו היותר קטן זה צדק... עכשיו צדק מקנא בנפטון כל החיים, למה נפטון תפס תאוצה. יש בית מלון נפטון יש טיילת נפטון אולם אירועים נפטון... צדק מה יש לו כלום שווארמה צדק...

## חזרה לוופל וצביקה.

בכר (בלחש)

איה! איה!

רג'י (בלחש)

נו חזק יותר.

וופל (לחש)

אני מנסה!

## קאט לקולה וצביקה.

קולה

מה זה הרעש הזה?

צביקה

זה... נפטון, כשהוא יוצא מהמסלול, הוא חורק פשוט, עכשיו צדק, שחושב שהוא בעל הבית...

## קאט לבכר, רג'י ווופל.

בכר (מצליח לצאת)

וואי תודה בונבוניקו. רג'י אני אחזור מהר.

רג'י

זריז, בכר, בהצלחה.

וופל (תקוע בתוך הגדר)

מישהו יכול לעזור לי???

רג'י

מה? וופל?!?!

## חזרה לצביקה וקולה.

צביקה

וזהו, זה קורה רק פעמיים במאה שנה.

קולה

תגיד לי יא גנוב, אתה חושב שבגלל שאני פודלית אפשר לחרטט אותי?

צביקה

בונה, את צריכה לדבר יותר יפה, את יודעת?

## דשש... קולה סוטרת לו.

צביקה

נשמה אני לא איזה פינצ'ר שאת יכולה ככה ל....

## דששש... קולה סוטרת לו שוב. מנשקת אותו נשיקה ארוכה.

צביקה (בהלם)

את משוגעת לגמרי, את יודעת.

## מנשק אותה בחזרה. קאט ל -

וופל

אני לא מצליח. אולי נקרא לעזרה?

רג'י (מתפוצץ)

שום עזרה, וופל, למה אתה תמיד חייב להרוס הכל?

## קאט ל – זרקור נדלק על רג'י שמנסה למשוך את וופל מהגדר. צביקה, קולה, ויוגב מגיעים.

יוגב

מה זה, מה הולך פה? איך הוא הגיע לשם?

רג'י (מאלתר)

הוא... נפל לו הסוכר רצה לצאת לחפש קיוסק לקנות משהו מתוק... איזה מקופלת. טוב שתפסתי אותו בזמן. יאללה בוא וופל נחזור לחדר בכר כבר בטח דואג לנו.

בכר (בא בחזרה לגדר)

וואי כמעט ברחתי מפה בלי מצית המזל שלי, לפעמים הראש שלי לא עובד (שקט) אה, מה קורה יוגב?

# חוץ, רחבת מסדרים, לילה.

## כל הכלבים קשורים לעמוד הדגל.

רג'י

בחייאת צביקה, למה לא שרקת כמו שסיכמנו?

צביקה (מחרטט)

ניסיתי לא הסתדר לי עם הלשון... התגלגלה לי...

בכר

מזי תהרוג אותי, זה פאקינג וונדרדוג. זהו, נגמרה לי הקריירה.

וופל

אני מצטער שלא יצאת לאודישן שלך בכר, לא התכוונתי להרוס לכם.

רג'י

מאוחר מדי...

## יוגב וקולה מגיעים.

יוגב (מצקצק)

יש פה חבורה של כלבים מבולבלים שחושבים שהם יכולים לעשות מה בא להם. אני רוצה לדעת עכשיו של מי היה הרעיון הזה? (אף אחד לא עונה) אף אחד? אין בעיה. כולם נכשלים מבחינתי.

## קולה מביטה מבט מאוכזב בצביקה.

בכר

המאלף, זה היה רעיון...

וופל (קם ונעמד)

זה היה רעיון שלי!

יוגב

בונבוניקו? אתה...?

וופל (זקוף קומה)

כן. רציתי שבכר ייצא לאודישן שלו אז חפרתי לו בור וניסיתי להבריח אותו.

## רג'י מסתכל עליו בפליאה.

יוגב

לך תארוז את הדברים שלך.

קולה

נפטון, מה?

צביקה

זה דווקא אמיתי, נשבע לך! (לכלבים) אין צדק בעולם...

# פנים, מגורי כלבים, לילה.

## רג'י עוזר לוופל לארוז את התיקים שלו.

וופל

דפקתי הכל, מה?

רג'י

זה בסדר וופל אתה לא אשם. אתה כלב טוב יש לך לב זהב. אומנם הלך לי הגב מהציוד שלך ובכר בגללך לא יצא לאודישן... אבל אתה בסדר סך-הכל.

וופל

רג'י אתה החבר הכי טוב שלי.

רג'י

בוא לא נגזים.

וופל

להשאיר לכם את הצ'יפסר?

רג'י

חכה פה רגע.

# חוץ, רחבת מסדרים, לילה.

## רג'י בא ליוגב.

רג'י

המאלף, אפשר לדבר איתך?

יוגב

בטח מה קרה ראגיייי...

רג'י

שמע לגבי וופל, אולי תשקול את זה שוב.

יוגב

ממש לא, כלב צריך לדעת מה מקומו בעולם. לך לישון.

רג'י (הולך וחוזר)

אגב, נראה לי ששר האוצר יתאכזב מאוד שככה מתייחסים לכלב שלו. ועוד מעיפים אותו מהקורס... צער בעלי חיים, אנשים עפים על זה עכשיו. זה יכול לפגוע לו במנדטים... טוב. לא נורא, לילה טוב המאלף.

# חוץ, רחבת מסדרים, בוקר.

## דגל בית הספר מתנפנף, יוגב וקולה עומדים מסורקים ומגונדרים, יוגב לובש מדים לבנים עם דרגות וכובע אדמירל. קולה מחזיקה תעודות ומדליות.

יוגב

בוגרים יקרים, היום אתם פורשים כנף וממריאים לעבר העתיד. היום אתם מחונכים יותר, ממושמעים יותר. כשנכנסתם לפה לפני 24 שעות הייתם חבורה של כלבי בר מופרעים והיום, במעמד זה, אתם הופכים ללהקה מגובשת. בית-הספר צ'אמפיון מאחל לכם...

## שר האוצר והפמליה שלו נכנסים מלווים בכתבת וצלם.

קולה

להימתח! לקבלת שר האוצר הכלבים יעברו להקשב 2, 3...

כלבים

הקשב!

שר האוצר (לכתבת)

ופה אנחנו מכשירים את הכלבים לפני שאנחנו מכניסים אותם להגרלה, רשמת שאני הצעתי את זה?

יוגב

א... אני מתכבד להזמין את שר האוצר שיברך את הבוגרים הטריים שלנו. אדוני השר...

## היועצת נותנת לשר דף.

שר האוצר (מגיע לפודיום)

תודה רבה בז'רנו.

יוגב

יוגב, השר.

שר האוצר

מי? לא להפריע לי עכשיו. אני גאה ונרגש להשתתף בבר המצווה של דודי הקטן, אבא שלך פעיל ותיק ואהוב...

יועצת (מחליפה לו דף)

לא זה, אדוני...

שר האוצר

אה... כלבים יקרים, שוויון זכויות הוא ערך עליון במדינתינו. מדינת ישראל ומשרד האוצר בראשותי גאים בכם שהפכתם לכלבים למופת ומאחלים לכם הצלחה בדרככם אל הדירה. אתם הזרקור שבראש השיירה, ותזכרו שה-כל בזכותי. קינלי, המדליות.

קולה

קולה, אדוני השר.

שר האוצר

לא תודה, לא טוב לי מוגז.

## קולה מעניקה את המדליות לכלב כלב. יוגב בוכה מהתרגשות, שר האוצר מוחא כפיים, קאט ל- כל הכלבים בתמונת סיום.

# חוץ, כניסה לבית הספר לאילוף, יום.

## השר והפמליה נכנסים לרכב.

וופל (מהחלון)

רג'י, אני לא אשכח אותך היית לי...

## ווווו.... הרכב מתרחק משם, רג'י מחייך אליו.

רג'י

ביי וופל, בהצלחה עם הבאולינג...

## הכלבים יוצאים בשער, קולה שעונה על הקיר.

קולה

בוא לפה, נפטון.

צביקה

תתקדמו חברה, אני כבר בא.

## רג'י ובכר שורקים וממשיכים.

קולה

אתה תתקשר?

צביקה

זה תלוי אם יהיו לי אסימונים.

קולה

שאני לא אבוא לחפש אותך בתחנה מרכזית, פינצ'ר...

צביקה

יאללה גם כן, שיעשו ממך... (קולה מניפה את היד באוויר) אחראית פה על כל העניינים...

## נשיקה לוהטת בין השניים.

בכר

When a man loves a woman….

**סוף פרק 7.**