**אנדרדוגס**

**פרק 8 – "הימור בטוח"**

דראפט להפקה מס' 1

תאריך: 28.10.2018

כותבים: אריק גולדשטיין, יניב הלפגוט, מוטי וסרמן ואלון חמאווי.

עורך תסריט: עוזי וייל

**פרק 8 – הימור בדוק**

# פנים, משרדי מחיר למתכלב, יום.

## סיקוונס חלום - צחי בטש לבוש בחליפה לבנה, פאה של ננסי ברנדס על ראשו. הוא מחתן את טופי ורג'י. רג'י מביט לטופי בעיניים והיא מחזירה לו מבט קסום ומתוק. בכר מחזיק את החופה בטוקסידו צבעוני כמו של סטטיק ובן-אל, מחייך לרג'י ומושיט לו שקיט של דוגאיט, רג'י מוציא חטיף אחד ושם אותו לטופי כטבעת. צביקה מסמן לרג'י לחיים מהבופה ומעמיס אוכל לתוך שק. הנוכחים שמחים, צחי בטש משחק אותה ננסי ומכריז על הזוג כנשוי. רג'י בא לנשק את טופי אך היא לפתע שולחת את ידה ותופסת לו בביצים.

טופי (בהילוך איטי)

שרווווק... ראאאאאג'י....

## רג'י מסתכל כלא מבין, טופי הופכת לגאווי בהינומה.

גאווי (בהילוך איטי)

שרווווווק....

# פנים, חדר זבל, יום.

## רג'י מתעורר בבהלה.

## **לוגו – אנדרדוגס**

# חוץ, רחבת זבל, יום.

## רג'י קם, מסתכל סביבו ורואה צביקה מחטט באחד הפחים.

צביקה

בוקר טוב סאנשיין. יש פה איטריות משהו... ירד קצת המתוק נשאר החמוץ... להביא לך?

רג'י

מה יהיה איתך, אתה כמו חתול עם הפחים האלו...

צביקה

חייב איזה ברקפסט... בונה אתה מדבר מתוך שינה אתה יודע? עשית חיקוי של ננסי ברנדס, וניסית לשרוק...

רג'י

מה... מוזר... איפה בכר?

צביקה

הוא קם עצבני אחושלוקה. איבד את הפרח האחרון שלו.

רג'י

אז איפה הוא עכשיו?

צביקה

הלך לעשות סיבוב קצת, להירגע.

בכר (מגיע)

שקית קטנה אדומה, יא בן זונה, הייתה על הפח, אני יודע שזה אתה, ולדימיר.

רג'י

מה קורה איתך, קמת לא טוב?

בכר

די, אל תעצבן אותי עכשיו גם אתה, אין לי מה לעשן.

רג'י

אז דבר עם הבנאדם, מה העצבים.

בכר

אז דבר עם הבנאדם... הוא לא עונה לי כבר איזה חודש. אם הייתי תופס אותו הייתי הופך אותו, מנער אותו שתיפול לו כל הבררה מהכיסים, ואז... מגלגל את הכל ומעשן את זה.

צביקה

בכר, אתה רוצה במקום קצת נודלס עם קצת... גרב?

בכר

לא.

רג'י

יאללה צביקה עזוב שם את הנודלס גרב הולכים לצחי בטש תאכל משהו בדרך. התעודות אילוף אצלך בכר?

בכר (צועק)

כן! התעודות אילוף אצלי רג'י!

רג'י

אבל מה יש לך, אחי?

בכר (צועק בטירוף)

אין לי כלום אחי! אמרנו הולכים לצחי בטש אז נלך לצחי בטש!

# פנים, משרדי מחיר למתכלב, יום.

## 3 תעודות אילוף מונחות על השולחן, צחי בטש מעיין בהן.

צחי

פששש... אתם תקתקנים... אני רק... (מתקתק במחשב)

בכר

תקתק, תקתק נו!

רג'י

בכר תהיה רגוע.

צחי (בדפים)

זה עשיתם, זה עשיתם... מצויין... רק חסר חתימה של ראש הממשלה וזהו...

כלבים

מה?

צחי

סתם... הכל טוב! זהו רגע היסטורי, חברים. לראשונה שלושה כלבים הולכים אולי, אולי, לקנות דירה. אני שמח להודיע לכם שנכנסתם להגרלה של מחר.

רג'י

יש! תודה צחי!

צחי

רגע רגע אל תתלהבו קודם כל תעלה בהגרלה. יאללה...

רג'י

סוף סוף לא תגור בקרטון, צביקה.

צביקה

איך עיקלו לי אותו הג'מוסים...

צחי

חברים... חברים...(מסמן להם עם היד באלגנטיות לעוף)

# חוץ, רחוב, יום.

## שלושת הכלבים הולכים נרגשים ברחוב.

צביקה

אני לא מאמין שאני לא הולך לגור ברחוב יותר. אם אמא שלי הייתה מכירה אותי היא בטוח הייתה גאה בי. לאן אתה רץ, בכר?

בכר

אני הולך לבנאדם, תביא לי את הכרטיס של הבנק.

צביקה

אתה זוכר את הקוד?

בכר

ברור, נו!

## יוצא, חוזר.

בכר

מה הקוד, צביקה?

# חוץ, רחוב, יום.

צביקה

נלך להביא שיפוד מהפחים של ניסו?

רג'י

הרגע אכלת, יא מטחנה. אני רוצה ללכת לדבר עם טופי.

צביקה

בשביל מה?

רג'י

אני רוצה להגיד לה שתבוא לגור איתנו.

צביקה

הופה! נא נא נא נא נא ניי, הוא מאוהב לי בכלבה...

# חוץ, מתחת לבית של טופי, יום.

## רג'י וצביקה מגיעים מתחת לבית של טופי, צביקה ממשיך למחוא לרג'י קצת כפיים.

רג'י

טופי! טופי!

טופי (מגיעה לחלון)

היי רג'י!

רג'י

טופי! בואי רגע למטה אני רוצה להגיד לך משהו!

טופי

אני באה!

רג'י

איזה ריח צביקה, אללה בחתי...

צביקה

וואי וואי נראה לי זה מהנודלס. או מהגרב.

## טופי יוצאת מהבניין.

רג'י

תלך פה לשיחים מאחורה.

טופי

הי מתוק. פייי... יש פה ריח... מה, באת להריח אותי קצת?

רג'י

ברור! זאת אומרת, לא בשביל זה באתי, זאת אומרת אפשר. זאת אומרת חכי רגע! בלבלת אותי. יש לך רגע?

טופי

הם אפילו לא שמו לב שיצאתי. מה קרה? הכל בסדר?

רג'י (מגמגם)

האמת שכן. אפילו מעולה.בכר צביקה ואני קונים בית ביחד. זאת אומרת נכנסנו להגרלה ויש סיכוי שנכנס לדירה.

טופי

מה? איזה יופי, אבל איך?

רג'י

סיפור ארוך... אבל תקשיבי, זה לא העניין. אני רוצה... להציע לך... זאת אומרת... לבקש ממך, כאילו...

טופי

מה נו?

רג'י (לוקח נשימה)

טופי, את הדבר הכי יפה שראיתי אני לא מפסיק לחשוב עלייך את כל הזמן בראש שלי ו...את רוצה לעבור לגור איתי?

טופי

וואו. אתה חמוד ממש וכיף לי איתך, אבל לא ציפיתי לזה.

צביקה

רג'י, מצאתי את הגרב!

רג'י

שנייה עכשיו צביקה... מי ידאג לך? איריס ומושיקו האלה? אנחנו כלבים **אנחנו** צריכים לדאוג אחד לשני.

## צביקה מגיע, מרים את ידיים לשיר להם, וואן נעצר וגאווי מכניס אותו פנימה.

טופי

לא יודעת, אני לא רוצה לגור לבד...

רג'י

לא תהיי לבד, תהיי איתנו! נטייל בפארק עם איזה קטנה שבכר יביא, בערב צביקה יתקתק לנו שקשוקה, נראה קצת קרדשיינס...

טופי

קרדאשיינס? מי רואה קארדשיינס?

רג'י

אה, אה... צביקה!... (מסתובב) נכון צביקה? צביקה?

# חוץ, רכב נכים, יום.

## צביקה יושב ברכב מול פרוספר וגאווי, גאווי מוריד ממנו שק.

פרוספר

אתה יודע שבוייטנאם מקלפים כלב בעשר שניות? קודם כל חולטים אותו חי, שישמור על הטריות, ואז שמים במי קרח, וככה 3 פעמים. מים רותחים, קרח, מים רותחים, קרח. העור פשוט יורד לבד. בפוווו.... לא צריך לעשות כלום.

צביקה

פרוספר אל תחלוט אותי, מה אני... אני רק כלב רחוב אני...

פרוספר

שיקרת לי שנשכת את ניסו, מה?

צביקה

גאווי נשך אותי בתחת, זה לא מספיק?

גאווי

תן לי אותו! ררר....

## גאווי שוצף וקוצף מעצבים, קופץ על צביקה אבל קשור ברצועה.

פרוספר

לא באוטו, גאווי! בדיוק החלפנו ריפוד. חכה שנעצור.

צביקה (מפחד)

אולי כדאי שתלמד אותו קצת איפוק, תשלח אותו לאילוף זה ירגיע אותו.

פרוספר

היום בערב היה אמור להיות לו קרב גדול, אבל הכלב שהיה צריך להלחם מולו ביטל מהפחד. נכנסתי בהימור גבוה מאוד הזה ואני לא יכול להפסיד שם, אתה תילחם בגאווי במקום.

צביקה

מה?! לא נראה לי, פרוספר...

פרוספר

נהגוס, תעצור פה בצד נגמור עם זה.

## הרכב חורק ועוצר בצד.

צביקה

רגע רגע! בסדר בסדר!

פרוספר

אתה צריך להחזיק מעמד שני סיבובים, וליפול בשלישי. ברור? אחרת אני מפסיד הכל.

צביקה

הוא רוטוויילר, אני בחיים לא אחזיק מולו שלושה סיבובים.

פרוספר

יש בזה משהו.

גאווי

תן לי את חבר שלו ההוא עם החתול.

צביקה

מה?

פרוספר

רעיון מעולה. אל תדאג זה יעבור צ'יק-צ'ק הוא לא ירגיש כלום.

# חוץ, מתחת לבית של טופי, יום.

## צביקה עומד מול רג'י וטופי.

צביקה (לרג'י)

אל תדאג, זה יעבור צ'יק צ'ק אתה לא תרגיש כלום!

רג'י

אבל למה אני צריך להילחם איתו?

צביקה

כי אני בחיים אני לא אחזיק מולו שלושה סיבובים. אתם פחות או יותר באותו גודל...

רג'י

צביקה סדר את העניינים שלך לבד אל תכניס אותי לזה.

צביקה

אני חייב את העזרה שלך פה... אחרת פרוספר יחלוט אותי.

טופי (מפוחדת)

רג'י אתה חייב לעזור לו.

רג'י

אבל מה זה קשור אלי?

טופי

אמרת שאנחנו כלבים, לא? שאנחנו צריכים לעזור אחד לשני? הוא יחלוט אותו. וחוצמזה זה סקסי בטירוף שאתה מגן עליו.

צביקה

כן, מה, זה סקסי בטירוף.

רג'י (מסנן)

כן, הא... (רותח מכעס מסתכל על צביקה) מה לא עושים בשביל חברים...

צביקה

אני מאמינה בך רג'י, יהיה בסדר.

רג'י

מחר ההגרלה של הבית. את לא חייבת להחזיר לי תשובה עכשיו, תבטיחי לי רק שתחשבי על זה בסדר? בכל מקרה אם אני לא אצא מהקרב הזה בחיים אני רק רוצה להגיד לך שאני אוה..

איריס (מהחלון)

טופי! בואי מהר הבייתה!

טופי

אני חייבת ללכת ביי ביינתים. תשמור על עצמך, תראה לו מה זה.

רג'י

כן אני אראה לו מה זה....

## טופי הולכת, צביקה שם עליו יד.

צביקה

נתאמן קצת סקסי?

# חוץ, כספומט, יום.

## בכר ניגש לכספומט ומוציא כסף.

# פנים, חדר מדרגות, יום.

## בכר דופק חזק בדלת.

בכר

בנאדם! תפתח לי בנאדם! (דופק) אני לא בנוי לטלגראס בנאדם איפה אתה? אני צריך קשר אישי. (מתיישב) אם פגעתי בך סליחה. אם אני לוחץ יותר מדי רק תגיד... רק תענה בנאדם...

## נפתחת דלת.

זקנה

מי זה דופק ככה חזק?

בכר

אה אני מחפש את... סליחה..

זקנה

אה את הבנאדם... הוא לא בבית. מה זה אתה בוכה?

בכר

לא זה... נכנס לי משהו לעין...

זקנה

זה לא בושה לבכות...

בכר

עזבי סבתא לא בא לי טוב עכשיו לדבר איתך... את רוצה ללטף אותי, סבבה, לא, עזבי אותי.

זקנה

אתה רוצה לצאת לבוא איתי נחפש אותו עם המרצדס?

בכר (מפסיק לבכות)

וואלה יש לך מרצדס?

# חוץ, רחוב, יום.

## בכר והזקנה נוסעים בקלנועית.

בכר

נו זה לא נוסע מהר יותר הדבר הזה?

זקנה

פשוט תהנה מהדרך...

בכר

אנחנו לא זזים! יש פה נמלים עוקפות אותנו!

זקנה

אנחנו מתקדמים, לא? זה הכי חשוב. תרים את הראש, מה אתה רואה?

בכר

צביקה?

## רואים את את צביקה רץ.

זקנה

מה? מי?

## רג'י רץ אחריו ומתאגרף באוויר.

בכר

רג'י?

צביקה (עוצר)

מי זה שם, בכר?

## רג'י וצביקה מגיעים אליהם.

בכר

מה אתם עושים פה?

צביקה

רג'י נלחם בגאווי היום. מה זה בנאדם, מה קרה לך?

בכר

זה לא הבנאדם יא גנוב, תכירו זאת... סבתא והיא הדבר הכי איטי שהכרתי אבל יש לה נשמה זהב. (יורד מהקלנועית) אני ארד פה, תודה סבתא. יש לך קרב עם גאווי? מה? איך?

רג'י

צביקה סיבך אותי בשטות הזאת.

בכר

הוא ייגמור עליך, רג'י.

צביקה

אל תדאג, אתה בידיים טובות. אחרי שאני ובכר נסיים איתך אתה תהיה כלב זאב. אתה יכול לסמוך עלינו.

סבתא (מדרדרת)

כלב! כלב!

## בום! הקלנועית מתרסקת מחוץ לפריים.

## קאט ל – הכלבים מריצים את רג'י.

צביקה

קדימה רג'י, סיבולת לב ריאה! קשה יש רק בעצם...

בכר

וגם אותה לועסים!

רג'י

די, אני גמור, אני לא מרגיש את האגן...

צביקה

זה גם מה שטופי אמרה אחרי שגאווי לקח אותה לשיחים.

רג'י

הוא לקח אותה לשיחים?

בכר (מתלוצץ)

עשה את כל השכונה הבנזונה.

רגי

אני אהרוג אותו...

# חוץ, פארק, יום.

## צביקה ורג'י עומדים אחד מול השני.

צביקה

שמע גאווי הוא לוחם מיומן, הוא כל שבוע מנצח. בגלל שאתה צריך להחזיק 3 סיבובים אתה צריך רק לעייף אותו.

רג'י

אין בעיה.

צביקה

יש לך מזל שאתה עובד פה עם האלוף של ההתחמקויות, אני אלמד אותך כמה טריקים. בוא תתן לי אגרוף.

## בום! רג'י נותן לצביקה אגרוף.

צביקה

רגע... עוד לא התחלנו ישר אתה מתנפל? שמור כוחות.

רג'י

צודק, סליחה צביקה.

צביקה

יאללה, 3, 4...

## בום! אגרוף לצביקה!

צביקה (תופס את האף)

לא אמרתי ו...!

רג'י

יו הנה טופי וגאווי.

צביקה (מסתכל)

אמרתי לך... זה לא נראה טוב, מה היא אומרת לו שם בכר?

## רואים את טופי עושה תנועות עם הידיים לכיוון הפה.

בכר

נראה לי היא אומרת לו מה היא תעשה לו אחרי הקרב.

רג'י

מה....?

## קאט ל – טופי וגאווי מדברים.

טופי

זה קולר מיוחד עם רצועה שנמתחת אתה יכול ללכת אחורה קדימה...

בכר

אל תתיחס רג'י עזוב תתרכז בקרב.

## הם רואים את גאווי עושה תנועות עם האגן.

צביקה

וואי וואי, נראה לי הוא מסביר לה איך גורים באים לעולם.

## קאט ל – טופי וגאווי מדברים.

גאווי

כסא גלגלים מיוחד, הנביחה האחרונה. פרוספר מת עליו.

רג'י

בן-זונה.

צביקה

יפה מאוד, יפה מאוד – זאת הגישה.

# פנים, חניון, יום.

## זירת איגרוף מאולתרת, צופים נלהבים עומדים במעגל. פנסי רכבים מאירים בצידי הזירה. הכלבים נכנסים, כולם עצבנים ונרגשים לפני הקרב.

בכר

צביקה, יש לנו כסף אולי נהמר?

צביקה

מה פתאום זה כסף של הדירה. חוצמזה אני לא מהמר נגד חבר שלי. עוד אחרי שסיבכתי אותו ככה.

בכר

בוא נעשה כמה שקלים. סמוך עלי, הוא בטוח הולך להפסיד לא? גאווי יגמור עליו. זה גם בטוח ישמח את רג'י אם נרוויח קצת אחרי הקרב.

צביקה

טוב לך תביא איזה 500 שקל.

בכר

סגור.

צביקה

יאללה זריז תכף זה מתחיל.

# חוץ, כספומט, יום.

## בכר לוחץ על הכפתורים אבל הם קשים ולא מגיבים לו. הוא לא מצליח לעצור את העצבים שלו ולוחץ שוב ושוב. הכספומט מתחיל לירוק עליו כמויות של שטרות.

בכר

רגע... לא.. לא...!

# פנים, חניון, יום.

## בכר עומד בתור מול עמדת ההימורים. הוא שומע שני אנשים לפניו מדברים.

איש א'

על מי אתה שם?

איש ב'

על הרוטויילר, הוא ישבור לו את כל העצמות. אתה?

איש א'

על הבורדר קולי.

איש ב'

מה? למה?

איש א'

תראה את היחס. אם הרוטויילר זוכה זה 1-1, אם הבורדר לוקח זה 1-8. אתה יודע כמה כסף זה? בורדר קולי גם יותר חכם, הוא יכול אולי להפתיע.

## בכר מביט בהם מהורהר.

# פנים, חניון, לילה.

כרוז

גבירותיי ורבותיי! ברווווווווכים הבאים לקרבבבב הגדוווווללללל. בפינה הכחולה! אימת הרחובות, רוטוויילר הפחד, בעל הבית מסוקולוב ועד ביאליק. ג.... גאווי.....!

## גאווי נכנס לזירה מטיל אימה על כולם, מצטלם לסלפי עם שניים מהקהל. רג'י בולע רוק.

כרוז

ובפינה האדומה, הבורדר קולי המשוגע, הראשון לחתולים, מציל הפינצ'רים. ררררראאאאג'יייייי.

## רג'י נכנס לזירה, גאווי בא אליו לפנים.

גאווי

מה קרה באת בלי החתול שלך היום?

רג'י

אתה לא צריך ללכת להחליף לפרוספר עוד חיתול?

כרוז

שימו לב לחוקים – לא נושכים את החבלים, לא להשתין לי בזירה למה על הבוקר מקימים לי פה ג'ימבורי. עשרה סיבובים, כל סיבוב דקה, הראשון שנופל או בוכה כמו פקינזית מפסיד. אסור מכות מתחת לחגורה...

גאווי (מעוצבן)

מה זה אסור?

כרוז

סבבה אז מותר... לא אכפת לי.

רג'י

מה??

כרוז

כלבים לפינות שלכם.

## גאווי ורג'י הולכים שניהם לפינה אחת.

כרוז (לרג'י)

אתה, לאן אתה הולך? לפינה השנייה...

## גאווי ורג'י הולכים כל אחד לפינה שלו.

גאווי

אני אגמור אותו, אני אתחרע עליו הוא ייפול תוך דקה.

פרוספר

גאווי, לא! אל תשכח, רק בסיבוב השלישי אתה מפיל אותו.

## קאט ל-רג'י וצביקה.

רג'י

שלושה סיבובים, צביקה, כן?

צביקה

אפילו שניים וחצי.

בכר (מגיע)

זהו, צביקה, סידרתי את זה.

רג'י

מה סידרת?

בכר

לא משנה, אתה תתרכז בקרב.

## דינג דינג דינג. רג'י קם ומתקדם לעבר גאווי, הם מסתובבים אחד סביב השני, חושפים שיניים בעצבים. גאווי קליל על הרגליים, רג'י מנסה לעשות רוח אבל נראה כמו דביל.

גאווי

שני כלבים ישבו על עץ, אחד נפל והתפו....

רג'י

צץ!

בום, רג'י חוטף פיצוץ ומתרסק על הרצפה.

כרוז

1... 2... 3... גברת, לא לשים את הכוס על הרמקול... 5...

צביקה

רג'י קום! שלושה סיבובים!

רג'י מצליח להתאושש ולקום על רגליו, הוא מנסה להכות את גאווי ולא מצליח.

גאווי

אחרי שאני אסיים איתך אפילו החתול שלך לא יזהה אותך.

רג'י

האמת שהוא שאל עליך.

גאווי

מה פתאום.

רג'י

לא, הוא באמת שאל עליך, הוא אמר שאתה לירד....

גאווי מפליא את מכותיו ברג'י, בכר לפתע רואה לידו את הבנאדם.

בכר

בנאדם! איפה אתה!

אגרוף, אגרוף, אגרוף, דינג דינג דינג, נגמר סיבוב 1. רג'י מתרסק על הרצפה.

בנאדם

מה קורה בכר?

בכר

בנאדם!

רג'י אוסף את עצמו וקם אל הפינה.

צביקה

להביא לך משהו?

רג'י

אמבולנס.

צביקה

אל תדאג... תחשוב על ההגרלה, רג'י. אבל... בחייאת, תתן לו לפחות איזה ביס או משהו, אתה יוצא קצת פקינזית...

## קאט ל – פרוספר וגאווי.

פרוספר

יפה גאווי, לאט לאט אבל... עוד שני סיבובים.

## קאט ל – בכר והבנאדם.

בכר

מה אתה דפוק? אתה יודע כמה זמן אני מחפש אותך?

בנאדם

מה זה זמן בכר? זמן זה פיקציה... הזמן בעצמו אין לו זמן...

בכר

אתה מסטול מת מה?

בנאדם

אחי, הזמן בעצמו עסוק בלמצוא זמן לדברים אחרים שלוקחים זמן, אתה מבין אותי?

בכר

לא... לא הבנתי, עוד פעם...

דינג דינג דינג.

צביקה

יאללה רג'י, עוד סיבוב וקצת זה נגמר. תחזיק מעמד.

רג'י קם מסוחרר לגאווי.

גאווי

אתה חושב שטופי רוצה לוזר כמוך?

רג'י

הלוזר הזה הולך לדאוג לה לבית ול-10 גורים לפחות...

## בום! גאווי דופק מכות לרג'י. קאט ל- גאווי מפיל את את רג'י על הרצפה ולופת אותו.

גאווי

מי כלבה שלי? תני לי נשיקה, תני לי נשיקה.

רג'י

רד ממני!

## גאווי זורק אותו לפינה השנייה. קאט לבנאדם.

בנאדם

אתה יודע שטולסטוי אמר שזמן וסבלנות חזקים יותר מכל לוחם?

בכר

מה, טולסטוי אמר את זה?

## רג'י מוטח על הרצפה הפוך ליד בכר.

רג'י (לבכר)

כמה זמן, בכר?

בכר (מבולבל)

שנייה, רג'י, מה זה זמן?

רג'י

מה?!

בכר

אתה יודע מה טולסטוי אמר?

רג'י

מי? העע....

## רג'י נמשך על-ידי גאווי מהפינה למרכז הזירה. קאט ל- צביקה קולט שני אנשים מדברים בקהל.

איש א'

ראית איזה כלב משוגע שם 150,000 על הבורדר קולי.

איש ב'

איזה דביל...

## קאט ל – בכר והבנאדם.

בנאדם

וזה ככה תמיד היה, ותמיד כאילו ימשיך להיות, מבין אותי?

בכר

חזק אתה בנאדם.

## צביקה מגיע בריצה.

צביקה (מבועת)

בכר אתה שמת את כל הכסף של המשכנתא על רג'י?!

בכר

כן, אם הוא ינצח זה 8-1. אם נזכה נעשה איזה מליון שקל.

צביקה

אבל אמרנו שאתה שם על גאווי, רג'י אמור להפסיד!

בכר

שטויות, הגאווי הזה נופל צ'יק-צ'ק, תראה איך הוא מתעייף.

## טראח! גאווי מזנק מהפינה על רג'י השבור. דינג דינג דינג! סוף סיבוב 2.

צביקה

סגרתי עם פרוספר שהוא ייפול בסיבוב השלישי! אם רג'י ינצח הוא יהרוג אותי!

בכר

תן לי רגע להתייעץ עם הבנאדם מה לעשות...

צביקה

עזוב עכשיו את הבנאדם!!!

## רג'י מגיע לפינה, צביקה ובכר מגיעים אליו.

בכר

אתה צריך לנצח, רג'י.

רג'י

מה לנצח?

צביקה

בכר שם את כל הכסף שהיה לנו בבנק עליך...

רג'י

מה עשית?

צביקה (בולע רוק)

רג'י... עשיתי טעות, אתה תתרכז בלנצח אותו. אתם תכפילו פי שמונה את כל הכסף שעשינו ותקנו לכם ווילה. פרוספר יהרוג אותי וזהו. אני כלב רחוב, אני לא אחסר לאף אחד.

רג'י

אין מצב, צביקה... אני אפסיד וזהו...

בכר

אבל מה עם כל הכסף?

רג'י

לא אכפת לי מהכסף. העיקר שלא יחלוט את צביקה.

בכר

די נו...

רג'י

זוזו לי מהדרך, אני הולך ליפול כמו שצריך...

## רג'י קם ונופל מסחרחורת.

בכר

עוד לא היה הגונג, רג'י.

רג'י

אה... כן... כן... (מתרומם)

## דינג דינג דינג... סיבוב 3. רג'י קם וצועד לעבר התופת. גאווי מחייך בהנאה לפני סנוקרת חייו. גאווי קופץ את ידו לאגרוף וחובט ברג'י שמתרסק על הרצפה.

כרוז

...1! ...2! ...3! ...4! ...ילד כבה שם את הסיגריה! 5!...

## צביקה מביט במבט מוקיר תודה לרג'י המעולף על הרצפה שמסמן לו שהכל בסדר. הקהל מריע לגאווי שמניף את ידיו באוויר כמנצח.

כרוז

...6! ...7!

## יד חמה מושטת אל ידו של רג'י. הוא מרים את עיניו ורואה את טופי, תיק גדול על גבה.

טופי

רג'י, אני באה איתכם...

רג'י

...טופי???

טופי

אני עוברת לגור אתכם!

רג'י

פאק... אבל הכסף...

כרוז

...8! ...9!

## רג'י מתרומם מאחורי גאווי. מבטו המוקיר תודה של צביקה הופך למבט מאוים ומפוחד. רג'י מזנק על גאווי... הוא מניף את ידיו שוב ושוב אבל לא מצליח להשחיל מכה. גאווי המום מהכלב שנמצא מולו ומתחיל להילחץ.

גאווי

מה קרה? מאז שנטשו אותך אתה לא מצליח לכוון?

## רג'י נותן פיצוץ לגאווי ההמום שמנסה להכות אותו בחזרה ומפספס. רג'י מכניס לו אגרוף לבטן.

צביקה (מפחד)

מה הוא עוש...

בכר

איזה ג-ב-ר...

## גאווי מסתער על רג'י אבל רג'י תופס אותו בביצים.

רג'י

מה זה, אתה קפוץ? למה אתה קפוץ? שרוק!

## גאווי מנסה לשרוק אבל לא מצליח,

רג'י

שרוק, מה אתה קפוץ, שרוק!

## בום! רג'י נותן לו אגרוף! טופי מתרגשת בקהל. קאט לבנאדם.

בנאדם

תגיד, על איזה סוס שמת?

## בכר מסתכל עליו בפליאה. רג'י מפליא את מכותיו בגאווי ההמום. גאווי נופל על הרצפה.

פרוספר

גאווי! קוווום!!!

## גאווי על הרצפה, לא מצליח להתאושש.

כרוז (בטלפון)

עד 300 איש אין בעיה. אפשר גלאט כשר, כן. אה, חכה רגע... 1... 2...3...

## גאווי קם על רגליו. צביקה מביט במבט חסר אונים ברג'י. גאווי מתקרב לרג'י כולו מבולבל מהמכות. ר'גי חובט בו שוב ושוב. הקהל שורק בבוז למתרחש בזירה.

בכר ובנאדם

קדימה רג'י!

## רג'י חובט בגאווי ללא מעצורים, גאווי עומד ליפול.

טופי

אתה עושה את זה!

פרוספר

גמור אותו גאווי!

## רג'י חובט בגאווי חבטה אחרונה, הוא מקבל נוקאאוט ונופל. הכרוז מסמן שהסיפור גמור ומניף את ידו של רג'י, מוסיקה סוחפת, בכר מחבק את הבנאדם.

בכר (באקסטזה)

יש! כמה גרם אני מביא במליון שקל?

## גאווי מוטל על הרצפה. טופי רצה לזירה לאסוף את רג'י. הקהל מאוכזב, פרוספר בוער מעצבים. בכר והבנאדם מתחבקים, הבנאדם מוציא לו ג'וינט ענקי.

בכר

אוווו... עכשיו אתה מדבר. שתדע בנאדם, שיניתי לי את כל המחשבה, אני אוהב אותך. רגע, מה השם שלך בכלל?

בנאדם

מה זה שם בכר? שם זה כמו...

בכר

טוב טוב לא משנה...

## טופי אוספת אליה את רג'י המרוסק והכואב.

טופי

היית מדהים! ידעתי שתנצח אותו...

רג'י

יהיה לנו כל-כך כיף ביחד טופי... (מבחין בצביקה) צביקה!

## הנהג הבריון של פרוספר תופס את צביקה.

פרוספר

(לבריון) קח אותו לוייטנאמית בבורוכוב שיקלפו אותו...

## רג'י ובכר וטופי מגיעים אליו.

רג'י (פצוע וחבול)

שחרר אותו פרוספר...

פרוספר

אתם חושבים שאפשר לעשות ממני צחוק? אני נכה לא טיפש. הפסדתי בגללכם הרבה כסף!

בכר (מגיע עם כסף)

יש! הרווחנו מליון וחצי שקל!!! איזה פראייר פרוספר! מה המצב, פרוספר.

רג'י

קח את כל מה שהרווחנו, תחזיר לנו רק את ההימור ששמנו ושחרר את צביקה.

צביקה

אבל הדירה...

רג'י (מסתכל על טופי)

נשיג את הכסף עוד פעם. נכון בכר?

בכר

אחי, לא הקשבתי למילה הג'וינט הזה הפך לי את התחת.

## פרוספר מסמן לבריון לשחרר את צביקה. בכר טופי וצביקה מסתכלים על רג'י באצילות. רג'י וטופי מנשקים נשיקה גדולה ורטובה.

בכר, צביקה וניסו

נא נא נא ניי ניי ניי, הוא מאוהב לי ב-כ-ל-ב-ה...

רג'י

אני מת לעשות לך גורים כבר.

טופי

אתה יודע שאני מעוקרת, כן?

## ביפ! ביפ! ביפ! משאית נכנסת ברוורס.

כרוז (עם המטאטא)

יאללה חברים, לקום לצאת, אני צריך לשים פה את הבריכת כדורים... קחו אתכם גם את הנכה אל תשאירו אותו פה.

## כל הכלבים יוצאים. בלאק.

פרוספר VO

מישהו יכול לגלגל אותי החוצה? גאווי? פינצ'ר...?

## שיר חופה שמח מתנגן.

## **סוף פרק 8.**