**אנדרדוגס**

**פרק 9 – כל כלב ביג' יומו**

דראפט הפקה מס' 1

תאריך: 18.10.2018

**כל הזכויות שמורות לאריק גולדשטיין, יניב הלפגוט, מוטי וסרמן ואלון חמאווי.**

# פרק 9 – כל כלב ביג' יומו

# פנים, חדר בית חולים, יום.

## בלאק, סאונד עמום נשמע.

רקדניות בטלוויזיה

*הערב היא חוזרת זוהי ה-הגרלה*

*זה הדרך אל הלב!*

*מחיר למתכלב!*

סיסי גולד

הערב – ההגרלה הגדולה בשידור חי, דירות חדשות, תקוות חדשות, ובעיקר, אכזבות חדשות. הערב ב-19:00, אני סיסי גולד מחכה לכם.

## מסדרון בית בית חולים, יחזקאל וצביקה מסתכלים בטלוויזיה.

יחזקאל

תראה איך התקדמת, צביקה. אתמול היית כלב רחוב ועוד רגע אתה נהיה לי בעל-בית. בוא נעשה לחיים!

צביקה

חכה עם הלחיים, לא בטוח שנזכה.

יחזקאל

הנה צביקה, תיקח את הכובע הזה שיהיה לך למזל בהגרלה.

צביקה

מה פתאום יחזקאל זה הכובע שלך.

יחזקאל

תיקח! זה היה הכובע של אבא שלי. הוא היה הומלס גדול בקרקוב. זה כובע מזל צביקה הוא עשה לי מליונים.

צביקה

נו אז איפה כל הכסף?

יחזקאל

השקעתי אותו במניות.

צביקה

של מה?

יחזקאל

של עראק! לחיים!

צביקה

שמע אם אנחנו זוכים אני רוצה שתבוא איתנו לדירה. אבא שלך היה רוצה שיהיה לך בית משלך.

יחזקאל

אני לא צריך שום בית, תחזיר אותי לספסל שלי וזהו.

צביקה

הספסל לא הולך לשום מקום תכף תחלים ותצא מפה והכל יהיה בסדר.

## המוניטור של יחזקאל מתחיל לצפצף.

יחזקאל

שיגע אותי הרעש הזה!

## צביקה מוציא את הכבל של המוניטור.

צביקה

זהו, אין צפצוף, סידרתי.

## **לוגו – אנדרדוגס**

# פנים, מסדרון בית חולים, יום.

## ד"ר דלביציו מתעסק עם המכונת קפה, צביקה ניגש אליו.

צביקה

תגיד דוקטור, מאיפה משיגים לו כבד?

דלביציו

כבד? קפה מאיפה משיגים זה יותר חשוב.

צביקה

עזוב עכשיו קפה, הוא עומד למות.

## אחות וסניטר מגיעים עם מיטה ועליה גופה.

סניטר

אני צריך חתימה, דוקטור.

דלביציו

תראה מה זה, מליונר אבל אין לו מזל.

צביקה

מה ממה הוא מת דוקטור?

דלביציו

סרטן.

צביקה

מחלה ארורה.

דלביציו

לא באמת סרטן.

## הדוקטור מרים את הסדין, העשיר עם לובסטר תקוע בפיו.

דלביציו

תשאירו אותו בחדר, חברה קדישא מגיעים רק מחר. נו, אינעל דינאק המכונה הזאת. (הולך)

צביקה

רגע נו אז מאיפה מביאים כבד? הלו, דוקטור.

## דלביציו הולך, צביקה מסתכל על גופת העשיר ומקבל רעיון.

# חוץ, ספסל עץ לימון, יום.

## טופי מנקה לרג'י את הפצעים. [מוסיקה רומנטית](https://www.youtube.com/watch?v=FgJOnFgIysc) מתנגנת.

טופי

אוף רג'י, נמאס לי להתחבא כל הזמן. בא לי שכבר יהיה לנו מקום משלנו, שיהיה רק שלנו.

רג'י

אל תדאגי, יש לי הרגשה טובה לגבי ההגרלה הערב. וגם אם לא נזכה, אני אדאג לנו לבית והוא יהיה מושלם.

טופי

אני יודעת, מאמי, תכננתי כבר הכל. אני ואתה נישן במאסטר בד-רום והם יהיו בחדר השני.

רג'י

חכי אנחנו עוד לא יודעים כמה חדרים יהיו...

טופי

וחשבתי שאתה תהיה אחראי על הנקיונות ואני אעשה לנו חמין טבעוני.

רג'י

אחלה! אבל למה טבעוני?

טופי

כי מעכשיו אנחנו טבעונים.

רג'י

מה?

טופי

כן. הגיע הזמן שתאכל בריא. חכה שתטעם תמצית חרובים אתה בכלל תעוף. אוי רג'י מה זה הריח הזה? זה ממך אתה מריח כמו בית קברות... מתי החלפת בגדים פעם אחרונה?

רג'י

אה... בגיל שנה וחצי נראה לי.

טופי

אתה לא יכול להסתובב ככה עכשיו אתה בזוגיות, בטח לא ללכת ככה להגרלה. בוא נלך לקנות לך בגדים חדשים.

רג'י

לקנות, למה לקנות? יש לי רעיון יותר טוב.

# פנים, חדר מדרגות ,יום.

## מוסיקה לטינית מבפנים. ג'פרי פותח את הדלת עם מגיני זיעה על הראש והזרועות, מתנשף.

ג'פרי

איזה כיף! תראו מי פה איזה כיף! (לטופי) שלום גם לך...

רג'י

מה קורה חבר? אני צריך איזו טוב...

טופי

יש לנו הגרלה הערב ואין לרג'י מה ללבוש.

ג'פרי

זה היום? בארור! תכנסו תרגישו בבית... (לטופי) חוץ ממך טופי, את אל תגעי בכלום.

# פנים, בית ג'פרי וענת, יום.

## ג'פרי מגיע עם מלא קולבים.

ג'פרי

אוקיי יש לנו את הסקיני הזה, זה יילך עם חולצת וינטג' יד שניה מהממת! או, את המכנס אלגנט הזה עם השלייקס. מה אתה אומר?

רג'י

נראה לי סבבה.

טופי

אני לא יודעת זה קצת צבעוני מדי...

ג'פרי

אף אחד לא שאל אותך עגלולה. שלא תיגע לי פה בכלום, (לרג'י) מי יודע איפה היא הייתה זאתי.

טופי

סליחה?! רג'י אני לא מוכנה שהוא ידבר אלי ככה.

רג'י (בחיוך)

הוא צוחק טופי.

ג'פרי (חוזר)

זוזי כבר, את חוסמת את המעבר.

טופי

מה?! שיזהר ממני שאני לא אתקע לו כדור צמר בגרון.

רג'י

בנות, בנות..

ג'פרי

יאללה תבחר משהו אני צריך לחזור להתאמן לתחרות סלסה.

רג'י

נרשמת לדבר הזה? בונה ג'פרי כל הכבוד.

ג'פרי

רוצה להיות הפרטנר שלי?

רג'י

ושיראו אותי רוקד עם חתול? תודה, לא נראה לי.

ג'פרי

זה בסדר לא באמת בניתי עליך. סגרתי עם דייויד.

רג'י

איזה הסיאמי השמנמן?

ג'פרי

כן. רוצה לעשות איתי חזרונת קטנה עד שהוא מגיע?

טופי

אין לנו זמן אנחנו חייבים ללכת.

רג'י

...כן אנחנו חייבים ללכת...

ג'פרי

אה, לבוא לפה לקחת לי בגדים אתה יודע, אבל כשצריך ממך משהו אז הכל משתנה. הבנתי סבבה....

## רג'י מסתכל על טופי.

רג'י

טוב אני אעשה איתו חזרה קצרה 10 דקות ונסיים עם זה.

טופי

טוב, אני לא מתכוונת לצפות בדבר הזה? אני מחכה לך ליד העץ. נפגש עוד עשר דקות.

ג'פרי

חצי שעה, שעה גג.

רג'י

שתוק. 10 דקות טופי, מבטיח.

## רג'י וטופי מתנשקים.

ג'פרי

איכס שני כלבים... (עושה תנועות של בחילה).

# חוץ, חניה, יום.

## דלתות רכב נסגרות, על הרכב מדבקה "זיצר הגדול – קסמים וימי הולדת", בכר, לבוש בטוקסידו, קוסם לידו, הקוסם סופר שטרות.

קוסם

הנה לך מאתיים. בבקשה.

בכר

מה מאתיים? סגרנו על ארבע מאות..

קוסם

ומה עם הכסף לדלק? והחמישה סביח שאכלת? והדלת של הארון קסמים ששברת? כל זה עולה כסף.

בכר

מה אני אשם שהארון קסמים שלך בגודל של צ'יוואווה? אני דני ענק, לא היה לי מקום. קיצור, תביא את הכסף.

קוסם

ומה עם ביטוח בריאות? ביטוח קוסמים? נסיעות לחו"ל?

בכר

איזה חו"ל אנחנו בפתח תקווה.

קוסם

אם יש לך בעיה, שהסוכנת שלך תדבר איתי.

בכר

אבל אין לי סוכנת כרגע אני כלב עצמאי. זה לא פייר זיצר.

קוסם

אני לא יכול לחלק ככה כספים. פה זה קוסמות רצינית זה לא קרקס. בלון כחול?

## מוציא בלון כחול.

בכר

תעיף את הבלון הזה מהפנים שלי. תן את הכסף!

קוסם

אני מצטער, אני מאחר למופע הבא שלי. אם אתה רוצה יש פה את ה-150 שלך. לא רוצה לא צריך.

בכר

איך 150? לפני רגע אמרת 200.

קוסם

ומה עם הזמן שלי, זמן זה כסף.

בכר

אני אתלונן עליך לאיגוד הקוסמים!

קוסם

אני היושב-ראש שלו.

בכר

טוב, תביא את המאה חמישים וזהו.

## זיצר נותן לו כסף, נכנס לאוטו ומתניע. בכר רואה שיש לו רק מאה ביד.

בכר

מה, מאה?... שיעופו לך כל היונים!

# פנים, מסדרון, יום

## צביקה ווטרינר הולכים במסדרון.

צביקה

תודה שבאת כל-כך מהר, דוקטור.

וטרינר

יש לך מזל שהבחור עם האיגואנה ביטל.

צביקה

תגיד הסרת כבד, עשית כזה דבר פעם?

וטרינר

בטח, עשיתי את זה בלימודים שלי במכללת... מקנאגטס שב... לונדון. באיזה חיה מדובר?

צביקה

אז זהו ש... לא חיה, זה בנאדם.

וטרינר (נעצר)

בנאדם? אני לא עובד על בני אדם. אני רק בעלי חיים.

צביקה

מה, בנאדם הוא לא בעל חיים? לא לימדו אתכם את זה שם ב...מק דייויד?

וטרינר

היה איזה קורס, אבל אני מצטער אבל אני לא יכול לעשות כזה דבר.

צביקה

אני משלם מזומן דוקטור.

# פנים, חדר בית חולים, יום.

## הוטרינר פותח מזוודה, מוציא כפפות.

דוקטור

לבלב אמרת?

צביקה

כבד.

וטרינר

אה בטח. חבל, לבלב כלבלב, יכל להיות מצחיק.

צביקה

לעסק, דוקטור, חבל שיתקרר.

וטרינר

כן כן כן. זה פה בצד שמאל.

צביקה

כבד זה לא בצד ימין?

וטרינר

...בטח, פשוט בלונדון זה... הפוך.

# פנים, מסדרון בית חולים, יום.

## צביקה מניח ציידנית על הדלפק. על הציידנית פתק – ליחזקאל באהבה.

צביקה

דוקטור נחש מה הבאתי?

דלבציו

קפסולות?

צביקה

לא. הבאתי כבד ליחזקאל.

דלביציו

מאיפה הבאת את זה?

צביקה

אה.. מלונדון...

דלביציו

יפה מאד. חגית תכינו את מטופל מהמסדרון להשתלת כבד. ותתקשרי לגרמנים תגידי להם שזה מצב חרום. יהיה בסדר כלב. הייתי מציע לך קפה, אבל אין קפה חגית!

# פנים, בית ג'פרי וענת, יום.

## מוזיקת ריקודים, ג'פרי ורג'י רוקדים.

ג'פרי

טריי אנד פור!

רג'י

סבבה טריי אנד פור, עכשיו זהו סיימנו ? אפשר ללכת?

ג'פרי

חכה ,יש לי מוב חדש שאף אחד לא מכיר, זה בדוק יביא לנו את הנצחון.

רג'י

נו... זריז.

ג'פרי

שים את היד שלך פה (מניח לעצמו על הכתף) ואת היד השניה פה (שם את היד של רג'י על התחת) ועכשיו אתה צריך לזוז ככה עם הרגל המובילה.

## ג'פרי מתחיל לזוז בחושניות.

רג'י

ג'פרי זה מוב לא רע.

## טופי נכנסת לחדר ורואה את השניים רוקדים בתנוחה אינטימית.

טופי

אה סליחה?

## רג'י משחרר את ג'פרי שמתרסק על הרצפה.

רג'י

היי טופי.. מה קורה? מה הולך? מה המצב?

טופי

מה המצב? אני שעה מחכה לך.

רג'י

זה מוב חדש שלו.. אף אחד לא יעשה את זה בתחרות.

טופי

אתה אוהב חתולים. ידעתי!

רג'י

מה פתאום טופי, רק רקדנו אל תהיי כבדה.

טופי

כבדה? קראת לי כבדה?

ג'פרי

תן לה משהו לאכול אולי **זה** ירגיע אותה...

טופי

אני רוצה ללכת עכשיו.

רג'י

טוב תודה על הבגדים ג'פרי, בהצלחה בתחרות.

ג'פרי

ביי רג'י ביי אבוב.

טופי

תשבור רגל אמן.

# חוץ, טלפון ציבורי, יום.

## בכר בטלפון.

בכר

הלו משטרה? שלום, אני רוצה לדווח על איזה קוסם חלטוריסט שמרמה כלבים ולא משלם להם. איך קוראים לו אה... זיצר משהו... יש לך שניים? לא זיצר הקטן, זיצר הגדול. הוא נוכל אני אומר לך, הוא בכלל לא למד קוסמות, הוא עובד על ילדים בעיניים. איך קוראים לי? אני מעדיף להישאר בעילום שם. את חייבת לרשום משהו? תרשמי בכר, מה זה משנה.

# פנים, כניסה לאולפן, לילה.

## הכלבים הולכים בדרך להגרלה.

רג'י

הוצאת כבד ממישהו?

צביקה

נראה לך? קצת כבוד למתים. הוטרינר הוציא אותו.. תאמין לי הוא קוסם.

בכר

מה? אוי ואבוי ..בחיים אל תעבוד עם קוסמים.

רג'י

למה מה קרה?

בכר

איזה חלטוריסט אחד לא שילם לי. די אני כבר לבנוי למקצוע הזה כבר..

## הם מגיעים לכניסה, המאבטח עוצר את הכלבים.

מאבטח

אין כניסה לכלבים.

רג'י

אנחנו משתתפים בהגרלה!

מאבטח

אה משתתפים בהגרלה, סבבה כנסו.

מגיע מישהו עם חמגשית

מאבטח

אי אפשר להכנס עם אוכל.

מישהו

אבל זה שניצלונים.

מאבטח

אה, שניצלונים סבבה כנס.

# פנים, אולפן, לילה.

## הכלבים מפלסים דרך בקהל. על הפודיום רקדניות וסיסי גולד, מנחה. שולחן עם ערכת בינגו.

רקדניות

*אם תחסכו כל החיים*

*ותהיו בעניינים*

*אולי תזכו בדירה*

*זה הדרך אל הלב!*

*מחיר למתכלב!*

## רקדניות בתלבושת קברט רוקדות בטלוויזיה, מנחה עולה לפניהן.

סיסי גולד

ערב טוב לכולם וברוכים הבאים להגרלה הגדולה! אני סיסי גולד המנחה שלכם ואנחנו מיד יוצאים לדרך עם ההגרלה שכולכם חיכיתם לה. ערב טוב גם לועדה המפקחת בראשותו של רואה-חשבון זובי עליכם.

## זובי קם מהכסא ומנופף לשלום.

סיסי גולד

אז בואו ונתחיל... להתכלב!

רקדניות

*זה הדרך אל הלב!*

*מחיר למתכלב!*

סיסי גולד

5 דירות חדשות מחכות רק לכם במקומות הכי נחשקים בארץ. שעריים, באר טוביה, כפר חב"ד, מעלות תרשישא ופנינית השרון – ראש העין. משתתפים יקרים, פרוייקט מחיר למתכלב גאה לתת את הדירות הטובות והמשובחות ביותר לכם ברי המזל שתעלו בהגרלה.

## הכלבים מתיישבים בקהל.

צביקה

וואי וואי כמה חיכינו לזה...

בכר

תגיד לי אם עכשיו היפותטית אנחנו זוכים, מה אנחנו עושים?

רג'י

מה זה השאלה הזאת בכר, הולכים לבית וזהו, גרים שם, בבית משלנו.

בכר

כן אבל מה נעשה. איך חיים בבית ככה לבד?

צביקה

אתה קם בבוקר משתין בעציץ...

טופי

אנחנו לא משתינים בעציצים בתוך הבית...

צביקה

בסדר נביא עציץ שיהיה רק לפיפי של הבוקר.

טופי

לא משתינים בבית.

צביקה

אז בשביל מה הבאנו עציץ? זה כל הקטע.

בכר

אני כבר מת לשבת ככה בסלון עם איזה ג'וינט טוב.

טופי

אה... ולא מעשנים בבית.

בכר

רג'י הכלבה שלך מבאסת.

רג'י

חברים זה עוד מוקדם לדבר על זה, בואו נזכה קודם.

בכר

סבבה. ואם... נגיד זכינו, היפותטית.

צביקה

היפותטית אתה יכול להשתין בעציץ.

רג'י

לא, היפוטתית אסור לו להשתין בעציץ.

צביקה

אז אני לא מוכן לזה. עד שיש לי בית אני רוצה להשתין בבית.

טופי

רג'י נראה לי שכדאי שהם יגורו בבית אחר. ארבעה כלבים בבית זה גם ככה יותר מדי.

צביקה

ארבעה כלבים ובנאדם.

כולם

איזה בנאדם?

צביקה

שכחתי להגיד לכם שכנראה יחזקאל יעבור לגור איתנו.

בכר

איזה יחזקאל ההומלס שלך?

טופי

הומלס? בתחת שלי הוא יגור איתנו.

בכר

סבבה יש מלא מקום שם.

## הכלבים צוחקים.

טופי (לרג'י)

אתה צחקת עלי עכשיו?

רג'י

כולם צחקו!

מישהו VO

שקט שם נו.

צביקה

מה קרה? שתחנק מהשניצלונים.

סיסי

ואנחנו י-ו-צ-א-י-ם לדרך. הכדורים כבר מתחממים ואני רוצה לספר לכם שהסיכוי לזכות בדירה עומד כרגע על 1.967 אחוז.

טופי

איזה מספר אנחנו רג'י?

רג'י

30. יש לי הרגשה טובה טופי, נראה לי זה שלנו.

סיסי גולד

והכדור הראשון עולה בגורל! בואו נראה מי אלה יהיו... מספר 44! גש אלינו מספר 44!

## שומעים מהקהל מישהו צועק.

מישהו

ישששששש!

צביקה

בן זונה זה ההוא עם השניצלונים.

רג'י

לא נורא, עוד 4 דירות, עדיין יש לנו סיכוי טוב.

סיסי

ועכשיו הסיכוי לזכות בדירה **ירד** ל-0.762 אחוזים, אבל האמונה היא זאת שקובעת.

טופי

רג'י, רציני עכשיו מה קורה אם לא נזכה.

רג'י

נגור ברחוב טופי מה זה משנה העיקר שאנחנו יחד.

טופי (המומה)

נגור ברחוב?

רג'י

אז אצל ג'פרי מה זה משנה. הנה היא מוציאה עוד מספר.

סיסי גולד

זובי שובב לא עכשיו, אחר-כך... והזוכה השני שלנו בדירת הוא... מספר 82!

## סבתא מבוגרת נעמדת בקהל.

סבתא

יש! אני לא מאמינה! (פונה לשמיים) עשינו את זה, הכל בזכותך, עזרא!

## האשה המבוגרת עולה לבמה. מחיאות כפיים בקהל, סיסי לוקחת ממנה את המספר.

סיסי

גברת כתוב לך 16 לא 82 התבלבלת.

אשה מבוגרת (מתחילה לבכות)

הכל בגללך, עזרא, פיייי עלייך, טוב שהלכת!

סיסי

נצא עכשיו להפסקת פרסומות קצרה. כשנחזור שעריים תפתח את שעריה באר טוביה תמלא את בארותיה וראש העין... תעצום את עיניה! מיד חוזרים.

## בכר מדליק גויינט באולפן.

רג'י

מה אתה חושב שאתה עושה בכר?

בכר

מעשן מה...

רג'י

צא החוצה אתה לא יכול לעשן פה. עוד יעיפו אותנו.

בכר

שטויות כולה ג'וינט. תן להפיג את המתח. רוצה צביקה?

טופי

בכר אמרו לך לא לעשן פה אז קח את עצמך וצא החוצה.

בכר

רג'י תרגיע את הכלבה המשוגעת שלך.

טופי

אני לא הכלבה המשוגעת שלו!

רג'י

את קצת.

טופי

רג'י תיזהר.

איש בקהל

שקט שם!

צביקה

אה שניצלונים אתה כבר זכית בדירה יאללה לך הביתה.

## בכר יוצא עם הג'וינט.

צביקה

אני הולך לחפש לי איזה עציץ.

טופי

רג'י כל המעבר עם החברים המעצבנים שלך לא בא לי טוב בכלל.

רג'י (מפייס)

אנחנו נלמד כולנו להסתדר יחד, אל תדאגי.

# חוץ, מחוץ לאולפן, לילה.

## בכר מעשן ג'וינט בכניסה, הוא רואה לפתע את רענן מאחוריו.

רענן

או הו! בכר! איזו הפתעה!

רענן מושך באף בלי הפסקה.

בכר

אה, טמבל, מה המצב?

## רענן מחבק אותו.

רענן

איפה נעלמת בכר? מה גם באת להצטלם לפוסטר של הפסטיגל?

בכר

מה אתה בפסטיגל? לא אני אה...

שירלי

היי בכר.

בכר

אה, היי שירלי. מה קורה?

שירלי

טוב, מה זה החליפה הזאת?

בכר

אז זה... להגרלה של הדירה.

שירלי

אתה מנחה את ההגרלה?

בכר

כן בטח אני...

עוזר הפקה

כלב תכנס בבקשה אנחנו ממשיכים.

בכר

תן לנו רגע יוחאי.

איש הפקה (מסתכל מאחורה)

מי זה יוחאי?

בכר

מי זה יוחאי הוא אומר לי. ושיכינו לי שם פלטת שניצלונים כשאני חוזר כמו שביקשתי.

יוחאי

מה? מי אתה.

בכר

אלצהיימר מסכן בגיל כזה...

שירלי

טוב, חמוד, טוב לראות אותך.

רענן

אני גם שמח בכר!

בכר

ברור, 3 קילו קוק גם אני הייתי שמח.

# פנים, אולפן הגרלה, לילה.

## צביקה משתין בעציץ בצד האולם, הוא קולט בקהל את **הרופא** של יחזקאל.

צביקה

דלביציו?

דלביציו

כלב, מה אתה עושה פה?

צביקה

אני משתתף בהגרלה.

דלביציו

גם אני... שיהיה בהצלחה. אולי יהיו קצת בשורות טובות ביום הקשה הזה...

צביקה (מודאג)

למה קשה? אל תגיד לי ש...

דלביציו

זהו, זה נגמר.

צביקה (בהלם ומורא\*

מה? נגמר? לא הצלחתם?

דלביציו

לא הצלחנו צביקה. עשינו כל מה שאנחנו יכולים, אבל הלך קאפוט. חשבתי שיש עוד סיכוי. פתחנו, סגרנו, החלפנו מה שאפשר. בסוף הגיל עושה את שלו.

צביקה (בהלם)

לא! אני לא מאמין! לא הספקתי להפרד ממנו.

דלביציו

הכל היה רקוב שם, מלא קורוזיה.

צביקה

אוי. תודה דוקטור, אני בטוח שעשיתם כל מה שאתם יכולים.

דלביציו (מתחיל לבכות)

עשינו הכל, צביקה, התקשרנו לגרמנים... אולי לא עשינו מספיק...

## הרופא הולך משם בוכה, צביקה נשאר עם הכובע של יחזקאל בידו, שם אותו על הראש. בכר חוזר מבואס.

טופי

אין מצב שאני ישנה ברחוב או אצל ג'פרי.

רג'י

די טופי יהיה בסדר! מקסימום צביקה יסדר לנו קרטון פרטי רק שלנו, קינג סייז, אני לא דואג, יהיה לנו כיף.

## בכר חוזר מבואס.

בכר

מה קורה? כמה נשאר.

רג'י

זהו, כדור אחרון.

## צביקה חוזר לכלבים חיוור.

רג'י

מה קרה צביקה?

צביקה

יחזקאל מת.

רג'י ובכר

מה?!

סיסי

ואנחנו עוברים אל המספר האחרון. איזה מספר יעלה הפעם בגורל ויחתום לנו את ההגרלה? 17? 23? אולי 76?

בכר

תגיד חדרים זה לפי הגודל, נכון? אני דני ענק אז אני לוקח את החדר הכי גדול.

רג'י

לא יודע, נראה מה נקבל.

טופי

אמרנו שאנחנו במאסטר בד-רום רג'י, מה עכשיו דני ענק.

בכר

טופי, אה... עם כל הכבוד אנחנו היינו פה קודם.

רג'י

זה קצת נכון טופי, הם באמת היו פה קודם.

## טופי קמה ונעמדת מול רג'י.

טופי

טוב נראה לי שכל הרעיון לא בא לי טוב יותר.

רג'י

מה? למה?

טופי

תגור עם החברים שלך ועזוב אותי בשקט אני הולכת.

בכר

זהו, את חותכת?

צביקה

ביי נשמה, ד"ש בבית.

רג'י

אבל למה?

טופי

למה?! קודם כל החתול האדיוט שלך מדבר אלי מסריח ואתה לא מתערב, ואחר כך החברים המטומטמים שלך עושים ממני צחוק, אני לא צריכה את כל הדבר הזה.

רג'י (מפייס אותה)

טופי את סתם עצבנית, אולי תאכלי קצת שניצלונים שתירגעי?

סיסי גולד

...מספר 30!

טופי

תאכל אתה שניצלונים!

## המצלמות מסתובבות לרג'י וטופי בקהל, טופי נותנת לרג'י אגרוף!

# פנים, בית ג'פרי וענת, יום.

## ג'פרי וענת רואים ביחד את ההגרלה עם פופקורן. [שיר מתנגן.](https://www.youtube.com/watch?v=Uxe52Wbf0mw)

ענת

אווו.... מי זאת?

ג'פרי

הכלבה של רג'י...

ענת

חמודה אבל שתירגע קצת מה יש לה.

## קאט חזרה לאולפן.

טופי

אתה יכול לקחת את הבית הזה ולדחוף אותו. העיקר אמרת לי שאני החיים שלך, בחיים לא התייחסו אליי ככה. ביי רג'י...

## קאט לג'פרי ולענת.

ג'פרי

איך השלייקס?

ענת

ממש יפה.

## קאט חזרה לאולפן. טופי יוצאת מהאולפן בוכה, קונפטי ובלונים יורדים מהתקרה. הכלבים מגיעים לסיסי, זובי מעניק להם מפתח, הרקדניות מצטלמות איתם.

סיסי גולד

היסטוריה! בפעם הראשונה בתולדות הפרוייקט 3 כלבים עולים בגורל ומקבלים את הזכות להיכנס לדירה. איך אתם מרגישים בערב מיוחד זה?

רג'י (מאלתר ומבואס)

אהה, תודה... זאת זכות גדול, נראה לי... טופי, חכי רגע!

בכר (לוקח לה את המיקרופון)

אם מישהו צריך כלב להפקות דברו איתי!

צביקה (לוקח לו)

יחזקאל, הכובע עבד, תעשה חיים שם למעלה!

סיסי (לוקחת לו)

כמה מרגש, כמה מפתיע, רק אצלינו בהגרלה.

## רג'י יוצא החוצה נסער.

סיסי

תודה רבה גם לועדה המפקחת ולרואה חשבון זובי עליכם. אני סיסי גולד ותמיד תזכרו -

רקדניות

*אנשים וכלבים כולם פה שווים,*

*זאת הדרך אל הלב*

*מחיר למתכלב.*

# חוץ, רחוב, לילה.

## שני שוטרים מטיחים את ראשו של זיצר הגדול על הרכב.

שוטר

לא משלם לכלבים, מה? אתה קוסם בכלל?

קוסם

כמובן! אני יושב ראש איגוד הקוסמים!

שוטר

תראה לי קסם, שנראה בעיניים.

קוסם

אני צריך בשביל זה שתפתחו לי את האזיקים.

השוטרים פותחים לו את האזיקים, הוא בורח.

**סוף פרק 9.**