**אנדרדוגס**

**פרק 10 – "אנדרדוגס"**

דראפט הפקה מס' 1

תאריך: 28.10.2018

**כל הזכויות שמורות לאריק גולדשטיין, יניב הלפגוט, מוטי וסרמן ואלון חמאווי.**

**פרק 10 – "אנדרדוגס"**

# חוץ, הרכב של ברוך, יום.

## ברוך יושב ברכב שלו, אוכל סביח, מדבר בטלפון.

ברוך (לדיבורית)

שים עליך מגינים הרצל הוא פיטבול, תיזהר. אם הוא ינשך אותך אני אביא לך ימי מחלה, הכל טוב.

## ברוך שומע משהו ברדיו ומגביר.

רדיו VO

ובהגרלת מחיר למתכלב שנערכה אתמול בערב, לראשונה בתולדות המדינה זכו 3 כלבים בדירה חדשה. שר האוצר בתגובה: "זהו יום שמח לכל הכלבים בעולם, זה הכל היה רעיון שלי". ובעניין אחר...

## ברוך נחנק מהסביח.

# פנים, חדר מדרגות איריס, יום.

[שיר שמח](https://www.youtube.com/watch?v=Dl5usKhGz60) מתנגן רג'י מסתער בדפיקות על הדלת.

רג'י

טופי! תפתחי לי נו! טופי! אני רק רוצה להגיד...

## הדלת נפתחת, איריס עומדת בפתח.

איריס

מספיק רג'י זה כבר פעם שלישית שלך, לך הביתה.

רג'י

אבל איריס, אני רק רוצה לדבר עם טופי, (מבחין בה) טופי!

## רואים את טופי זועפת מאחורה.

איריס

היא לא רוצה לדבר איתך.

רג'י

אני רק רוצה לבקש סליחה, טופי! בבקשה תקשיבי לי אני...

## בום! הדלת נטרקת.

רג'י

אוהב אותך...

# חוץ, רחוב, יום.

## רג'י יוצא מהבית של איריס, רואה זוג מחובק על ספסל, לפתע הוא מקבל חישמול ומתעלף. ברוך עומד עם שוקר מאחוריו.

**לוגו – אנדרדוגס**

# פנים, מסדרון בית חולים, יום.

## [מוסיקה עצובה](https://www.youtube.com/watch?v=bq54jb_5WCI), צביקה אורז את בגדיו של יחזקאל.

# חוץ, הרחוב של צביקה, יום.

## **מרגלית**, נרקומנית **וגרישה**, נגן, עומדים סביב הספסל של יחזקאל שמקושט בשלט.

צביקה

יחזקאל היקר, אין מילים לתאר את עוצמת הכאב והאובדן. ידענו עליות ומורדות, אבל היום אנחנו נפרדים לתמיד. אם רק היית יכול לראות כמה אנשים באו לכבד אותך...

## התמונה נפתחת ורואים את גרישה ומרגלית.

צביקה (מתייפח)

יחזקאל, אתה זה הרחוב, הרחוב זה אתה...

גרישה

שיחזיר לי את המלפפונים שהוא חייב לי צביקה!

צביקה

סבבה גרישה, אני אחזיר לך אותם תהיה רגוע.

מרגלית

מתי זה נגמר הטקס הזה? יש לי מלא דברים לעשות!

צביקה

מה יש לך לעשות? עוד כמה דקות לזכרו בבקשה.

מרגלית

אווו בבבססדדדררר....

צביקה

בקיצור, רציתי להגיד לך שאתה יכול להיות גאה בי שם למטה, כי צביקה חסר הבית הוא מהיום בעל בית בראש העין.

## הנגן לוחץ בטעות על האורגן ומתחיל שיר [הלמבדה](https://www.youtube.com/watch?v=iyLdoQGBchQ).

צביקה

תסגור את זה גרישה נו בחייך!

גרישה

סליחה כפרה בטעות.

צביקה (מוזג עראק)

כוסית לכבודך יחזקאל, (שופך על הספסל) קח, תשתה גם.

מרגלית (לגרישה)

תביא לו ת'סיגריה שיעשן גם!

## גרישה זורק את הסיגריה, הספסל נדלק.

צביקה

לא, לא... שיט!

# פנים, חדר הלבשה פסטיגל, יום.

## בכר יושב עם ילדה לבושה בתלבושת ריקוד.

בכר (מופתע)

חמש הצגות ביום? וואי וואי קשוח. טוב זה תעשייה אכזרית את עוד תלמדי את צעירה. בת כמה את בכלל?

ילדה

בת שבע.

בכר

נו יפה, אני בן שלוש. תקשיבי לי, מנסיון אני אומר לך, תעזבי כבר עכשיו. אולי כרגע זה נראה כאילו אוהבים אותך, נותנים לך תפקידים, אבל מהר מאוד השנים יעברו ואת תמצאי את עצמך עושה חלטורות עם קוסמים שלא משלמים לך.

## הילדה בהלם ממנו.

בכר

בגלל זה אני סיימתי עם החרא הזה. אני והמקצוע הזה גמרנו. אני אומר, תפרשי כבר עכשיו.

ילדה (מבועתת)

אבא!!!!

בכר

אבא לא יעזור לך עזבי, מה שהם יודעים זה להביא אותך לעולם, לנצל אותך ואז לנטוש אותך. רוכבים עליך עד ההצלחה ובסוף זורקים אותך בצד הדרך.

## הילדה מתחילה לבכות.

בכר (בקול)

אם את בוכה כבר עכשיו מה יהיה אחר-כך? את לא בנויה לזה מאמי!

## אבא מבוהל מגיע ולוקח את הילדה. מהדלת נכנסים רענן, שירלי ורותי המאפרת. רענן מעיף לרותי מגש מהיד, פירות מתפזרים על הרצפה.

רענן

זה אלכסון! מה קשה לחתוך לדלתון? (מרים חתיכה). את פוזלת לא עיוורת את לא יודעת מה זה דלתון? נכון שירלי?

שירלי (לרענן)

יאללה, אני אחתוך לך את הקיווי לדלתונים, צא כבר.

רענן (לבכר)

בכר! טוב לראות אותך.

שירלי

נו! תעלה לבמה!

רענן

שירלי, אני צריך להתרכז לפני שאני עולה לבמה.

שירלי

תתרכז בדרך לבמה. היי בכר, מה אתה עושה פה?

בכר

באתי להפרד, כאילו להגיד שלום... זאת אומרת זכינו בהגרלה. יש לנו בית עכשיו.

שירלי

איזה יופי, אני שמחה לשמוע...

רענן

זכית בבית? בונ'ה בכר אתה כריש נדל"ן אתה. לחמם לך צלחת?

בכר

תרגע טמבל. כמה קוק עשית?

רענן

4 הצגות, 3 להצגה 12 גרם!

בכר

כמה??

## פפפףףףף... רענן מתעלף.

כרוז

"רענן לבמה"

שירלי

שיט! קום קום רענן.

## שירלי מתכופפת להרים אותו.

בכר

איך קום הוא גמור מקוק.

שירלי (בהיסטריה)

זה לא קורה לי עכשיו... איך אני מעירה אותו.

בכר (בולע את גאוותו)

אני אעלה במקומו.

שירלי

אבל איך? זה הנאמבר שלו, הילדים מחכים לרענן.

בכר

מה הבעיה, אני אכנס לתלבושת שלו אף אחד לא ישים לב.

שירלי

אתה לא מכיר את הריקוד.

בכר

בסדר, גם הקהל לא. תסמכי פעם אחת על הכלב שלך.

## שתיקה. שירלי מביטה בבכר.

כרוז

רענן צלצול שלישי!

שירלי

בסדר. אוקיי אני סומכת עלייך.

בכר

הגיע הזמן באמת.

## בכר מסתובב ונכנס בקוליסה

שירלי

הבמה בצד שני בכר.

בכר

כן כן ידעתי את זה.

# חוץ, הרחוב של צביקה, יום.

## צביקה עומד עם מטף לאחר שכיבה את השריפה.

צביקה

זהו! לא לעשות לי שטויות כאלה יותר.

מרגלית

זאת הייתה סיגריה שלו.

גרישה

היא אמרה לי לזרוק.

צביקה

הלו זה לא הזמן לריב קצת כבוד למת. עכשיו כשאני הולך אתם תצטרכו לגלות אחריות ולשמור פה על הדברים.

מרגלית

יחזקאל.

צביקה

כן מרגלית. כולנו מתגעגים אליו.

מרגלית

אני רואה את יחזקאל.

צביקה

זה מהאדולן, מרגלית.

## התחת של יחזקאל נכנס לפריים.

יחזקאל

אבל למה לקחת לי את הבגדים, צביקה?!

צביקה (ראה רוח רפאים)

אהההה!!!! מה? יחזקאל אתה חי!

יחזקאל

כולה הלכתי להשתין....אני חוזר האחות אמרה שכלב לקח לי את הבגדים...

צביקה

דלביציו אמר לי שאתה מת!

יחזקאל

מת? מת לכוסית אולי...

צביקה

...הוא אמר לי שזה נגמר, שהם פתחו הכל וזה לא עבד!

יחזקאל

הוא דיבר על המכונת קפה צביקה! מה אתה שיכור?

צביקה

וואי, הרגת אותי יחזקאל. אז אתה בריא, זהו?

יחזקאל

בונה צביקה אל תשאל, איזה צדיק תרם לי כבד בעילום שם, כנראה שהייתי חשוב למישהו שם למעלה. תראה מה זה. יאללה בוא נפתח בקבוק נעשה לחיים.

צביקה

אתה יכול לשתות?

יחזקאל

ברור! עם הכבד חדש אני יכול לשתות הכל מה-תחלה. יפה לך הכובע? עזר לך בהגרלה?

צביקה

בונה זה כובע קסמים יחזקאל... זכינו ויש לנו בית.

יחזקאל

אמרתי לך הכובע הזה יעשה לך מליונים. תשלם את המשכנתא שלך צביקה שלא ייקחו לך את הבית ותגמור עוד פעם ברחוב.

צביקה (מתרגש)

רגע עכשיו שאתה כבר לא מת אולי תחשוב על זה שוב ותבוא לגור איתנו בבית.

יחזקאל

שום בית צביקה, יש לי פה הכל! אתה תלך, תראה עולם...

צביקה

איזה עולם כולה ראש העין. אני לא יכול לעזוב אותך ככה יחזקאל, אין מצב, תבוא איתנו.

יחזקאל

אני טוב לי פה ברחוב עם הריח של אוטובוסים, של המשאיות, אנשים עוברים לי מול העיניים, חיים! אתה רצית את זה הרבה זמן צביקה, זה החלום שלך, אל תוותר עליו בגללי. רק תן לי את הספסל שלי ואני מסודר.

צביקה

אז זהו בקשר לספסל...

# פנים, חדר הלבשה פסטיגל, יום.

## בכר נכנס לחדר מתנשף, ברקע ילדים שואגים: "רענן, רענן".

בכר

איך היה שירלי בסדר?

שירלי

בכר הם אפילו לא שמו לב שזה אתה!

בכר

אמרתי לך שיהיה בסדר. הילדים מפוצצים מסוכר מסטולים לגמרי לא שמים לב לכלום. וואי איזה אנרגיות.

שירלי

תודה בכר, אין לי מילים.. אתה אלוף.

## שירלי מחבקת אותו.

בכר

איך התגעגעתי.

שירלי

אלי או למקצוע?

בכר

אלייך... אה למקצוע. מה זה משנה עכשיו שירלי?

## רענן קם מהרצפה, מתאושש.

רענן

זהו, שירלי, אני עולה לבמה. קדימה! לא ניתן להם לחכות! או! תראו מי פה, בכר!

## רענן רץ לבמה.

בכר

את רוצה שאשאר להצגה הבאה גם הוא נראה לי מחוק.

שירלי

אני אסתדר איתו, זה בסדר. חוצמזה אתה לא אמור לנסוע כבר לדירה?

בכר

כן. אבל אני לא יכול להשאיר אותך ככה.

שירלי

לך לדירה שלך בכר, הרווחת את זה, אני גאה בך .

בכר (בוכה)

הכל בזכותך שירלי. תודה. את תסתדרי איתו?

שירלי

כן בטח ירד לו כבר.

## רענן חוזר לחדר.

רענן

ראיתם אולי קהל? או!! תראו מי פה בכר!

# חוץ, הרחוב של צביקה, יום.

## צביקה מחובק עם יחזקאל.

צביקה

אני לא אשכח אותך בחיים יחזקאל. אם אתה מתחרט יש לך תמיד איפה לישון.

יחזקאל

ואני אף פעם לא אשכח אותך צביקה אתה הפינצ'ר הכי נאמן שהכרתי.

צביקה (בחיוך)

אני לא פינצ'ר .

## בכר מגיע.

בכר

מה קורה, אל תשאל מה היה לי עכש.. יחזקאל! אתה לא מת? היינו בטוחים שהלכת, איזה יופי שאתה בחיים. צביקה לא הפסיק לבכות.

יחזקאל

צביקה תמיד היה רגיש, הכלב הזה.

צביקה

מה פתאום? רג'י יותר רגיש ממני. איפה הוא? לא בא איתך.

בכר

מה אני החתול שלו? חשבתי שהוא איתך.

צביקה

מוזר. לא מתאים לו לאחר.

# חוץ, שטח פתוח, יום

## רג'י קשור לעץ, ברוך מסיים לחפור קבר עם מעדר. ברקע מצבות עם שמות – רקסי, בוני, שפיץ, לוסי.

רג'י

תן לי ללכת לא עשיתי לך כלום.

ברוך

אתה יודע, לשכנים שלי היה פעם כלב - רקסי, פיטבול מכוער כזה, רע. היה לו מבט של רוצח, היה נעול אצלם בחצר. יום אחד הם שכחו את השער פתוח, המאנייק רדף אחרי חצי עיר. ודפק לי ביס בתחת. עד היום יש לי תחת אחד עם פלטינה. אתה יודע מה זה ילד בן 12 מסתובב עם תחת מפלטינה? חוצפן, אתה מסתובב לי חופשי, עושה לי באלגן בעיר, ועוד רוצה לקנות בית.

רג'י

מה מפריע לך שאני קונה בית?

ברוך

כלב בחיים לא יכול לקנות בית! אני לא יכול לקנות בית וכלב כן?! אני אקבור את כולכם פה.

רג'י (עם דמעות בעיניים)

אנחנו אחלה כלבים לא נשכנו אף אחד אף פעם. תשאל את עמוס הפקח שהיה לפניך. היה מביא לנו צ'ופרים, הכל היה ברוח טובה.

ברוך (נדלק בשניה)

את עמוס לא נשך כלב בתחת! עמוס לא בילה בבית חולים עם תפרים כשהוא שוכב על הבטן? על עמוס ילדים לא צחקו "הנה ברוך ביס בתחת".

רג'י

הם ילדים, הם לא התכוונו.

ברוך

"הכלב את ברוך נשך, חבל שלא באשך!" שונא כלבים, שונא ילדים, שונא את איתן לוי מכיתה ז'2.

קם למעדר.

ברוך

כלב עם בית הוא אומר לי. תן לי לגמור עם זה.

## ברוך ממשיך לחפור, רג'י בולע רוק.

# פנים, בית ג'פרי וענת, יום

## ג'פרי בסלון מסדר פפיון על צווארו, צביקה ובכר מאחוריו.

ג'פרי

הוא היה פה אתמול עם הקוקולידה המהלכת שלו ומאז לא ראיתי אותו. עם פפיון או בלי?

צביקה

עם. משהו מסריח פה גפרי..וזה לא בכר.אתה בטוח שאתה לא יודע כלום? הוא לא אמר לך כלום?.

ג'פרי

אין לי מושג איפה הוא. באמת. אל תדאגו לו הוא חכם. עכשיו ברשותכם יש לי תחרות ואני חייב להשאר מפוקס.

בכר

בוא תעזור לנו למצוא אותו.

ג'פרי

אני בטוח שתסתדרו לבד.

בכר

טוב. חבל. רק תדע לך שהוא אמר לי שהוא מאוד מעריך אותך ושאתה מתלבש הכי שייק שיש .

ג'פרי

יופי לו.

צביקה

ושאתה החתול הכי יקר לו בעולם.

ג'פרי

סבבה ביי.

בכר

ושהוא **מת** לעשות אותך פעם אחת ולתמיד על המכונת כביסה.

## ג'פרי עוזב הכל מחזיק לבכר וצביקה את הידיים.

ג'פרי

ידעתי! בואו איתי.

# חוץ,מתחת לבית של טופי, יום.

בכר צביקה וג'פרי

טופי! טופי! טופי!

טופי (בחלון)

מה? מה אתם רוצים?

בכר

ראית את רג'י? אנחנו לא מוצאים אותו.

טופי

זאת לא בעיה שלי, ביי!

ג'פרי

חכי רגע טופי!

טופי

מה אתה רוצה?!

ג'פרי (לכלבים)

חכו לי פה.

## ג'פרי הולך לטופי.

# חוץ, מחוץ לבית של טופי יום.

## טופי יורדת זועפת, מצטרפת לכולם.

בכר

מה אמרת לה?

ג'פרי (הולך)

כשתגדל תבין.

בכר

נו תגיד לי...

צביקה

יש מצב רג'י הלך לבית הישן שלו.

בכר

לא נראה לי. אולי הוא הלך לצחי בטש?

ג'פרי (מנופף בתרמיל)

מצאתי משהו!

צביקה

לא עכשיו ג'פרי. הוא היה אומר לנו.

בכר

בטח הוא הלך לראות סרט.

צביקה

למה שהוא יילך לראות סרט?

ג'פרי

חברים!

## ג'פרי מראה להם תרמיל של שוקר.

בכר צביקה וטופי

ברוך...

טופי

הוא תפס אותו.

ג'פרי

הוא בטח נעול בכלביה.

צביקה

לא, הוא כבר לא בכלביה. נראה לי אני יודע איפה הוא, ברוך הולך לגמור אותו.

בכר

אוי ואבוי.

ג'פרי

בוא נתקשר למשטרה.

צביקה

בלי משטרה, מה אתה שטינקר. בואו.

בכר

מה אמרת לטופי תגיד לי כבר...

# חוץ, שטח פתוח, יום

## ברוך מסיים לעדור. מניח את המעדר, הוא מתקרב לכיוונו של רג'י המפוחד.

אריק - ברוך

יש לך מילים אחרונות?

רג'י

ברוך אתה בן אדם הגיוני... אתה לא באמת רוצה להרוג אותי תחשוב על זה רגע.

ברוך

חשבתי, והחלטתי שאתה מת.

רג'י

תחשוב שוב!

ברוך

חושב... לא, עדיין אותו דבר. תגיד כשאתה מוכן.

## לפתע נשמע קולם של צביקה ובכר.

בכר

אני השתנתי פה קודם.

צביקה

מה פתאום אני השתנתי.

בכר

אל תתעסק איתי זוז מפה.

צביקה

אתה אל תתעסק איתי.

בכר

כלב אני לא בגודל שלך דבר יפה.

צביקה (מביט בברוך)

אוי לא...יש פה פקח! בוא נברח מפה שלא יתפוס אותנו.

בכר

אוי לא! מהר בוא נברח.

## הכלבים יוצאים. ברוך מתעלם וחוזר לרג'י.

ברוך

קיצר איפה היינו..הא כן.. מוכן?

## בכר וצביקה חוזרים.

בכר

אתה תברח ראשון ואני אחריך.

צביקה

לא, אתה תברח ראשון ואני אחריך.

בכר

אתה תתחיל לברוח, ואני...

ברוך

מה אתם חושבים שתבואו לעשות ממני צ...

## בום. ברוך מקבל מכה, מסתובב לג'פרי שעומד מאחוריו עם מעדר.

ג'פרי

אמא! אתה מת?

ברוך

חתול מטומט...

## בום. טופי מגיעה ונותנת לו מכה חזקה עם המעדר. ברוך מאבד את ההכרה. טופי רצה לר'גי.

רג'י

טופי? מה? אבל איך...

## טופי נותנת לו נשיקה רטובה, רג'י בהלם.

טופי (שמה לו אצבע על הפה)

שתדע לך שבחיים לא עשו בשבילי דבר כזה.

רג'י

כן הא אני יודע...בטח.. מה זה היה רק תזכירי לי?

טופי

קעקוע עם השם שלי על התחת! וואו!, ג'פרי סיפר לי הכל.

בכר (לצביקה)

אה זה מה שהוא אמר לה!

רג'י

מה? .אה..בטח.. ברור, איזו שאלה. קעקוע!

טופי

תראה לי.

רג'י

לא הוא.. עוד לא גמור אני צריך לצבוע אותו אני לא רוצה שתראי חצי עבודה.

טופי

תראה לי נו...

בכר

גם אנחנו רוצים לראות תראה לנו.

צביקה

כן למה רק לטופי? שיראה לכולם.

ג'פרי

אה מתוקים, אני מצטער להרוס את הרגע המוזר הזה שלכם אבל יש לי תחרות להגיע אליה.

רג'י

כן ואנחנו צריכים להגיע לדירה. בואו נזוז.

ג'פרי

איך בדיוק?

# חוץ, הרכב של ברוך, יום.

בכר

שימו חגורות חברים.

צביקה

עשית את זה פעם, כן?

בכר

בטח, ראיתי את שירלי נוהגת מלא פעמים, לא בעיה נו, מה זה הכפתור הזה.

## לוחץ על כפתור, סירנה נדלקת.

ג'פרי

נגיע עוד למיון, אולי עדיף שנלך ברגל?

רג'י

בכר מקצוען, אם הוא אומר הוא יודע.

## הרכב מתחיל לנסוע ונעצר בפתאומיות, הכלבים נופלים אחד על השני.

בכר

סבבה! הברקסים עובדים.

# פנים, מועדון ריקודים, לילה.

## תחרות הריקודים של דאנסינג ריקו, זוג רקדנים מסיים נאמבר, רג'י וג'פרי נכנסים לאולם.

ריקו

איפה מחיאות הכפיים שלכם לזוג מספר 3 רוברטה ושאול! איזה ריקוד מטריף חברים, אני כבר בוער כמו שיפקה מבפנים... ועכשיו לריקוד הצ'יקיטיטה סניוריטה בואי תיגעי לי קצת בפיתה, אני מתכבד להזמין את זוג מספר 4 –

רג'י

אתה מתרגש?

ג'פרי

הדופק שלי על מאתיים. מקווה שהוא יגיע בזמן השמנמן הזה. איך אני נראה?

רג'י

שיק. תודה שדיברת עם טופי בשבילי.

ג'פרי

אין בעד מה . אבל תעשה את הקעקוע אל תהיה מעפן... תגיד מה עם ברוך? אתה חושב שידעו שזה אנחנו?

רג'י

מה פתאום? אף אחד לא יחשוד בנו..

## שוטר ושוטרת עולים לבמה עם אקדחים שלופים.

שוטר

משטרה!

שוטרת

שאף אחד לא יזוז.

## רג'י וג'פרי מרימים ידיים, קופאים במקום. [שיר קצבי מתחיל](https://www.youtube.com/watch?v=zuL_pJ_kce0&index=4&list=PLZsntVWb9dg6riXoSbKxn5aZ_EjxlVOMi). הם שולפים פאייטים מתוך מדי המשטרה ועוברי למדי ריקוד רשמיים של משטרת ישראל, נותנים נאמבר פיגוז. רג'י וג'פרי מדברים בצד.

ג'פרי

שמור על עצמך. אני וענת נתגעגע. אתה תמיד מוזמן.

רג'י

אני לא מאמין שאני אומר את זה אבל גם אני... קצת.

## הם מתחבקים, רג'י צובט לג'פרי בטוסיק.

רג'י

תקרעו אותם.

# חוץ, הרכב של ברוך, לילה.

## רג'י חוזר לרכב, צביקה וטופי באמצע שיחה.

טופי (לצביקה)

כבד סידרת לו? גדול.

צביקה

כן, ועוד עשה לי הפתעה שהוא בחיים.

טופי

מקסים צביקה, יפה מצידך.

צביקה (מתחיל לבכות)

הוא בחיים לא יסתדר בלעדי!

## בכר מתניע ומתחיל לנסוע.

בכר (מתחיל לנסוע)

אני מבין לליבך צביקה... גם אני חשבתי ששירלי תסתדר בלעדי. ובסוף הצלתי אותה... (מתחיל לבכות) היא בחיים לא תסתדר בלעדיי. אם רק רענן לא היה חי הכל היה נראה אחרת.

## בכר בולם בלימת חירום.

בכר (יוצא מהאוטו)

נו באמת.

רג'י

מה קרה שם?

בכר

חתול מטומטם. מה הוא קופץ לי ככה לכביש.

## בכר מתניע ומתחיל לנסוע.

צביקה

הוא יסתדר יש להם 9 נשמות, אל תדאג.

בכר

חשב שבגלל שבגלל שיש לו חליפת פאייטים אני רואה אותו. חתול עם חליפת פאייטים, הזיה.

רג'י (מבין)

עצור את האוטו בכר.

בכר

מה קרה?

רג'י

תחזור חזרה. פגעת בדיוויד?

בכר

איזה דייויד?

רג'י

הפרנטר של ג'פרי לתחרות ריקודים! חייבים לחזור.

בכר

כולה חתול רג'י.

טופי

אנחנו חייבים לעזור לו.

רג'י

תן גז, בכר, חוזרים.

## כולם מסתכלים אחד על השני.

# פנים, מתנ"ס, לילה.

## השוטרים מסיים את הנאמבר, כולם מוחאים כפיים, ג'פרי מסתכל על השעון, מבין שזה אבוד.

ריקו

ווהו! פוליציה פדרל! ווי ווה איזה דברים קורים פה היום. ואלו היו הזוג האחרון שלנו להערב. והזוכים שלנו הם...

## הדלת נפתחת.

רג'י

רק רגע אחד!

## ג'פרי נפעם. [כדור אורות מסתובב](https://www.youtube.com/watch?v=WpmILPAcRQo), המצלמה יורדת לרג'י וג'פרי על הבמה. הריקוד מתחיל במפגש מבטים ועובר לתנועות חיזור אחד מול השני. ג'פרי עושה סיבוב דאווין סביב רג'י שמחזיר לו בקומבינציה, רג'י מסובב את ג'פרי, השוטרים מתפעלים והקהל מריע. רג'י מניף את ג'פרי באוויר והנאמבר מסתיים.

צביקה

איך יפה לו חתול...

בכר (בוכה מהתרגשות)

חבק אותי צביקה!

## דאנסינג ריקו מגיע עם גביע מעניק אותו לשניים. השוטרים מוחאים כפיים בהשתאות.

דאנסינג ריקו

איזו התרגשות, כמה אמורה, הזוג המנצח רג'י א-ג'פרי!

ג'פרי

איזה פואגו... אמא...

## החברים עומדים גאים בשניים, טופי ניגשת לרג'י.

טופי

וואו זה היה מדהים. לא ידעתי שאתה יודע לזוז ככה. תעשה לי גם את ההרמה באוויר.

ר'גי

אה... בהזדמנות טופי מבטיח.

בכר

נסע הבייתה רג'י?

רג'י

לא בכר. אנחנו לא נוסעים לשום מקום. יש לנו את כל מה שאנחנו צריכים פה.

טופי

מה? אני לא מבינה...

רג'י

זה המקום שלנו טופי. אנחנו לא צריכים את הדירה הזאת. יש לנו פה הכל והכי חשוב אנחנו נהייה קרובים למי שאנחנו אוהבים. צביקה אתה מת להיות עם יחזקאל? ובכר אמרת בעצמך שהיה לך כיף על הבמה.

צביקה

האמת שהיה מתאים לי איזה כוסית עם יחזקאל.

בכר (מרוגש)

רג'י אתה מרגש אותי...

טופי

לא איכפת לי איפה נהיה, העיקר שנהיה יחד. לא משנה לי אם זה ראש העין או אצל ג'פרי או אפילו ברחוב של צביקה. אני אוהבת אותך.

## טופי ורג'י מתנשקים.

ג'פרי

נשק אותי בכר.

בכר

אל תיגע בי ג'פרי... טוב נו זריז.

צביקה

ומה עם הבית? אתם זוכרים שיש לנו משכנתא לשלם.

בכר

וואי לא חשבנו על זה...מה נעשה?

## יפני נכנס. מוזיקה של ביג אין ג'אפן

יפני

קרייזי דוג!

בכר

הירושימה?

צביקה

מי זה בכר?

בכר

הלקוח של דוג איט מיפן. עשיתו לו פרסומת פעם... האוו אר יו הירושימה.

יפני

קרייזי דוג יו ביג סאטר אין ג'אפן!

בכר

רילי?

## יפני מראה לבכר את הסרטון שלו עם רענן.

יפני

יס! יו קרייזי דוג פאני. ווי וואנט יו פרזנטור פור דוג איט.

בכר

שמעתם? אני לא מאמין אני הולך להיות פרזנטור! אני חייב ללכת לספר לשירלי.

## הכלבים מתחבקים, בכר הולך.

רג'י

אז נתראה מחר בגינה?

צביקה

בוא נתחיל את מחר, נראה איך נקום, לפי זה נחליט.

# פנים, חדר שינה שירלי, יום.

## שירלי מנסה לקרוא ספר אבל רענן האנרגטי קופץ על המיטה ומשגע אותה. היא מרימה את הראש ורואה את בכר עומד מחובק בדלת עם היפני. היא מחייכת בחזרה.

# חוץ, הרחוב של צביקה, לילה.

## שני ג'מוסים מביאים ספסל חדש ומניחים אותו. צביקה ויחזקאל מתיישבים על הספסל, צביקה מניח על יחזקאל את הראש.

# פנים, וטרינר, לילה.

## הוטרינר מקעקע את התחת של רג'י.

וטרינר

יוד, ו... זהו, סיימנו.

רג'י (כאוב)

אח...

ג'פרי

אח... מקסים.

רג'י

זהו? אפשר ללכת?

וטרינר

אתה לא רוצה להסתכל איך זה יצא?

ג'פרי

הוא יראה את זה בבית.

## ג'פרי נותן לוטרינר שטר, על התחת של רג'י רשום: "**ג'פרי**" בתוך לב אדום.

ג'פרי

בוא חמוד נטפל בך יפה... המכונת כביסה מחכה לנו.

רג'י

מה איזה מכונת כביסה?

## -

## כתוביות סיום.

[**סוף עונה 1.**](https://www.youtube.com/watch?v=IwOfCgkyEj0)